Maharashtra govt is safe says Jayanth Patil | മഹാരാഷ്ട്രയിലും ഓപ്പറേഷന് താമരക്ക് നീക്കം; മുളയിലെ നുള്ളാന് മഹാ അഘാഡി സഖ്യം - Malayalam Oneindia\nഒരു കോടി പേര്‍ക്ക് സംമ്പൂര്‍ണ്ണ വാക്സിനേഷന് നല്‍കുന്ന ആദ്യ സംസ്ഥാനമായി മാറി മഹാരാഷ്ട്ര\nരാഹുലിന് പിഴച്ചു, മഹാരാഷ്ട്രയില് ഒറ്റയ്ക്ക് മത്സരിച്ചാല് തീര്‍ന്നു, 17 വര്‍ഷത്തെ കണക്ക് ഇങ്ങനെ\nകോണ്‍ഗ്രസിന് കണ്‍ഫ്യൂഷനെന്ന് ശിവസേന, രാഹുലും പ്രിയങ്കയുമല്ലാതെ നേതാക്കളില്ലാത്ത പാര്‍ട്ടി\nഎംവിഎയെ ഞെട്ടിച്ച് രാഹുല്., മഹാരാഷ്ട്രയില് കോണ്‍ഗ്രസ് ഒറ്റയ്ക്ക് മത്സരിക്കും, പവാറിനെ വെട്ടി പടോലെ\n'ശരദ് പവാര് മഹാവികാസ് അഘാഡിയുടെ റിമോര്‍ട്ട് കണ്‍ട്രോള്'; യുടേൺ അടിച്ച് കോൺഗ്രസ് നേതാവ് നാന പടോലെ\n27 min ago മാറ്റം തുടങ്ങട്ടേ, മാതൃകയാകട്ടേ... വിവാഹിതരാകുന്നവർക്ക് ആരോഗ്യമന്ത്രിയുടെ ആശംസകൾ; എന്തിനെന്നല്ലേ..\n42 min ago തൃശൂരിന് ആശങ്ക; പ്രതിദിന കൊവിഡ് കേസുകള് 3000 കടന്നു, 15 ശതമാനം കടന്ന് ടിപിആര്\n59 min ago മണിപ്പൂരില് കോട്ട കാത്തിട്ടും കോണ്‍ഗ്രസിന് വീഴ്ച്ച, മുന് സംസ്ഥാന അധ്യക്ഷന് പാര്‍ട്ടി വിട്ടു\nമഹാരാഷ്ട്രയിലും ഓപ്പറേഷന് താമരക്ക് നീക്കം; മുളയിലെ നുള്ളാന് മഹാ അഘാഡി സഖ്യം\nPublished: April 21 2020, 21:23 [IST]\nമുംബൈ: സമീപകാലത്ത് ബിജെപിക്ക് ഏറ്റവും വലിയ രാഷ്ട്രീയ തീരിച്ചടി നേരിടേണ്ടി വന്ന സംസ്ഥാനമാണ് മഹാരാഷ്ട്ര. നിയമസഭാ തിരഞ്ഞെടുപ്പ് ഫലം പുറത്ത് വന്നപ്പോള് എന്‍ഡിഎ സംഖ്യത്തിന് സര്‍ക്കാര് രൂപീകരിക്കാന് വേണ്ട അംഗബലം ലഭിച്ചെങ്കിലും മുഖ്യമന്ത്രി പദവിയെ ചൊല്ലിയുണ്ടായ തര്‍ക്കങ്ങളെ തുടര്‍ന്ന് ശിവസേന സഖ്യം വിട്ടതോടെയാണ് ബിജെപിക്ക് തിരിച്ചടി നേരിടേണ്ടി വന്നത്.\nമഹാരാഷ്ട്രയിലും ഓപ്പറേഷന് താമര നടത്തുവാൻ BJP | Oneindia Malayalam\nഎന്‍സിപിയില് നിന്ന് ശരത് പവാറിനെ അടര്‍ത്തിയെടുത്ത് സര്‍ക്കാര് രൂപീകരിക്കാനുള്ള ശ്രമം നടത്തിയെങ്കിലും സത്യപ്രതിജ്ഞ കഴിഞ്ഞ് രണ്ടാം നാള് ദേവേന്ദ്ര ഫഡ്നാവിസിന് മുഖ്യമന്ത്രി പദവി രാജിവെക്കേണ്ടി വന്നു. പിന്നീട് ശിവസേന-എന്‍സിപി-കോണ്‍ഗ്രസ് സംഖ്യം സംസ്ഥാനത്ത് സര്‍ക്കാര് രൂപീകരിക്കുകയും ചെയ്തു. ഇതോടെ നഷ്ടപ്പെട്ട അധികാരം ഏതുവിധേനയും തിരികെ പിടിക്കുമെന്ന വാശിയിലായി ബിജെപി. ഇതിനായി പലപ്പോഴും അവര് നീക്കങ്ങള് നടത്തുകയും ചെയ്തു.\n288 അംഗ സഭ\n288 അംഗ മഹാരാഷ്ട്ര നിയമസഭയില് സര്‍ക്കാര് പക്ഷത്ത് 164 അംഗങ്ങളാണ് ഉള്ളത്. ശിവസേന-56, എന്‍സിപി-54, കോണ്‍ഗ്രസ്-44,മറ്റുള്ളവര് 10 എന്നിങ്ങനെയാണ് മഹാ വികാസ് അഘാഡി സഖ്യത്തിലെ അംഗബലം. പ്രതിപക്ഷത്ത് 120 അംഗങ്ങളാണ് ഉള്ളത്. 105 അംഗങ്ങളുള്ള ബിജെപിക്ക് പുറമെ 13 സ്വതന്ത്രരും ആര്‍എസ്പി, ജെഎസ്എസ് എന്നിവരുടെ ഒരോ അംഗങ്ങളുമാണ് പ്രതിപക്ഷത്ത് ഉള്ളത്.\n145 അംഗങ്ങളുടെ പിന്തുണയുള്ള മഹാരാഷ്ട്രയില് കേവല ഭൂരിപക്ഷം തെളിയിക്കാന് വേണ്ടത്. ബിജെപിക്ക് അധികാരം തിരികെ പിടിക്കണമെങ്കില് കുറഞ്ഞത് 25 പേരുടെ പിന്തുണ കൂടി വേണ്ടിവരും. സര്‍ക്കാര് പക്ഷത്ത് 164 അംഗങ്ങളുടെ പിന്തുണയുള്ളതിനാന് 44 പേരെ എങ്കിലും മറുകണ്ടം ചാടിച്ചാല് മാത്രമെ ബിജെപിക്ക് അധികാരം പിടിക്കാന് സാധിക്കൂ എന്ന് സാരം.\nകര്‍ണാടകയിലും മധ്യപ്രദേശിലുമൊക്കെ ഭരണം പിടിക്കാന് നടത്തിയ നീക്കങ്ങള് വിജയിച്ചതിനാല് മഹാരാഷ്ട്രയിലും ഈ നീക്കങ്ങളുമായി മുന്നോട്ട് പോകാന് തന്നെയാണ് ബിജെപിയുടെ തീരുമാനം. കൊറോണ പ്രതിസന്ധി നേരിട്ടുകൊണ്ടിരിക്കുന്ന സാഹചര്യത്തിലും സര്‍ക്കാറിനെ അട്ടിമറിക്കാനുള്ള നീക്കം ബിജെപി നടത്തുന്നുവെന്നാണ് ഭരണപക്ഷം ആരോപിക്കുന്നത്. ബിജെപിയുടെ വലയില് വീഴാതിരിക്കാന് മുഴുവന് അംഗങ്ങളുടെ മേലും പ്രത്യേക ശ്രദ്ധ പുലര്‍ത്തുകയാണ് നേതൃത്വം\nസംസ്ഥാന വലിയ തോതില് കൊറോണ വൈറസ് പ്രതിസന്ധി നേരിട്ടു കൊണ്ടിരിക്കുന്ന ഈ സമയത്ത് പോലും ഇത്തരം രാഷ്ട്രീയ നീക്കങ്ങള് നടത്തിയതിന് ബിജെപിക്കെതിരെ വലിയ വിമര്‍ശനമാണ് മഹാരാഷ്ട്ര ജലവിഭവ മന്ത്രിയും നാഷണലിസ്റ്റ് കോൺഗ്രസ് പാർട്ടിയുടെ (എൻസിപി) സംസ്ഥാന അധ്യക്ഷനുമായ ജയന്ത് പാട്ടീൽ നടത്തുന്നത്.\nകർണാടക, മധ്യപ്രദേശ് പോലുള്ള സംസ്ഥാനങ്ങളില് വിജയിക്കാന് കഴിഞ്ഞെങ്കിലും മഹാരാഷ്ട്രയില് ഓപ്പറേഷൻ താമര ആവർത്തിക്കാൻ ബിജെപിക്ക് ഒരിക്കലും സാധിക്കില്ലെന്ന് പാട്ടീൽ പറഞ്ഞു. സൂം ആപ്പ് വഴി മാധ്യമപ്രവര്‍ത്തകരുമായി നടത്തിയ കോണ്‍ഫറന്‍സില് വലിയ വിമര്‍ശനാണ് ബിജെപിക്കെതിരെ പാട്ടീല് നടത്തിയത്.\nതങ്ങള്‍ക്ക് അധികാരം നഷ്ടപ്പെട്ടെന്നകാര്യം ബിജെപിക്ക് ഇതുവരെ ഉള്‍ക്കൊള്ളാന് സാധിച്ചിട്ടില്ല. നിരാശരായ അവര് സംസ്ഥാന സര്‍ക്കാറിനെതിരെ വീഴ്ത്താന് ഉപചാപങ്ങള് നടത്തുകയാണ്. എന്നാല് മഹാവികാസ് അഘാഡി സര്‍ക്കാര് തീര്‍ത്തും സുരക്ഷിതരാണ്. ഭയപ്പെടേണ്ടതായിട്ട് ഒന്നുമില്ലെന്നും പാട്ടീല് പറഞ്ഞു.\nസര്‍ക്കാറിലെ പ്രധാനപ്പെട്ട മൂന്ന് കക്ഷികള്‍ക്കിടയിലും നല്ല രീതിയിലുള്ള ആശയവിനിമയം നടക്കുന്നുണ്ട്. ഈ സര്‍ക്കാറിന്‍റെ കാലയളവില് മാത്രമല്ല. അടുത്ത 15 വര്‍ഷത്തേക്ക് കൂടി സര്‍ക്കാര് അധികാരത്തില് തുടരും. മഹാരാഷ്ട്രയില് അദ്ദേഹം അധികാരത്തില് തിരിച്ചെത്തുമെന്ന് ചിലര് ഇപ്പോഴും കരുതുന്നുണ്ട്- ദേവേന്ദ്ര ഫഡ്നാവിസിന്‍റെ പേര് സൂചിപ്പിക്കാതെ പാട്ടീല് പറഞ്ഞു.\nപക്ഷെ എന്തൊക്കെ പറഞ്ഞാലും സര്‍ക്കാറിനെ അട്ടിമറിക്കാനുള്ള നീക്കത്തില് ബിജെപി വിജയിക്കില്ല. ഉദ്ദവ് താക്കറെയുടെ എം‌എൽ‌സി നിയമന തീരുമാനം വൈകുന്നതിനെ കുറിച്ച് ചോദിച്ചപ്പോള്. നേതാവ് ഗവർണർ ഭഗത് സിംഗ് കോശ്യാരിയെ അവഹേളിക്കുന്ന ഒരു പരാമർശം നടത്താൻ പോകുന്നില്ലെന്നായിരുന്നു അദ്ദേഹം അഭിപ്രായപ്പെട്ടത്.\nനിയമപരമായ ചട്ടക്കൂടിനുള്ളിൽ നിന്നുകൊണ്ട് സംസ്ഥാന സർക്കാർ നൽകുന്ന ശുപാർശകളിൽ ഗവർണർ തീരുമാനമെടുക്കുമെന്നാണ് പ്രതീക്ഷിക്കുന്നത്. നിയമപരമായ അഭിപ്രായം തേടാൻ അദ്ദേഹം ഒന്നോ രണ്ടോ ദിവസം കൂടി എടുത്തേക്കാം. എന്നിരുന്നാലും അനുകൂല തീരുമാനം ഉണ്ടാവുമെന്നാണ് പ്രതീക്ഷിക്കുന്നതെന്നും പാട്ടീല് പറഞ്ഞു.\nമുഖ്യമന്ത്രി ഉദ്ധവ് താക്കറെയെ എംഎല്‍സിയായി നിയമിക്കണമെന്ന് സര്‍ക്കാര് ഗവര്‍ണറോട് ശിപാര്‍ശ ചെയ്തിട്ട് നാളുകളേറെയായി. എന്നാല് ഇക്കാര്യത്തില് ഗവര്‍ണര് ഇതുവരെ ഒരു തീരുമാനം എടുത്തിട്ടില്ല. നിയമസംഭാ അംഗമാവാതെയാണ് ഉദ്ധവ് താക്കറെ മുഖ്യമന്ത്രിയായി അധികാരമേറ്റെടുത്തിരുന്നത്.\nഇത്തരത്തില് മുഖ്യമന്ത്രി, മന്ത്രി പദങ്ങള് ഏറ്റെടുത്താല് ആറ് മാസത്തിനകം തിരഞ്ഞെടുപ്പ് നടത്തി നിയമസംഭാഗമാകണമെന്നാണ് നിയമം. ഇതനുസരിച്ച് എംഎല്‍സി തിരഞ്ഞെടുപ്പില് ഉദ്ധവ് താക്കറയെ മത്സരിപ്പിക്കാന് തീരുമാനിച്ചിരുന്നു. എന്നാല് കൊവിഡ് വ്യാപനത്ത തുടര്‍ന്ന് എംഎല്‍എസി തിരഞ്ഞെടുപ്പ് മാറ്റി വെച്ചത് ഉദ്ധവ് താക്കറയ്ക്ക് തിരിച്ചടിയാവുകയായിരുന്നു.\nനവംബര് 28 ന് മഹാരാഷ്ട്ര മുഖ്യമന്ത്രിയായി ചുമതലയേറ്റ ഉദ്ധവ് താക്കറെ നിയമപ്രകരാരം മെയ് 28 നകം നിയസബാംഗമാകേണ്ടതുണ്ട്. ഇതേ തുടര്‍ന്ന് മഹാരാഷ്ട്ര സര്‍ക്കാര് യോഗം ചേര്‍ന്ന് അദ്ദേഹത്തെ എംഎല്‍സിയായി നിയമിക്കണമെന്ന് ഗവര്‍ണറോട് ശിപാര്‍ശ ചെയ്തത്. എന്നാല് അദ്ദേഹം തീരൂമാനം പ്രഖ്യാപിക്കത്തിന് പിന്നില് ചില രാഷ്ട്രീയ കളികള് ഉണ്ടെന്നാണ് മഹാവികാസ് അഘാഡി സഖ്യം ആരോപിക്കുന്നത്.\nസൗദി വീണ്ടും തിരിച്ചടി നേരിട്ടേക്കും; നിര്‍ണ്ണായക തീരുമാനം ഉണ്ടാവാന് സാധ്യതയെന്ന് ട്രംപ്, ആശങ്ക\nരാഹുലിന്‍റെ വരവ് ഉറപ്പിച്ചു, പൈലറ്റിനും സുപ്രധാന പദവി? ; കോണ്‍ഗ്രസ് ഒരുങ്ങുന്നത് വന് മാറ്റത്തിന്\nപവാറും ഉദ്ധവും കണ്ണുരുട്ടി, വാലും ചുരുട്ടിയോടി പടോലെ, മഹാരാഷ്ട്രയില് പ്രശ്‌നമില്ലെന്ന് കോണ്‍ഗ്രസ്\nഎംവിഎ സഖ്യത്തിൽ വിള്ളൽ? ഉദ്ധവ് താക്കറെ സർക്കാർ നിരീക്ഷിക്കുന്നുവെന്ന് നാനാ പഠോലെ, പിന്നിൽ ബിജെപി\nമുന് മഹാരാഷ്ട്ര ആഭ്യന്തര മന്ത്രി കൃപശങ്കർ സിംഗ് ബിജെപിയില് ചേര്‍ന്നു\nമഹാരാഷ്ട്ര നിയമസഭയില് കൈയ്യാങ്കളി, 12 ബിജെപി എംഎല്‍എമാരെ സസ്‌പെന്‍ഡ് ചെയ്ത് സ്പീക്കര്\nപവാറിനെ കണ്ട് ഉദ്ധവ്, പിന്നാലെ മഹാവികാസ് അഗാഡിയുടെ യോഗം, മഹാരാഷ്ട്രയില് നിര്‍ണായക നീക്കം....\nരാഷ്ട്രീയ പാര്‍ട്ടികളുടെ റാലി അനുവദിക്കരുത്; സംസ്ഥാന സര്‍ക്കാറിനോട് നിര്‍ദേശവുമായി ബോംബെ ഹൈക്കോടതി\nഡെല്‍റ്റ പ്ലസ് അപകടകാരി, കടുത്ത നിയന്ത്രണങ്ങളുമായി മഹാരാഷ്ട്ര, വാക്‌സിനേഷന് ശക്തമാക്കും\nവ്യാജ കോവിഡ് വാക്സിനേഷൻ ക്യാമ്പ്: മുംബൈയിൽ പറ്റിക്കപ്പെട്ടത് 2000ൽ അധികം പേർ\nരാജ്യത്ത് 22 പേരിൽ ഡെൽറ്റാ പ്ലസ് വകഭേദം കണ്ടെത്തി;കൂടുതൽ കേസുകൾ മഹാരാഷ്ട്രയിൽ\nmaharashtra bjp congress ncp siv sena മഹാരാഷ്ട്ര ബിജെപി കോണ്‍ഗ്രസ് എന്‍സിപി ശിവസേന politics\nMaharashtra govt is safe says Jayanth Patil\nStory first published: Tuesday, April 21, 2020, 21:23 [IST]\nനവമാധ്യമങ്ങളിലൂടെ കെണിയൊരുക്കി കുട്ടികളെ ചൂഷണം; സംഘം പിടിച്ച് പോലീസ്\n'സ്ത്രീവിഷയങ്ങളില് ഇടപെടുന്ന എമ്പോക്കി': കമലിനെ സര്‍ക്കാര് പുറത്താക്കണമെന്ന് ശാന്തിവിള ദിനേശ്


കോണ്ടം കൊണ്ടൊരു ഹോട്ടൽ | Visit Condom Themed Restaurant\nകോണ്ടം കൊണ്ടൊരു ഹോട്ടൽ\nബൈജു എൻ. നായർ February 10, 2020 03:10 PM IST\nക്യാബേജ് ആൻഡ് കോണ്ടംസ് റെസ്റ്റോറന്റിന്റെ കവാടം\nതായ് ഡയറി - അദ്ധ്യായം 7\nതായ്‌ലൻഡിന്റെ വടക്കേ അറ്റത്തുള്ള ചിയാങ് റായ് പട്ടണത്തിൽ നിന്ന് രാത്രി തന്നെ തിരികെ ചിയാങ്മായിലെത്തി. പിറ്റേന്ന് പുലർച്ചെ വിമാനം കയറി തലസ്ഥാന നഗരമായ ബാങ്കോക്കിലുമെത്തി. നാട്ടിലേക്ക് തിരിക്കാൻ മൂന്നു ദിവസം കൂടി ബാക്കിയുണ്ട്. ഈ ദിവസങ്ങളിൽ സന്ദർശിക്കാനായി ഞാൻ ഏതാനും സ്ഥലങ്ങൾ കണ്ടുവെച്ചിട്ടുണ്ട്.\nകോണ്ടത്തിൽ നിർമ്മിച്ച കുട്ടിയും പെൺകുട്ടിയും\nബാങ്കോക്കിലെ നാന, അശോക് എന്നീ സ്ഥലങ്ങൾ എനിക്ക് സുപരിചിതങ്ങളാണ്. വളരെ വർഷങ്ങളായി വിവിധ വാഹനങ്ങളുടെ ടെസ്റ്റ് ഡ്രൈവിനായി തായ്‌ലൻഡിൽ വരുമ്പോൾ ഞാൻ താമസിക്കുന്നത് ഈ പ്രദേശങ്ങളിലാണ്. ഇന്ത്യക്കാരായ സഞ്ചാരികളെ ഏറ്റവുമധികം കാണാൻ കഴിയുന്നതും ഇവിടെത്തന്നെ. കാരണം നിരവധി ഇന്ത്യൻ ഹോട്ടലുകൾ ഇവിടെയുണ്ട്. കൂടാതെ തൊട്ടടുത്ത് മെട്രോ സ്റ്റേഷനുകൾ ഉള്ളതുകൊണ്ട് എവിടേക്ക് സഞ്ചരിക്കാനും എളുപ്പമാണ്. 'നാന'യിലെ 'ദോശ കിങ്' എന്ന ഇന്ത്യൻ വെജിറ്റേറിയൻ ഹോട്ടലിനടുത്തുള്ള 'ബിസിനസ് ഇൻ' എന്ന ഹോട്ടലാണ് എന്റെ സ്ഥിരം താവളം.\nകോണ്ടത്തിൽ നിർമ്മിച്ച യുവതിയും യുവാവും\nഹോട്ടലിൽ ചെക്ക് ഇൻ ചെയ്ത് വിശ്രമിക്കുമ്പോഴാണ് മേശപ്പുറത്ത് ബാങ്കോക്കിലെ കാഴ്ചകൾ വിവരിക്കുന്ന പുസ്തകം കണ്ടത്. വെറുതെ മറിച്ചു നോക്കിയപ്പോൾ രസകരമായ ഒരു വാർത്ത ശ്രദ്ധയിൽ പെട്ടു. 'കാബേജസ് ആന്റ് കോണ്ടംസ്' എന്നൊരു ഹോട്ടലിനക്കുറിച്ചാണ് വാർത്ത. ഗർഭനിരോധന ഉറകളാണ് ഈ ഹോട്ടലിലെ 'തീം'. ഞാൻ താമസിക്കുന്ന ഹോട്ടലിൽ നിന്ന് നടക്കാനുള്ള ദൂരമേ കാബേജസ് ആന്റ് കോണ്ടംസിലേക്കുള്ളു. എന്തായാലും വ്യത്യസ്തമായ ആ ഹോട്ടൽ സന്ദർശിക്കാൻ തീരുമാനിച്ചു. എന്നിട്ട് വെയിലൊന്ന് ആറിയപ്പോൾ നടപ്പു തുടങ്ങി. 'നാന'യിൽ നിന്ന് 'അശോക'യിലേക്കാണ് നടപ്പ് ഇവിടെ റോഡരികിൽ വമ്പനൊരു പുസ്തകഷോപ്പുണ്ട്. എല്ലാം സെക്കന്റ് ഹാൻഡ് പുസ്തകങ്ങളാണ്. പകുതിയിൽ താഴെ വിലയേ ഉള്ളൂ.. ഇതും എന്റെ സ്ഥിരം സന്ദർശന കേന്ദ്രമാണ്. അവിടെയൊന്ന് കയറി ഏതാനും പുസ്തകങ്ങൾ വാങ്ങിയിട്ട് കട ഉടമയെത്തന്നെ ഏല്പിച്ചു.തിരികെ വരുമ്പോൾ എടുത്താൽ മതിയല്ലോ.\nകോണ്ടം കൊണ്ട് നിർമ്മിച്ച ക്രിസ്തുമസ് അപ്പൂപ്പനും കുട്ടിയും\nവീണ്ടും നടന്നു. അശോകയിൽ നിന്ന് സോയി 12 അഥവാ 12-ാം നമ്പർ തെരുവിലേക്ക് തിരിയണം എന്നാണ് ഗൂഗിൾമാപ്പ് കാണിക്കുന്നത്. വലിഞ്ഞു നടന്നു. സോയി 12 ലേക്ക് കയറി അധികം കഴിയും മുമ്പു തന്നെ ഒരു ഷോപ്പിങ് കോംപ്ലക്‌സിന്റെ കോമ്പൗണ്ടിൽ വൃക്ഷനിബിഡമായ ഒരു പ്രദേശം കണ്ടു. അതിനു പുറത്ത് മരച്ചില്ലകളുടെ പശ്ചാത്തലത്തിൽ ബോർഡ് - കാബേജസ് ആന്റ് കോണ്ടംസ്. ഒരു കാട്ടിലേക്ക് കയറുംവിധമാണ് കവാടം ഒരുക്കിയിട്ടുള്ളത്. ഞാൻ ഉള്ളിലേക്ക് നടന്നു. അടുത്ത ബോർഡ് ഇങ്ങനെ- 'കോഫി, ബേക്കറി ആന്റ് കോണ്ടംസ്. ഒരു കാര്യം ഉറപ്പു തരാം, ഞങ്ങളുടെ ഭക്ഷണപദാർത്ഥങ്ങൾ ഗർഭത്തിന് കാരണമാകില്ല...'\nവിവിധ തരം കോണ്ടങ്ങളുടെ ചിത്രങ്ങൾ\nകൊള്ളാമല്ലോ വീഡിയോൺ എന്ന് മനസ്സിൽ ഉരുവിട്ടു കൊണ്ട് ഞാൻ ഇടനാഴിയിലൂടെ നടന്നു. ഇടനാഴിയുടെ ഇടതുവശത്ത് ഒരു സുവനീർ ഷോപ്പ് കണ്ടു. അതിനു മുമ്പിൽ ഒരു പെൺകുട്ടിയുടെ പ്രതിമ. പ്രതിമ ധരിച്ചിരിക്കുന്ന ടീ ഷർട്ടിൽ ഇങ്ങനെ എഴുതിയിരിക്കുന്നു- 'എ കോണ്ടം എ ഡേ കീപ്‌സ് പ്രെഗ്‌നൻസി എവേ...'\nഞാൻ സുവനീർ ഷോപ്പിൽ കടന്നു. ധാരാളം സാധനങ്ങൾ വിൽപനയ്ക്കു വച്ചിട്ടുണ്ട്. കീചെയ്ൻ മുതൽ ടീ ഷർട്ടു വരെ എന്നു പറയാം. എല്ലാ വസ്തുക്കളും ഗർഭനിരോധന ഉറകളുടെ ആവശ്യം വിളിച്ചു പറയുന്നു. വിവിധ നിറത്തിലുള്ള കോണ്ടം കൊണ്ട് നിർമ്മിച്ചെടുത്ത ബൊക്കെകൾ, കരകൗശല വസ്തുക്കൾ, കോണ്ടം കൊണ്ടുള്ള പൂക്കൂട, കോണ്ടം മഹാത്മ്യം വിവരിക്കുന്ന ടീഷർട്ടുകൾ, കോഫി മഗ്ഗുകൾ, ബെഡ്ഷീറ്റുകൾ, എന്തിന് കോണ്ടം ഉപയോഗിക്കണം എന്ന് ആഹ്വാനം ചെയ്യുന്ന പോസ്റ്ററുകൾ, ലോകത്തിലെ വിവിധ രാജ്യങ്ങളിൽ നിർമ്മിക്കപ്പെടുന്ന കോണ്ടങ്ങൾ എന്നിവയൊക്കെ ഇവിടെ വാങ്ങിക്കാൻ കിട്ടും. കോണ്ടങ്ങളുടെ ഒരു മായാലോകം എന്നു പറയാം!\nഓപ്പൺ എയർ റെസ്റ്റോറന്റിന് മുകളിൽ തൂക്കിയിരിക്കുന്ന കോണ്ടത്തിന്റെ മാതൃകയിലുള്ള ലാംപ് ഷേഡുകൾ\nസുവനീർ ഷോപ്പിനു പുറത്ത് കുറെ ചിത്രങ്ങൾ പതിച്ച ഭിത്തിയുണ്ട്: താഴെ നിവർത്തി വെച്ച ചില പുസ്തകങ്ങളും. ഒരു പോസ്റ്റർ ഇവയുടെ പശ്ചാത്തലത്തിൽ പതിച്ചിട്ടുണ്ട്. അതിൽ ഇങ്ങനെ എഴുതിയിരിക്കുന്നു- 'സാമൂഹ്യ പുരോഗതിക്കുവേണ്ടിയാണ് ഞങ്ങൾ ബിസിനസ് നടത്തുന്നത്. ഇവിടെ നിന്നു ലഭിക്കുന്ന വരുമാനം സമൂഹത്തിന്റെ താഴേത്തട്ടിലുള്ള ഗ്രാമീണർക്ക് വിദ്യാഭ്യാസം നൽകാനും പരിസ്ഥിതി സംരക്ഷിക്കാനും ആരോഗ്യ സംരക്ഷണത്തിനുമാണ് ഉപയോഗിക്കുന്നത്..'\nറെസ്റ്റോറന്റിലെ മെനു കാർഡ്\nകാബേജസ് ആന്റ് കോണ്ടംസ് ഹോട്ടലിന്റെ ഉടമയായ മെച്ചാവയ് വിരവൈദ്യ, തന്റെ സ്ഥാപനങ്ങളിൽ നിന്നുള്ള വരുമാനമെല്ലാം സാമൂഹ്യപ്രവർത്തനത്തിനായാണ് ഉപയോഗിക്കുന്നത്. 79 കാരനായ വിരവൈദ്യ തായ്‌ലൻഡിലെ പ്രമുഖ രാഷ്ട്രീയ നേതാവാണ്. എയ്ഡ്‌സിനെതിരെ ജനങ്ങളെ ബോധവാന്മാരാക്കുന്നതിൽ പ്രധാന പങ്ക് വഹിച്ചത് വിരവൈദ്യയാണ്. ഗർഭനിരോധന ഉറകൾ ഉപയോഗിക്കേണ്ടതിന്റെ ആവശ്യകതയും ജനങ്ങളിൽ എത്തിക്കുന്നതിൽ വിരവൈദ്യയ്ക്ക് വലിയ പങ്കുണ്ട്. പോപ്പുലേഷൻ ആന്റ് കമ്യൂണിറ്റി ഡെവലപ്പ്‌മെന്റ് അസോസിയേഷൻ (പിഡിഎ) എന്നൊരു ഗവൺമെന്റേതര സംഘടന രൂപീകരിച്ച് ഗ്രാമവാസികളുടെ ജീവിതം മെച്ചപ്പെടുത്താനും അദ്ദേഹം ശ്രമിച്ചു വരുന്നു.\nറെസ്റ്റോറന്റിലെ മേശയുടെ മുകളിൽ പൂക്കളം തീർക്കുന്ന കോണ്ടങ്ങൾ\nഇതിനിടെയാണ് 'കോണ്ടം തീമി'ൽ ഒരു റെസ്റ്റോറന്റ് എന്ന ആശയം വിരവൈദ്യയ്ക്കുണ്ടായത്. അതും എയ്ഡ്‌സിനെതിരെയുള്ള യുദ്ധത്തിന്റെ ഭാഗം തന്നെയാണ്. ആ റെസ്റ്റോറന്റിന് കാബേജസ് ആന്റ് കോണ്ടംസ് എന്നു പേരിടാനുള്ള കാരണം, കാബേജാണ് തായ്‌ലന്റിലെ ഏറ്റവും പ്രധാനപ്പെട്ട പച്ചക്കറി എന്നതാണ്. എന്തിനും ഏതിനും കാബേജ് വേണം, തായ്‌ലന്റുകാർക്ക്. ലോകത്തിലെ സെക്‌സ് ടൂറിസത്തിന്റെ തലസ്ഥാനമെന്ന നിലയിൽ കോണ്ടത്തിനും തായ്‌ലന്റിൽ പ്രധാനസ്ഥാനവുമുണ്ടല്ലോ. അങ്ങനെ രണ്ടും കൂടി ചേർത്ത് റെസ്റ്റോറന്റിന്റെ പേര് കാബേജസ് ആന്റ് കോണ്ടംസ് എന്നാക്കി മാറ്റി.\nക്യാപ്റ്റൻ കോണ്ടം ബാറിലെ കാഴ്ചകൾ\nറെസ്റ്റോറന്റിലേക്ക് പ്രവേശിക്കുന്ന കവാടത്തിനരികിൽ എങ്ങനെ സുരക്ഷിതമായ ലൈംഗിക ബന്ധമാകാം എന്നു വെളിപ്പെടുത്തുന്ന രേഖാ ചിത്രങ്ങളടങ്ങിയ ബോർഡ് സ്ഥാപിച്ചിട്ടുണ്ട്. 'കോണ്ടം പ്ലീസ്' എന്ന് എല്ലായിടത്തും എഴുതി വെച്ചിട്ടുണ്ട്. തുടർന്നു കാണുന്നത് ലോകത്തിലെ പല ഭാഗങ്ങളിലും ഉപയോഗിച്ചു വരുന്ന കോണ്ടങ്ങളുടെ ചിത്രങ്ങളാണ്. മേലോട്ടു നോക്കിയപ്പോൾ കണ്ടത് കോണ്ടം കൊണ്ടു നിർമ്മിച്ച ഒരു ലാമ്പ് ഷെയ്ഡും! റെസ്റ്റോറന്റിന്റെ ഉള്ളിലേക്കു നടന്നു. അവിടെ എന്നെ സ്വാഗതം ചെയ്തത് രണ്ട് ശിൽപങ്ങളാണ്- ഒരു ആൺ കുട്ടിയും പെൺകുട്ടിയും. മൾട്ടി കളർ ശിൽപങ്ങളാണ്. അടുത്തു ചെന്നു നോക്കിയപ്പോൾ മൾട്ടികളറിൽ കാണുന്നതെല്ലാം മൾട്ടി കളർ കോണ്ടങ്ങളാണെന്നു മനസ്സിലായി. കോണ്ടങ്ങൾ കൊണ്ടുള്ള ശിൽപങ്ങൾ! ശിൽപത്തിന്റെ ഉടുപ്പും മാലകളുമൊക്കെ കോണ്ടം കൊണ്ടുള്ളത്.\nക്യാബേജസ് ആൻഡ് കോണ്ടംസിലെ സുവനീർ ഷോപ്പ്\nഒരു വശത്തായി കോണ്ടത്താൽ അലങ്കരിച്ച ക്രിസ്തുമസ് അപ്പുപ്പൻ നിൽപ്പുണ്ട്. അപ്പുപ്പന്റെ കൂട്ടായി ഒരു പട്ടിയും, ഒരു കുട്ടിയുമുണ്ട്. അതും കോണ്ടം കൊണ്ടുള്ള നിർമ്മിതി തന്നെ. ഇനി റെസ്റ്റോറന്റിലേക്ക്. പ്രധാന റെസ്റ്റോറന്റ് ഒരു തുറന്ന മുറ്റത്താണ്. നടുമുറ്റം എന്നു പറയാം. നടുമുറ്റത്തിനു മേലെ തലങ്ങും വിലങ്ങും കെട്ടിയ ചരടുകളിൽ വലിയ കോണ്ടങ്ങളിൽ ഘടിപ്പിച്ച പല നിറങ്ങളിലുള്ള ലൈറ്റുകൾ!ഈ 'കോണ്ടം ലൈറ്റ് ഷെയ്ഡു'കൾക്ക് അസാധാരണ വലുപ്പമുണ്ട്. എല്ലാം കോണ്ടത്തിന്റെ മാതൃകയിൽ നിർമ്മിച്ച ലൈറ്റുകളാണെന്ന് അടുത്തു ചെന്നു നോക്കുമ്പോഴേ മനസ്സിലാകൂ!നേരെ കാണുന്നത് 'ക്യാപ്റ്റൻ കോണ്ടം' എന്ന് പേരിട്ട ബാറാണ്. ബാറിലേയും ലൈറ്റുകളെല്ലാം കോണ്ടങ്ങളാൽ അലങ്കരിക്കപ്പെട്ടിരിക്കുന്നു.\nസുവനീർ ഷോപ്പിൽ വിൽപ്പനയ്ക്ക് വെച്ചിരിക്കുന്ന കോണ്ടങ്ങൾ കൊണ്ട് നിർമ്മിച്ച പൂക്കളങ്ങൾ\nഇവിടെ നാല് റെസ്റ്റോറന്റുകളുണ്ട്. ആകെ 400 പേർക്ക് ഒരേ സമയം ഇരുന്ന് ആഹാരം കഴിക്കാം. ഞാൻ എസി റെസ്റ്റോറന്റിലേക്ക് കയറി. ഇവിടെ ഭിത്തിയിലെല്ലാം ഓരോ രാജ്യത്തു നിന്നും വരുത്തിയ വിവിധ തരത്തിലും നിറത്തിലുമുള്ള കോണ്ടങ്ങൾ, അതത് രാജ്യത്തിന്റെ പേരെഴുതി പ്രദർശിപ്പിച്ചിരിക്കുന്നു. കൂടാതെ ടേബിളുകളിൽ കോണ്ടങ്ങൾ കലാപരമായി പൂക്കളം തീർക്കുന്നു. അതിനു മീതെ ഗ്ലാസിട്ടിട്ടുണ്ട്. മേശപ്പുറത്ത് ഗ്ലാസിനു താഴെയുള്ള 'കോണ്ടം പൂക്കളം' കണ്ടുകൊണ്ട് ആഹാരം കഴിക്കാമെന്നർത്ഥം.ഞാൻ ഓപ്പൺ എയർ റെസ്റ്റോറന്റിൽ ഇരുന്നു. വെയിറ്റർ മെനുകാർഡ് കൊണ്ടുവന്നു. കോണ്ടം ഫ്രൈ, കോണ്ടം 65, ഷെഷ്‌വാൻ കോണ്ടം എന്നിങ്ങനെയുള്ള വിഭവങ്ങളായിരിക്കും മെനുവിൽ എന്നുറപ്പിച്ച് ഞാൻ മെനുബുക്ക് തുറന്നു നോക്കി. ഭാഗ്യം, അതൊന്നുമല്ല, തനത് തായ് വിഭവങ്ങളാണ്. വില ഒട്ടും കുറവല്ല എന്നു മാത്രം.\nകോണ്ടം കൊണ്ടു നിർമ്മിച്ച ലാമ്പ് ഷെയ്‌ഡ്\nഞാൻ ഒരു ബിയറും ഫ്രഞ്ച് ഫ്രൈയും ഓർഡർ ചെയ്തു. നട്ടുച്ചയാണെങ്കിലും വെയിൽ ഒട്ടും താഴേക്കു പതിക്കാത്തവിധം മരച്ചില്ലകളും വള്ളിപ്പടർപ്പുകളുമാണ് നടുമുറ്റത്തുള്ളത്.\nഓപ്പൺ എയർ റെസ്റ്റോറന്റ് :മേലെ നിന്നുള്ള കാഴ്ച\nഒരു വശത്ത് കലാപ്രകടനങ്ങൾക്കുള്ള സ്റ്റേജാണ്. തായ്‌ലൻഡിന്റെ തനത് കലാവിദ്യകൾ ആഴ്ചയിൽ രണ്ടുതവണ ഇവിടെ അവതരിപ്പിക്കപ്പെടുന്നുണ്ട്. ഒരു മണിക്കൂർ കഴിഞ്ഞ് ബിൽ വന്നു. പണം കൊടുത്ത് ബാക്കി ചില്ലറ പ്രതീക്ഷിച്ച് നോക്കിയപ്പോൾ കണ്ടത് നാല് കോണ്ടങ്ങൾ! അതേ, ഇവിടെ ചില്ലറയ്ക്കു പകരം കിട്ടുന്നത് മിഠായിയല്ല, കോണ്ടമാണ്!\nറെസ്റ്റോറന്റിൽ നിന്ന് പുറത്തിറങ്ങുമ്പോൾ വീണ്ടും 'കോണ്ടം മാഹാത്മ്യം' വിളമ്പുന്ന പോസ്റ്ററുകൾ കാണാം. അതിനടുത്ത് ഒരു വലിയ ബോർഡ് :'സോറി, വീ ഹാവ് നോ മിന്റ്‌സ്.. ടേക്ക് എ കോണ്ടം ഇൻസ്റ്റഡ്' (ക്ഷമിക്കണം മിഠായിയൊന്നും തരാനില്ല, പകരം കോണ്ടം എടുത്തോളു..) മിഠായിക്കും പെരുഞ്ചീരകത്തിനും പകരം കോണ്ടവുമെടുത്ത് വീട്ടിൽ പോകാം. അവിടെ പല വലുപ്പമുള്ള കോണ്ടങ്ങൾ വെച്ചിട്ടുണ്ട്. രസകരമായ പേരുകളാണ് കോണ്ടങ്ങൾക്ക് കൊടുത്തിരിക്കുന്നത്. ഡെമോക്രസി സൈസ്, പൊളിറ്റീഷ്യൻ സൈസ്. മിലിട്ടറി സൈസ് എന്നിങ്ങനെ.കോണ്ടങ്ങളുടെ ലോകത്തിൽ നിന്ന് ഞാൻ പുറത്തിറങ്ങി. ഗർഭനിരോധന ഉറകളുടെ ആവശ്യകത ജനങ്ങളെ ബോധ്യപ്പെടുത്താൻ ഇത്രയും നല്ല മാർഗ്ഗം കണ്ടുപിടിച്ച വിരവൈദ്യയ്ക്ക് തീർച്ചയായും ഒരു ഷെയ്ക്ക് ഹാൻഡ് കൊടുക്കണം.\nഏതായാലും ബാങ്കോക്കിലെ ക്യാബേജസ് ആന്റ് കോണ്ടംസ് റെസ്റ്റോറന്റിന്റെ വിജയത്തിനു ശേഷം തായ്‌ലന്റിൽ പലയിടത്തായി 17 കോണ്ടം റെസ്റ്റോറന്റുകൾ കൂടി തുറന്നിട്ടുണ്ട്. വിരവൈദ്യ.\nവിവിധതരം കോണ്ടങ്ങളുടെ ചിത്രങ്ങൾ നിറച്ച ബോർഡ്\nകൂടാതെ യുകെയിൽ ചെൽട്ടൻഹാമിലും ഓക്ഫഡ്‌സ്‌ക്വയറിലും ഓരോ ക്യാബേജസ് ആന്റ് കോണ്ടംസ് റെസ്റ്റോറന്റുണ്ട്. ഇന്ത്യയിൽ കോണ്ടം തീം റസ്റ്റോറന്റുകൾ തുറന്നാൽ സദാചാരവാദികൾ എങ്ങനെ പ്രതികരിക്കുമെന്നാലോചിച്ചുകൊണ്ട് ഞാൻ അടുത്ത ലക്ഷ്യത്തിലേക്കു നടന്നു നീങ്ങി.\nറസ്റ്റോറന്റിൽ വിവിധതരം കോണ്ടങ്ങൾ പ്രദർശിപ്പിച്ചിരിക്കുന്നു. സൗജന്യമായി എടുത്തു കൊണ്ടു പോകാം


കുത്തിവെപ്പിന് ഒരേ സിറിഞ്ച്; യുപിയില് 21 പേര്‍ക്ക് എച്ച്‌ഐവി ബാധ കണ്ടെത്തി - Swale Online Malayalam News\nHome National Top News കുത്തിവെപ്പിന് ഒരേ സിറിഞ്ച്; യുപിയില് 21 പേര്‍ക്ക് എച്ച്‌ഐവി ബാധ കണ്ടെത്തി\nകുത്തിവെപ്പിന് ഒരേ സിറിഞ്ച്; യുപിയില് 21 പേര്‍ക്ക് എച്ച്‌ഐവി ബാധ കണ്ടെത്തി\nat 2/06/2018 02:52:00 pm National, Top News,\nസംസ്ഥാനത്തെ എച്ച്.ഐവി ബാധിതരുടെ എണ്ണത്തിലെ വര്‍ധനവിനെ തുടര്‍ന്ന് ആരോഗ്യ വകുപ്പ് രണ്ടംഗ കമ്മിറ്റിയെ നിയമിച്ചിരുന്നു\nയുപി: ഉത്തര്‍പ്രദേശിലെ ഉന്നാവോ ജില്ലയില് 21 പേര്‍ക്ക് എച്ച്‌ഐവി ബാധിച്ചതായി റിപ്പോര്‍ട്ട്. ഉന്നാവോയിലെ മെഡിക്കല് ഓഫീസര് ഡോ.എസ്പി ചൗധരിയാണ് ഞെട്ടിപ്പിക്കുന്ന വിവരവുമായി രംഗത്തെത്തിയത്. ഒരേ സിറിഞ്ച് തന്നെ കുത്തിവെപ്പിനെടുത്തതാണ് ഇത്തരത്തില് എച്ച്‌ഐവി ബാധിക്കാന് കാരണമായതെന്നാണ് അദ്ദേഹം പറയുന്നത്.\nസംസ്ഥാനത്തെ എച്ച്.ഐവി ബാധിതരുടെ എണ്ണത്തിലെ വര്‍ധനവിനെ തുടര്‍ന്ന് ആരോഗ്യ വകുപ്പ് രണ്ടംഗ കമ്മിറ്റിയെ നിയമിച്ചിരുന്നു. ഉന്നാവോ ജില്ലയിലെ ബംഗമൂരു പ്രദേശത്ത് ഇവര് നടത്തിയ അന്വേഷണത്തിലാണ് ഇക്കാര്യം വ്യക്തമായത്. ബംഗമൂരുവിലെ പ്രേംഗഞ്ച്, ചക്കമീര്‍പൂര് തുടങ്ങിയ സ്ഥലങ്ങളിലാണ് ഇവര് പരിശോധനയ്ക്ക് എത്തിയത്.\n2018 ജനുവരി 24 മുതല് 27 വരെയുള്ള തീയതികളില് ഈ പ്രദേശത്ത് ആരോഗ്യ ക്യാമ്ബ് സംഘടിപ്പിക്കുകയും, രക്ത പരിശോധന നടത്തുകയും ചെയ്തിരുന്നു. 566 പേരെയാണ് പരിശോധനയ്ക്ക് വിധേയമാക്കിയത്. ഇതില് 21 പേര്‍ക്കാണ് എച്ച്‌ഐവി ബാധ കണ്ടെത്തയത്.\nതുടര്‍ന്നു നടത്തിയ അന്വേഷണത്തിലാണ് അയല്‍ഗ്രാമത്തില് നിന്നുള്ള ഡോക്ടര് രാജേന്ദ്ര കുമാര് എന്നൊരാളെ കുറിച്ച് ഗ്രാമത്തിലുള്ളവര് പറഞ്ഞത്. കുറഞ്ഞ ഫീസില് ചികിത്സ നല്‍കുന്ന ഇയാള്, ഒരേ സിറിഞ്ചു തന്നെയാണ് എല്ലാവര്‍ക്കും കുത്തിവെക്കാന് ഉപയോഗിച്ചത്. ഗ്രാമത്തില് എച്ച്‌ഐവി ബാധിതര് ഉയരാന് കാരണം ഇതാണെന്നാണ് ചൗധരി പറയുന്നത്.\nഎച്ച്‌ഐവി ബാധ കണ്ടെത്തിയവരെ കാണ്‍പൂരിലെ ആശുപത്രിയില് അടിയന്തിര ചിക്തസയ്ക്ക് വിധേയരാക്കി. മരുന്നിന്റെ ഡോസ് കൂട്ടി നല്‍കി എച്ച്‌ഐവി വൈറസിന്റെ വളര്‍ച്ചയുടെ തോത് തടസ്സപ്പെടുത്താന് സാധിച്ചതായി ആശുപത്രി അധികൃതര് അറിയിച്ചു.\nസംഭവത്തെ തുടര്‍ന്ന് കുമാറിനെതിരെ ബംഗമൂരു പൊലീസ് സ്റ്റേഷനില് കേസ് രജിസ്റ്റര് ചെയ്തതായി പൊലീസ് അറിയിച്ചു. സംഭവത്തില് അന്വേഷണം നടത്താന് സംസ്ഥാനത്തെ ആരോഗ്യ വകുപ്പ് മന്ത്രി സിദ്ധാര്‍ഥ് നാഥ് സിങ് ഉത്തരവിട്ടു.\nപ്രതി രാജേന്ദ്രകുമാര് ലൈസന്‍സില്ലാതെയാണ് ഗ്രാമത്തില് ചികിത്സ നടത്തിയിരുന്നത്. പുറത്ത് നിന്നെത്തുന്ന ട്രക്ക് ഡ്രൈവര്‍മാരും മറ്റ് നിരവധി എച്ച് ഐവി ബാധിതരും ഇയാളുടെ അടുത്ത് ചികിത്സ തേടി എത്താറുണ്ടെന്നും മന്ത്രി സൂചിപ്പിച്ചു.\n2016-അവസാനത്തോടെ ഇന്ത്യയിലെ എച്ച്‌ഐവി ബാധിതരുടെ എണ്ണം 2.1 ദശലക്ഷം കവിഞ്ഞു. 2016-ല് മാത്രം 80,000 പേരിലാണ് രോഗം ബാധിച്ചതെന്നാണ് റിപ്പോര്‍ട്ടുകള് പറയുന്നത്. 2005 മുതല് 2016 വരെയുള്ള കണക്കനുസരിച്ച് 1,50,000 പേരിലാണ് എച്ചഐവി ബാധ കണ്ടെത്തിയത്.


ബ്രാഡ് പിറ്റ് ഏഴരശ്ശനി Hollywood, Actor\nപേര് ബ്രാഡ് പിറ്റ്\nജനന തിയതി 18 : 12 : 1963 ജനന സമയം 12 :0: 0\nജന്മ സ്ഥലം Shawnee\n1 ഏഴര ശനി മകരം 10/08/1961 01/27/1964 മുനമ്പ്\n2 ഏഴര ശനി കുംഭം 01/28/1964 04/08/1966 അസ്തമിക്കുന്ന\n3 ഏഴര ശനി കുംഭം 11/03/1966 12/19/1966 അസ്തമിക്കുന്ന\n6 ചെറിയ പനോട്ടി ചിങ്ങം 09/07/1977 11/03/1979\n7 ചെറിയ പനോട്ടി ചിങ്ങം 03/15/1980 07/26/1980\n8 ഏഴര ശനി ധനു 12/17/1987 03/20/1990 ഉദിക്കുന്ന\n9 ഏഴര ശനി മകരം 03/21/1990 06/20/1990 മുനമ്പ്\n10 ഏഴര ശനി ധനു 06/21/1990 12/14/1990 ഉദിക്കുന്ന\n11 ഏഴര ശനി മകരം 12/15/1990 03/05/1993 മുനമ്പ്\n12 ഏഴര ശനി കുംഭം 03/06/1993 10/15/1993 അസ്തമിക്കുന്ന\n13 ഏഴര ശനി മകരം 10/16/1993 11/09/1993 മുനമ്പ്\n14 ഏഴര ശനി കുംഭം 11/10/1993 06/01/1995 അസ്തമിക്കുന്ന\n15 ഏഴര ശനി കുംഭം 08/10/1995 02/16/1996 അസ്തമിക്കുന്ന\n16 ചെറിയ പനോട്ടി മേടം 04/18/1998 06/06/2000\n19 ഏഴര ശനി ധനു 01/27/2017 06/20/2017 ഉദിക്കുന്ന\n20 ഏഴര ശനി ധനു 10/27/2017 01/23/2020 ഉദിക്കുന്ന\n21 ഏഴര ശനി മകരം 01/24/2020 04/28/2022 മുനമ്പ്\n22 ഏഴര ശനി കുംഭം 04/29/2022 07/12/2022 അസ്തമിക്കുന്ന\n23 ഏഴര ശനി മകരം 07/13/2022 01/17/2023 മുനമ്പ്\n24 ഏഴര ശനി കുംഭം 01/18/2023 03/29/2025 അസ്തമിക്കുന്ന\n25 ചെറിയ പനോട്ടി മേടം 06/03/2027 10/19/2027\n26 ചെറിയ പനോട്ടി മേടം 02/24/2028 08/07/2029\n27 ചെറിയ പനോട്ടി മേടം 10/06/2029 04/16/2030\n30 ഏഴര ശനി ധനു 12/08/2046 03/06/2049 ഉദിക്കുന്ന\n31 ഏഴര ശനി മകരം 03/07/2049 07/09/2049 മുനമ്പ്\n32 ഏഴര ശനി ധനു 07/10/2049 12/03/2049 ഉദിക്കുന്ന\n33 ഏഴര ശനി മകരം 12/04/2049 02/24/2052 മുനമ്പ്\n34 ഏഴര ശനി കുംഭം 02/25/2052 05/14/2054 അസ്തമിക്കുന്ന\n35 ഏഴര ശനി കുംഭം 09/02/2054 02/05/2055 അസ്തമിക്കുന്ന\n39 ഏഴര ശനി ധനു 01/17/2076 07/10/2076 ഉദിക്കുന്ന\n40 ഏഴര ശനി ധനു 10/12/2076 01/14/2079 ഉദിക്കുന്ന\n41 ഏഴര ശനി മകരം 01/15/2079 04/11/2081 മുനമ്പ്\n42 ഏഴര ശനി കുംഭം 04/12/2081 08/02/2081 അസ്തമിക്കുന്ന\n43 ഏഴര ശനി മകരം 08/03/2081 01/06/2082 മുനമ്പ്\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ബ്രാഡ് പിറ്റ് ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ബ്രാഡ് പിറ്റ് സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ബ്രാഡ് പിറ്റ് കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ബ്രാഡ് പിറ്റ് ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ബ്രാഡ് പിറ്റ് രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ബ്രാഡ് പിറ്റ് നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ബ്രാഡ് പിറ്റ് വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ബ്രാഡ് പിറ്റ് ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ബ്രാഡ് പിറ്റ് കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ബ്രാഡ് പിറ്റ് കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ബ്രാഡ് പിറ്റ് വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ബ്രാഡ് പിറ്റ് സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


ആശ്വാസ വാര്‍ത്ത! അണക്കെട്ടിലെ ജലനിരപ്പ് കുറയുന്നു... വെള്ളമിറങ്ങി തുടങ്ങി... | water flow is reducing in mullapperiyar dam - Malayalam Oneindia\nആശ്വാസ വാര്‍ത്ത! അണക്കെട്ടിലെ ജലനിരപ്പ് കുറയുന്നു... വെള്ളമിറങ്ങി തുടങ്ങി...\nPublished: August 17 2018, 18:08 [IST]\nമുല്ലപ്പെരിയാറിലെ വൃഷ്ടിപ്രദേശത്ത് മഴയുടെ ശക്തി കുറഞ്ഞതോടെ സംസ്ഥാനത്തെ അണക്കെട്ടുകളിലെ ജലനിരപ്പ് താഴുന്നു. ഇടുക്കിയില് നിലവില് ജലനിരപ്പ് 2401.02 അടിയും ഇടമലയാറില് 168.66 അടിയുമാണ്. നിലവില് ആ അണക്കെട്ടുകളില് നിന്നും പുറത്തേക്ക് വിടുന്ന വെള്ളത്തിന്‍റെ അളവിലും കുറവ് വന്നിട്ടുണ്ട്. അതോടെ വെള്ളം കയറിയ പ്രദേശങ്ങളിലെ വെള്ളം ഇറങ്ങി തുടങ്ങി.\nതോട്ടപ്പള്ളി സ്പില്‍വേയുടെ ഷട്ടറുകള് താഴ്ത്തിയതോടെ പമ്പാ നദിയിലെ ജലനിരപ്പ് കുറഞ്ഞതായും റിപ്പോര്‍ട്ടുണ്ട്. സ്പില്‍വേയുടെ 38 ഷട്ടറുകളും തുറന്നതോടെ വെള്ളം മുഴുവന് കടലിലേക്ക് ഒഴുകിയെന്നാണ് റിപ്പോര്‍ട്ട്. റാന്നി പട്ടണത്തിലും വെള്ളം കുറഞ്ഞിട്ടിട്ടുണ്ട്.\nദേശീയ ദുരന്തനിവാരണ സേനയുടെ 12 സംഘങ്ങള് കൂടി കേരളത്തിലെത്തിയിട്ടുണ്ട്. കേരളത്തിലെ പ്രളയ ദുരിതം വിലയിരുത്താന് പ്രധാനമന്ത്രി നരേന്ദ്രമോദി ഇന്ന് രാത്രിയോടെ കേരളത്തില് എത്തും. ഇന്ന് മുഖ്യമന്ത്രിയുമായി ചര്‍ച്ച നടത്തിന്ന മോദി നാളെ പ്രളയ ബാധിത പ്രദേശങഅങളില് വ്യോമനിരീക്ഷണം നടത്തും.\nwater flow is reducing in mullapperiyar dam\nStory first published: Friday, August 17, 2018, 18:08 [IST]


HGH തായ്ലൻഡ് - ജെനോട്രോപിൻ GoQuick 12mg 36 IU തായ്‌ലൻഡിൽ വിൽപ്പനയ്ക്ക് - HGH ഫൂക്കറ്റ്\nവിളിക്കുക & വാട്ട്‌സ്ആപ്പ്\nTHB USD AUD യെൻ യൂറോ GBP മുതൽ സിംഗപ്പൂര് മുതല് ദിർഹം CHF HKD എസ്.എ.ആർ\nയഥാർത്ഥ വില 16,400 ฿\nഇപ്പോഴത്തെ വില 16,000 ฿\nതായ്ലൻഡ് - 1 പേന (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! - 16,000 തായ്ലൻഡ് -2പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! - 30,800 തായ്ലൻഡ് -3പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! - 45,300 തായ്ലൻഡ് -5പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! - 72,000 തായ്ലൻഡ് - 10 പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! - 130,000\nതായ്ലൻഡ് - 1 പേന (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! തായ്ലൻഡ് -2പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! തായ്ലൻഡ് -3പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! തായ്ലൻഡ് -5പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! തായ്ലൻഡ് - 10 പേനകൾ (ഫൈസർ ബെൽജിയം) സൂചികൾ + കൂളിംഗ് ബാഗ് - സ! ജന്യമായി! ഒരു പൂർണ്ണ സെറ്റ് തിരഞ്ഞെടുക്കുക.\n- തികച്ചും യഥാർത്ഥമാണ് ഒപ്പം സാക്ഷ്യപ്പെടുത്തിയ ഉൽപ്പന്നവും ഫൈസർ ബെൽജിയത്തിലെ ഒരു ഫാർമസ്യൂട്ടിക്കൽ കമ്പനിയിൽ നിന്ന്\n- യഥാർത്ഥ മെഡിക്കൽ കുറിപ്പടി ക്ലിനിക്കിൽ നിന്ന് നിങ്ങളുടെ പേരിൽ\n- 2-3 മണിക്കൂർ കൊറിയർ ഡെലിവറി തായ്‌ലൻഡിൽ പണമടയ്ക്കൽ അല്ലെങ്കിൽ പേപാൽ ക്രെഡിറ്റ് കാർഡ്\nഘട്ടം ഘട്ടമായുള്ള സജീവമാക്കൽ നിർദ്ദേശങ്ങൾ\nപകർപ്പവകാശം © 2020 HGH ഫൂക്കറ്റ്. | ഇ-കൊമേഴ്‌സ് രജിസ്ട്രേഷൻ നമ്പർ: 0167552340004 | എഫ്ഡിഎ അംഗീകരിച്ചു


പ്രവാസികൾക്ക് 5000 രൂപ പെൻഷന് തീരുമാനം: രജിസ്ട്രേഷൻ ഓൺലൈനിൽ ചെയ്യാം – APPS4NET\nതിരുവനന്തപുരം: പ്രവാസികൾക്ക് 5000 രൂപ പെൻഷൻ അനുവദിക്കാനുള്ള നിർദ്ദേശത്തിന് സർക്കാർ തലത്തിൽ ധാരണയായി. ഇതുമായി ബന്ധപ്പെട്ട് നോർക്ക നല്കിയ നിർദ്ദേശം പ്രവാസികാര്യ നിയമസഭാസമിതി അംഗീകരിക്കുകയും ചെയ്തു.പ്രവാസികാര്യ നിയമസഭാസമിതി അംഗം ടി.സി സൈമണ് എം.എല്.എ. ദുബൈ സന്ദർശനത്തിലാണ് ഇക്കാര്യം വ്യക്തമാക്കിയത്. മുഖ്യമന്ത്രിയുടെ അധ്യക്ഷതയില് മൂന്ന് തവണ പ്രവാസികാര്യ സഭാ സമിതി ചേരുകയും അടിയന്തിരപ്രാധാന്യമുള്ള വിഷയങ്ങളില് തീരുമാനങ്ങള് എടുക്കുകയും ചെയ്തിട്ടുണ്ട്.\nപ്രവാസി ബോഡിൽ അംഗത്വമുള്ള എല്ലാ പ്രവാസികൾക്കും പ്രവാസി ക്ഷേമ നിധിയിൽ ചേരാം. ക്ഷേമ നിധിയിൽ അംഗങ്ങളായവർക്കാണ് പെൻഷൻ കാലാവധി പ്രായം കണക്കാക്കി 5000 രൂപ പെൻഷന് നിർദ്ദേശം. ഇതിനായുള്ള അപേക്ഷകൾ ഓൺലൈനിൽ നല്കാൻ സൗകര്യം ഉടൻ ഏർപ്പെടുത്തും. നിലവിൽ ഇലക്ട്രോണിക് അപേക്ഷാ സംവിധാനം നോർക്കക്കില്ല. നിലവിലേ രജിസ്ട്രേഷൻ നിരവധി സങ്കീർണ്ണതകൾ നിറഞ്ഞതാണ്. പ്രവാസികളിൽ മഹാ ഭൂരിപക്ഷം ആളുകളും നോർക്കയിൽ രജിസറ്റർ ചെയ്യുകയോ, ക്ഷേമനിധിയിൽ അംഗങ്ങൾ ആവുകയോ ചെയ്തിട്ടില്ല. അതുമൂലം എല്ലാവരും ആനുകൂല്യങ്ങൾക്ക് പുറത്താണ്.ഗൾഫിൽ നിന്നും പ്രവാസികൾക്ക് അനുവദിച്ച് 20ലക്ഷം രൂപ വരെയുള്ള ലോൺ പദ്ധതി, ന്യൂനപക്ഷ പ്രവാസി ലോൺ എല്ലാത്തിനും നോർക്കയിൽ രജിസ്ട്രേഷൻ നിർബന്ധമാണ്. 20 ലക്ഷത്തിന്റെ ലോൺ 15 % തുക തിരിച്ചടക്കേണ്ടാത്ത വിധം സബ്സിഡിയിലാണ് നല്കുന്നത്. മാത്രമല്ല 3% മാത്രമേ പലിശയുള്ളു. 3വർഷത്തേക്ക് തിരിച്ചടവും ഇല്ല. ഗൾഫിൽ നിന്നും തൊഴിൽ പോയി വരുന്ന ന്യൂനപക്ഷ മത വിഭാഗത്തിൽ പെട്ടവർക്കും ലോൺ അനുവദിക്കുന്നത് വെറും 3% പലിശനിരക്കിലാണ്.\nപ്രവാസി പെന്‍ഷന് തുക 1000ത്തില് നിന്ന് 5000 രൂപയായി വര്‍ധിപ്പിക്കുക, പ്രവാസികള്‍ക്കിടയിലുള്ള പ്രശ്നങ്ങളുടെ പരിഹാരം സുഗമമാക്കുവാന് പ്രവാസി സംഘടനകളുടെ നോമിനിയെ ഒൗദ്യോഗികമായി ഡയറക്ടര് ബോര്‍ഡില് ഉള്‍പ്പെടുത്തുക തുടങ്ങിയ ആവശ്യങ്ങില് അനുഭാവപൂര്‍ണമായ തീര്‍പ്പിലത്തൊന് ധാരണയായിട്ടുണ്ട്. പ്രവാസി ക്ഷേമ ബോര്‍ഡിന്‍െറ പുനസംഘടന അടുത്ത മാസം പൂര്‍ത്തിയാകുന്നതോടെ ഈ കാര്യങ്ങളില് തീരുമാനമായേക്കും. പ്രവാസികളുടെയും പ്രവാസി സംഘടനകളുടെയും പരാതികളും പ്രശ്നങ്ങളും പരിഹരിക്കുന്നതിന് പ്രവാസികാര്യ നിയമസമിതിയുടെ സിറ്റിങ്ങ് നവംബര് 22 ന് കോഴിക്കോട് കലക്്ട്രേറ്റ്് ഓഫീസില് തുടക്കമാകും. തുടര്‍ന്ന് എല്ലാ ജില്ലാ ആസ്ഥാനങ്ങളിലും യോഗം ചേര്‍ന്ന് പ്രവാസികളുടെ പരാതികള് കേള്‍ക്കുകയും സത്വരമായ നടപടികള് സ്വീകരിക്കുകയും ചെയ്യും.\nഓൺലൈൻ രജിസ്ട്രേഷൻ സൗകര്യം നിലവിൽ വരുന്നതോടെ ലോകത്താകമാനം ചിതറി കിടക്കുന്ന മലയാളി പ്രവാസികൾക്ക് ലോകത്തെവിടെയിരുന്നു നോർക്കയിൽ രജിസ്റ്റർ ചെയ്യാം. പ്രവാസി ക്ഷേമ നിധിയിൽ അംഗമായി 5000 രൂപ പ്രതിമാസ പെൻഷനും യോഗ്യത നേടാം. ലോണുകൾക്കും നിയമപ്രകാരമുള്ള അരൃത നേടാം. നിലവിൽ നോർക്കയിൽ നേരിട്ടോ, തപാൽ വഴിയോ ഒക്കെ വേണം നിശ്ചിത അപേക്ഷാ ഫോറത്തിൽ പൂരിപ്പിച്ച് എല്ലാം അയക്കാൻ. പുതിയ പദ്ധതികൾ നടപ്പിലായാൽ പ്രവാസികളുടെ ജീവിതത്തിലേ പ്രധാന നാഴിക കല്ലായി അത് മാറുമെന്നും നോർക്ക ഡിപാർട്ട്മെന്റ് കണക്കുകൂട്ടുന്നു. ഓൺലൈൻ സംവിധാനം ജനവരിക്കുള്ളിൽ പൂർത്തിയാകുന്നതനുസരിച്ച് അതിന്റെ വിശദമായ നടപടിക്രമവും വിവരങ്ങളും അറിയിപ്പ് പ്രസിദ്ധീകരിക്കും.നോർക്കയിൽ എല്ലാ പ്രവാസികളും അംഗങ്ങളാവുക, ക്ഷേമനിധിയിൽ ചേരുക.\nPrevious Post ക്രിസ്റ്റ്യാനോയുടെ മാന്ത്രിക പെനല്‍റ്റിയില് ഞെട്ടി ഫുട്‌ബോള് ലോകം\nNext Post 22 വർഷം മുമ്പ് മടങ്ങിയ പ്രവാസി ഹൌസ് ഡ്രൈവർക്ക് 11,000 റിയാൽ നല്കാൻ സ്പോൺസറുടെ ഒസ്യത്ത്


ലുലു ഹൈപ്പർ മാർക്കറ്റ് ജിദ്ദയിൽ പ്രവർത്തനമാരംഭിച്ചു\n23 May, 2018 at 01:38 AM\nഅൽഹറമൈൻ റോഡിനോട് ചേർന്ന് മർവ ജില്ലയിൽ ആരംഭിച്ച ഹൈപ്പർ മാർക്കറ്റ് ഉത്‌ഘാടന ചടങ്ങിൽ നിരവധി സ്വദേശി വ്യവസായ പ്രമുഖർ പങ്കെടുത്തു\nലുലു ഗ്രൂപ്പ് സൗദിയിലെ പതിനൊന്നാമത് ഹൈപ്പർ മാർക്കറ്റ് ജിദ്ദയിൽ പ്രവർത്തനമാരംഭിച്ചു. അൽഹറമൈൻ റോഡിനോട് ചേർന്ന് മർവ ജില്ലയിൽ ആരംഭിച്ച ഹൈപ്പർ മാർക്കറ്റ് ഉത്‌ഘാടന ചടങ്ങിൽ നിരവധി സ്വദേശി വ്യവസായ പ്രമുഖർ പങ്കെടുത്തു. രണ്ടു വർഷത്തിനകം 130 കോടി റിയാൽ വരെ സൗദിയിൽ നിക്ഷേപം നടത്തുമെന്ന് ലുലു ഗ്രൂപ്പ് ചെയർമാൻ എം എ. യൂസുഫ് അലി അറിയിച്ചു.\nസൗദി ജനറൽ ഇൻവെസ്റ്റ്മെന്റ് അതോറിറ്റി ഡെപ്യൂട്ടി ഗവർണർ ഇബ്രാഹിം സലെ അൽസുവൈൽ പുതിയ ലുലു ഹൈപ്പർ മാർക്കറ്റ് ഉത്‌ഘാടനം ചെയ്തു. ഗ്രൂപ്പിന്റെ 142 മത്തേതും സൗദിയിലെ 11 മത്തേതുമാണ് ജിദ്ദ അൽഹറമൈൻ റോഡിൽ 2,50,000 ചതുരശ്രയടി വിസ്തീർണ്ണത്തിലുള്ള പുതിയ ഹൈപ്പർ മാർക്കറ്റ്. സൗദിവിഷൻ 2030 ന്നു അനുസൃതമായിട്ടാണ് ലുലു ഗ്രൂപ്പ് റീട്ടെയിൽ രംഗത്ത് മുന്നേറിക്കൊണ്ടിരിക്കുന്നതെന്നും ഇതിന് സൗദി ഭരണകൂടത്തോട് നന്ദി രേഖപ്പെടുത്തുന്നതായും ലുലു ഗ്രൂപ്പ് ചെയർമാൻ എം എ. യൂസുഫ് അലി അറിയിച്ചു.\nസൗദിയിൽ പ്രവർത്തനം കൂടുതൽ വിപുലമാക്കുന്നതിന്റെ ഭാഗമായി 2020 ആകുമ്പോഴേക്കും ലുലു ഹൈപ്പർമാർക്കറ്റുകളുടെ എണ്ണം 20 ആകും. റിയാദിൽ രണ്ടും തബൂക്ക്, ദമ്മാം എന്നിവിടങ്ങളിൽ ഓരോന്നുമുൾപ്പെടെ അടുത്ത വർഷം6ഹൈപ്പർമാർക്കറ്റുകൾ ആരംഭിക്കും. സൗദി ഭരണകൂടം പ്രഖ്യാപിച്ച നിക്ഷേപക സൗഹൃദ നയങ്ങൾ ഏറെ പ്രതീക്ഷ നൽകുന്നതാണെന്നും നിലവിലെ പ്രൊജക്റ്റുകൾക്കു പുറമെ ലുലു ഗ്രൂപ്പ് രണ്ടു വർഷത്തിനുള്ളിൽ 50 കോടി റിയാൽ കൂടി നിക്ഷേപമിറക്കുമെന്നും എം എ. യൂസുഫ് അലി അറിയിച്ചു. ഇതോടെ സൗദിയിലെ ലുലു ഗ്രൂപ്പിന്റെ മൊത്തം നിക്ഷേപം 130 കോടി റിയാലാകും.\n100 വനിതകൾ ഉൾപ്പെടെ 2400 സ്വദേശികൾ നിലവിൽ ലുലു ഗ്രൂപ്പിൽ ജോലി ചെയ്യുന്നു. അടുത്ത7വർഷത്തിനകം 10,000 സ്വദേശി പൗരന്മാർക്കു ജോലി നൽകുവാനാണ് ഗ്രൂപ്പ് ലക്ഷ്യമിടുന്നത്. ജിദ്ദയിൽ രണ്ടാമത്തെ ഹൈപ്പർ മാർക്കറ്റാണ് ഇന്ന് ഉത്‌ഘാടനം ചെയ്തത്. ലുലു ഗ്രൂപ്പ് എക്സിക്യൂട്ടീവ് ഡയറക്ടർ എം.എ. അഷ്റഫ് അലി, സി.ഇ. ഒ സൈഫി രൂപാവാല, സൗദി ഡയറക്ടർ ഷെഹീം മുഹമ്മദ് എന്നിവരും വിവിധ വ്യവസായ പ്രമുഖരും ഉദ്ഘാടന ചടങ്ങിൽ സംബന്ധിച്ചു.


വായന മനുഷ്യര്‍ക്കു മാത്രം സാധ്യമാകുന്ന ഒരത്ഭുത സിദ്ധിയാണ്. പുസ്തകങ്ങളും വായനയും ഏതൊരു വ്യക്തിക്കും നല്‍കുന്ന കൂട്ട് എത്രയോ വലുതാണ്. നമ്മുടെ മനസ്സിനെ സാന്ത്വനിപ്പിക്കാനും സന്തോഷിപ്പിക്കാനും വായനക്ക് കഴിയുമെന്നുറപ്പ്. എബ്രഹാം ലിങ്കന്റെ മേശപ്പുറത്ത് എപ്പോഴും ഒരു ഹാസ്യപുസ്തകം ഉണ്ടാകുമായിരുന്നു. മനഃസംഘര്‍ഷങ്ങളില്‍നിന്ന് അദ്ദേഹത്തെ എപ്പോഴും മുക്തനാക്കിയിരുന്നത് അത്തരം പുസ്തകങ്ങളായിരുന്നു. തത്ത്വചിന്തകനും എഴുത്തുകാരനുമായിരുന്ന ഇറാസ്മസ് പറഞ്ഞത് 'എനിക്ക് പണം കിട്ടിയാല് ഞാന് ആദ്യം വാങ്ങുക പുസ്തകങ്ങളാണ്. വല്ലതും ബാക്കിയുണ്ടെങ്കില് വസ്ത്രവും ഭക്ഷണവും വാങ്ങും' എന്നാണ്.\nഎഴുത്തുകാരന് തുടങ്ങിവെക്കുന്ന പുസ്തകങ്ങള് വായനക്കാരനാണ് പൂര്‍ത്തിയാക്കുന്നത്. എഴുത്തുകാരന് മണ്ണില് ചേര്‍ന്നാലും വായനക്കാരില് അവരുടെ തൂലിക ജീവിക്കുന്നു. ഭക്ഷണപാനീയങ്ങള് ശരീരത്തിന്റെ വിശപ്പും ദാഹവുമകറ്റുന്നു. മനസ്സിന്റെ പോഷണത്തിന് വായന അനിവാര്യമാണ്. വസ്ത്രം നഗ്നത മറക്കുന്നു. എന്നാല് അജ്ഞതയെന്ന അപമാനം മറയ്ക്കാന് വായനതന്നെ വേണം.\nസാമുവല് ബട്‌ലറിന്റെ വാക്കുകളില്, പുസ്തകങ്ങള് തടവിലാക്കപ്പെട്ട ആത്മാക്കളാണ്. അലമാരകളില്‍നിന്നും പുറത്തെടുത്ത് വായിക്കപ്പെടുമ്പോഴാണ് അവക്ക് മോചനം സിദ്ധിക്കുന്നത്. ശരീരത്തിനു വ്യായാമം പോലെയാണ് മനസ്സിനു വായന. വിശക്കുന്ന മനുഷ്യനോട് പുസ്തകം കൈയിലെടുക്കൂ: അതൊരായുധമാണ് എന്ന് വിളിച്ചുപറഞ്ഞിട്ടുണ്ട് ജോസഫ് അഡിസണ് എന്ന എഴുത്തുകാരന്.\nപൊതുസമൂഹം നല്ലതെന്നു പറയുന്ന പുസ്തകങ്ങള് പണം കൊടുത്തുവാങ്ങി ഷെല്‍ഫുകളില് അടുക്കിവെക്കുന്നത് നമ്മുടെയെല്ലാം ഇഷ്ടമാണ്. നല്ല വായനക്കാരേക്കാള് നല്ല പുസ്തക ഉടമകളാണ് നമ്മില് പലരും.\nകൈയില് കിട്ടുന്ന പുസ്തകങ്ങള് ഏതും വായിച്ചുതീര്‍ക്കുന്ന ഒരുപാടാളുകള് നമുക്ക് ചുറ്റുമുണ്ട്. എഴുത്തുകാരും സാധാരണക്കാരും ഉദ്യോഗസ്ഥരും തുടങ്ങി പല മേഖലയിലുളളവര്. അവരില് ചിലര്, പോയ വര്‍ഷം വായിച്ച പുസ്തകങ്ങളില് ഒന്നിനെക്കുറിച്ച് എഴുതുന്നു.\nതയാറാക്കിയത് /ബിശാറ മുജീബ്\n(കഥാകൃത്ത്, കാക്കനാടന് പുരസ്‌കാര ജേതാവ്)\nവായന എന്നത് അനിര്‍വചനീയമായ ഒരു അനുഭവമാണ്. ദേശകാല വ്യത്യാസം ഉള്ളില് ജനിപ്പിക്കാതെ, അക്ഷരങ്ങളിലൂടെ മനസ്സിനെ സഞ്ചരിപ്പിക്കാനാവുക എന്നത് ഒട്ടും ചെറിയ കാര്യമല്ല.\nനോബല് സമ്മാന ജേതാവായ, ജീവിതത്തിന്റെ നല്ലൊരു ഭാഗവും ചൈനയില് ചെലവഴിച്ച, പേള് എസ്. ബക്ക് എന്ന അമേരിക്കന് എഴുത്തുകാരി ഇരുപതാം നൂറ്റാണ്ടിലെ ചൈനയുടെ ജീവിതത്തെയും സംസ്്കാരത്തെയും അതിമനോഹരമായി ആവിഷ്‌കരിച്ച നോവലാണ് 1931-ല് പ്രസിദ്ധീകരിക്കപ്പെട്ട 'ദി ഗോഡ് എര്‍ത്ത്'. ഡോ. എം.എന് കാരശ്ശേരിയുമായുള്ള സംഭാഷണമധ്യേ, ഈ നോവലിനെക്കുറിച്ചുള്ള മാഷിന്റെ വിവരണം കേട്ടപ്പോഴാണ് വായിക്കാനുള്ള ആഗ്രഹം എന്റെ മനസ്സിലേക്കും കയറിപ്പറ്റിയത്.\nഹ്വാങ് എന്ന പ്രഭുകുടുംബത്തിലെ അടിമയായ ഒ ലാന്‍നെ ഭാര്യയാക്കി സ്വീകരിക്കാനായി പുറപ്പെടുന്ന വാങ് ലങ് എന്ന കഠിനാധ്വാനിയായ കര്‍ഷകനോടൊപ്പമാണ് നോവല് ആരംഭിക്കുന്നത്. മണ്ണിന്റെ നിറവും വിടര്‍ന്ന കാല്‍പാദവും ചുണ്ടുകളുള്ള ഒ ലാന് സുന്ദരി ആയിരുന്നില്ല. ഈ നോവലിന്റെ ജീവനാഡിയായി എനിക്ക് തോന്നിയത് ഒ ലാന് ആണ്. സംസാരമോ വികാരപ്രകടനങ്ങളോ ഏതുമില്ലാത്ത ഒ ലാന് കഠിനാധ്വാനി ആയിരുന്നു. വാങ് ലങിനെ കൃഷിഭൂമിയില് സഹായിക്കുന്നതിനിടെ പേറ്റുനോവെടുത്ത് വീടിനുള്ളിലേക്ക് പോയി ഒരു കരച്ചില് പോലും ഉതിര്‍ക്കാതെ ആറു കുഞ്ഞുങ്ങളെ പ്രസവിച്ച ഒ ലാന് കരുത്തുറ്റ കഥാപാത്രമാണ്. കടുത്ത വരള്‍ച്ച നേരിട്ട്, ഭക്ഷണവും ഒരിറ്റു വെള്ളവുമില്ലാതെ ദുരിതമനുഭവിച്ചപ്പോള് ജന്മം നല്‍കിയ കുഞ്ഞിനെ പ്രസവാനന്തരം കൊലപ്പെടുത്തുന്നുണ്ട് ഒ ലാന്. ഒരുനേരത്തെ ഭക്ഷണം കൊതിച്ചു തെക്കന് പ്രവിശ്യയിലേക്ക് മക്കളെയും വൃദ്ധ പിതാവിനെയും കൂട്ടി ഒ ലാന്, വാങ് ലങിനൊപ്പം നടന്നുനീങ്ങുന്നത് സങ്കടത്തോടെയേ വായിക്കാനാവൂ. ഒരു മനുഷ്യ ജന്മത്തില് അനുഭവിക്കാവുന്ന കഷ്ടതകളെല്ലാം വാങ് ലങും കുടുംബവും തെക്കന് ദേശത്തു അനുഭവിക്കുന്നുണ്ട്. മോഷ്ടിച്ച മാംസവുമായി ഒരിക്കല് മക്കള് വന്നപ്പോള് അത് നീട്ടിയെറിഞ്ഞ വാങ് ലങ് ജീവിതത്തില് നേരും നെറിയുമുള്ള മനുഷ്യനാവണമെന്ന് മക്കളെ കാണിക്കുകയായിരുന്നുവെങ്കില്, ഒന്നും മിണ്ടാതെ ആ മാംസക്കഷ്ണം കഴുകിയെടുത്ത് മക്കള്‍ക്കായി പാകം ചെയ്തു നല്‍കിയ ഒ ലാന് വിശപ്പിനോളം വലിയ നേര് ലോകത്ത് മറ്റൊന്നുമില്ലെന്ന് മക്കളെ കാണിക്കുകയാണ്.\nക്രിസ്ത്യന് മിഷനറിമാരുടെ മത പ്രബോധനവും, ചൈനയെ ആക്രമിക്കാനായുള്ള ജപ്പാന്റെ പടയൊരുക്കവുമെല്ലാം തെക്കു ദേശത്തുനിന്നും വാങ് ലങ് കാണുന്നുണ്ട്. ഒരിക്കല് ഭക്ഷണത്തിനായുള്ള കലാപം മൂത്തപ്പോള്, പണക്കാരനായ പ്രഭുവിന്റെ വീട് കൊള്ളയടിക്കാനായി ഇരച്ചു കയറിയ ജനക്കൂട്ടത്തില് വാങ് ലങും ഉണ്ടായിരുന്നു. അവിടന്ന് കൈക്കലാക്കിയ പണവുമായി സ്വന്തം നാട്ടിലേക്ക് തിരിച്ചെത്തിയ വാങ് ലങ്, പ്രഭുക്കന്മാരില്‍നിന്നും ഭൂമി വിലയ്ക്കു വാങ്ങി അതിസമ്പന്നനായി മാറുന്നു. ഒ ലാനിലെ അഭംഗിയില് അസംതൃപ്തനാവാന് തുടങ്ങിയ വാങ് ലങ്, വേശ്യാഗൃഹത്തില്‍നിന്നും കണ്ടുമുട്ടുന്ന സുന്ദരിയായ 'ലോട്ടസിനെ' സ്വവസതിയിലേക്ക് കൊണ്ടുവന്നു. വേലക്കാരിയെയടക്കം ആവശ്യത്തിലേറെ സൗകര്യങ്ങള് ലോട്ടസിനായി ചെയ്തു കൊടുത്തപ്പോഴും, വീടിന്റെ മറ്റൊരു ഭാഗത്തു ആഡംബരങ്ങളേതുമില്ലാതെ മക്കളെയും വാങ് ലങിന്റെ വൃദ്ധ പിതാവിനെയും പരിപാലിച്ചുകൊണ്ട് ഒ ലാന് നിര്‍വികാരതയോടെ കഴിഞ്ഞുകൂടി. പലതും മറക്കാനും പണം മനുഷ്യനെ നിര്‍ബന്ധിതമാക്കും എന്നതിന് ഉദാഹരണമാണ് വാങ് ലങ്.\nനീണ്ട കാലത്തെ അസ്വസ്ഥതകള്‍ക്ക് വിരാമമിട്ടുകൊണ്ട് ഒ ലാന് രോഗശയ്യയിലാവുമ്പോഴാണ് വാങ് ലങിനു തിരിച്ചറിവുണ്ടാകുന്നത്. കട്ടിലിനു ചാരെയിരുന്ന്, ഒ ലാന്റെ മിനുസമില്ലാത്ത കൈ തലോടി കണ്ണീരടക്കുന്ന വാങ് ലങ് തെറ്റുകള് മനസ്സിലാക്കിയ പുതിയൊരു മനുഷ്യനാവുകയായിരുന്നു. ഒ ലാന്റെ മരണശേഷം ബുദ്ധിസ്ഥിരതയില്ലാത്ത, 'പുവര് ഫൂള്' എന്ന് വാങ് ലങ് വിളിച്ചുപോന്ന മൂത്ത മകളെ ഏറെ സ്‌നേഹിക്കുന്ന വാങ് ലങ് എന്ന അഛനെ കാണാനാവും. വര്‍ഷങ്ങള് കഴിയവെ, മക്കളെയെല്ലാം സമൂഹത്തിന്റെ ഉയര്‍ന്ന സ്ഥാനമാനങ്ങളില് എത്തിച്ച വാങ് ലങ്, ഒ ലാന് അടിമയായി കഴിഞ്ഞ പ്രഭുകുടുംബത്തിലെ അറുപത് മുറികളുള്ള വീടും സ്വന്തമാക്കുന്നുണ്ട്. ഒരു കാലത്ത് പട്ടിണി കിടക്കേണ്ടിവരുന്നതോര്‍ത്ത് യുദ്ധത്തെ ഭയപ്പെട്ടിരുന്ന ദരിദ്രനായ വാങ് ലങ്, കലവറ നിറയെ ധാന്യങ്ങളുള്ള ധനാഢ്യനായപ്പോള് യുദ്ധം എങ്ങനെയെന്നറിയണം എന്നുള്ള താല്‍പര്യം പോലും കാണിക്കുന്നുണ്ട്. ആരംഭത്തിലെന്ന പോലെ, ഭൂമിയെ അതിയായി സ്‌നേഹിക്കുന്ന വൃദ്ധനായ വാങ് ലങിനെ കണ്ടു തന്നെയാണ് നോവല് അവസാനിപ്പിക്കാനുമാവുക. വായിക്കാന് വൈകിയല്ലോ എന്ന വിഷമത്തോടെയാണ് ചില വായനകള് അവസാനിപ്പിക്കാറുള്ളത്. അത്തരത്തിലൊന്നാണ് ഇതും.\nയുവാവ്, മകന്, ദരിദ്രന്, ഭര്‍ത്താവ്, അഛന്, കാമുകന്, ദുഷ്ടന്, സമ്പന്നന്, ദയാലു, വൃദ്ധന് എന്നിങ്ങനെ വാങ് ലങിന്റെ ജീവിതത്തെ ഉടനീളം അനാവൃതമാക്കുന്ന ഈ നോവലിന് പിറകിലൊരു ചൈനീസ് വനിതയല്ല, വിദേശ വനിതയാണെന്ന കാര്യം അത്ഭുതപ്പെടുത്തുന്നതാണ്. എന്നാല് കാരശ്ശേരി മാഷിന്റെ വാക്കുകള് കടമെടുത്തു തന്നെ പറയട്ടെ; പുഴയില് മുങ്ങി നില്‍ക്കുന്നവര്‍ക്കല്ല, പാറപ്പുറത്തിരുന്ന് കാണുന്നവര്‍ക്കാണ് പുഴയെ കുറിച്ച് ഏറെ മനസ്സിലാക്കാനും അറിയാനുമാവുക.\nചൈനയിലെ ജീവിതത്തിനിടയിലും കണ്ണില് പെടാതെ പോയതായിരുന്നു ഈ പുസ്തകം. വായിക്കാന് വൈകിയെങ്കിലും ഇപ്പോഴെങ്കിലും വായിച്ചല്ലോ എന്നത് നല്‍കുന്ന സന്തോഷമാണ് എനിക്കേറെ വലുത്.THE GOOD EARTH (1931)\nAuthor: Pearl. S. Buck\n-അഞ്ജലി രാജന് -\nമാംസമാണെടുത്തുകൊള്ളുക - എച്ച്മുക്കുട്ടി\n'ഇതെന്റെ രക്തമാണിതെന്റെ മാംസമാണെടുത്തുകൊള്ളുക', അനുഭവങ്ങളുടെ തീച്ചൂളയില് പൊള്ളിയ സ്വന്തം ജീവിതം നമുക്ക് മുന്നില് സത്യസന്ധമായി തുറന്നുവെച്ചിരിക്കുകയാണ് എച്ച്മു തന്റെ ആത്മകഥയിലൂടെ. ഗിമിക്കുകളൊന്നുമില്ലാത്ത ലളിതമായ ശൈലിയാണങ്കിലും, അലസമായി വായിച്ചു തീര്‍ക്കാവുന്നതായിരുന്നില്ല പുസ്തകം, വായന വേളയില് മനസ്സാകെ കനല് പൂക്കുകയും അതിന്റെ തുടര്‍ച്ചയെന്നോണം കടുത്ത വേദനയനുഭവിക്കുകയും ചെയ്തു.\nവ്യത്യസ്ത മതസ്ഥരായ അഛനമ്മമാരുടെ മകളായതിനാല് ചെറുപ്പത്തില് നേരിടേണ്ടിവന്ന ജാതിക്കുരുക്കുകള്, ഗുരുവുമായുള്ള പ്രണയം, വിവാഹം, ഭാര്യയായതു കൊണ്ട് മാത്രം കേസില്ലാതായിപ്പോയ അറപ്പുളവാക്കുന്ന ലൈംഗികത, മതം മാറാന് നിര്‍ബന്ധിക്കുന്ന ഭര്‍ത്താവും ബന്ധുക്കളും. ആള്‍ക്കൂട്ടത്തിലൊറ്റപ്പെട്ടുപോയ ചെറുപ്പക്കാരിയായിരുന്ന ഒരു പെണ്ണ്, പങ്കാളി നീട്ടിയ കരളു പൊള്ളിക്കുന്ന കനലുകള്!\nഭാര്യയെന്നാല് ഭരിക്കപ്പെടേണ്ടവളെന്നു കരുതുന്ന ഭര്‍ത്താവിനെയും, അക്ഷരങ്ങളാല് പൂക്കാലം തീര്‍ത്ത ചിലരുടെ പുഴുക്കുത്തേറ്റ മനസ്സും തുറന്നുകാട്ടിയിരിക്കുന്നു പുസ്തകത്തില്.\nപത്ത് മാസം ഉദരത്തില് സംരക്ഷിച്ചു തീവ്രവേദനയനുഭവിച്ച് ജന്മം നല്‍കിയ കുഞ്ഞിനെ ലാളിക്കാന്, സംരക്ഷിക്കാന് നിയമയുദ്ധത്തിലേര്‍പ്പെടേണ്ടി വന്നത് ഒരു കുഞ്ഞിനായി രണ്ടു തവണ പ്രസവവേദനയനുഭവിക്കേണ്ടിവന്നതു പോലെയാണ്.\nആ കുഞ്ഞ് അതിനു സാധ്യമായ ഏറ്റവും നിഷ്‌കളങ്കമായ ഭാഷയില് അതിന്റെ പിതാവില്‍നിന്നനുഭവിക്കേണ്ടി വന്ന രതിവൈകൃതം വിവരിക്കുമ്പോള്, അത് കേട്ടിരിക്കുന്ന അമ്മയുടെ ദയനീയാവസ്ഥ മനസ്സ് പൊള്ളിക്കുന്നു. പ്രമുഖരെന്ന് വിശേഷിപ്പിച്ചൊതുക്കാതെ പേരു പറഞ്ഞ് സ്ത്രീജിതരായ പലരുടെയും മൂടുപടം അഴിച്ചിടുമ്പോള് വായനക്കാരുടെ മനസ്സിലും കൂടിയൊഴിപ്പിക്കലുകളും പുണ്യാഹം തളിക്കലും നടക്കുന്നു. 'നാമനുഭവിക്കാത്ത ജീവിതങ്ങളെല്ലാം നമുക്ക് കെട്ടുകഥകള് മാത്രം.' എന്നിട്ടും നമുക്ക് പൊള്ളുന്നുവെങ്കില് അനുഭവസ്ഥയുടെ അവസ്ഥ എന്തായിരുന്നിരിക്കണം!\nഭര്‍ത്താവിന്റെ കൂടെ താമസിക്കുന്ന സ്ത്രീ തന്റെ സ്ഥാനം കൈയടക്കിയവളായിട്ടു കൂടിയും മകളെ വിട്ടുതരാന് തയാറായ അവര് ദൈവത്തിനു തുല്യയാണെന്ന് എച്ച്മു പറയുന്നു. മകളും കണ്ണനും അമ്മയും അമ്മൂമ്മയും കണ്ണന്റമ്മയും ഭാഗ്യയും റാണിയും ദത്ത് മാഷും എച്ച്മുവിന്റെ ജീവിതത്തില് തണല് വിരിച്ച പച്ച ഇലകളുള്ള ചില്ലകളാണ്.\nഅതിജീവനം അതിശ്രേഷ്ഠമാണ്. പ്രതിസന്ധികളെ അതിജീവിച്ചു പുഞ്ചിരിക്കുന്ന എച്ച്മുവിന്റെ മുഖം അത്ഭുതവും ആഹ്ലാദവും സൃഷ്ടിക്കുന്നു.\nകാരിരുമ്പിന്റെ കരുത്താണാ ഹൃദയത്തിനെന്ന് ഞാനൊരിക്കലും പറയുകയില്ല, അങ്ങനെയായിരുന്നുവെങ്കില് ഈ പുസ്തകത്താളുകളില് എച്ച്മുവിന്റെ പൊള്ളിയ ഹൃദയം കണ്ട് നമ്മള് വിങ്ങുമായിരുന്നില്ല. പകരം ആരോ എഴുതിയ കഥയായി നിര്‍വികാരതയോടെ വായിച്ചുതീര്‍ത്തേനെ.\nജീവിതത്തില് വിവാഹം ആണ് 'സുപ്രീം' എന്നൊരു പെണ്‍കുട്ടിയും കരുതരുത്. അത് ജീവിതത്തിലുള്ള ഒരു കൂട്ട് മാത്രം. സ്വയം ഇരിക്കാന് സ്ഥലം കണ്ടെത്തിയതിനു ശേഷം മാത്രം കൂട്ടുകൂടുക.\nഒരിക്കല് എച്ച്മുവിനെ കാണണമെന്നതൊരാഗ്രഹമാണ്. എഴുത്തുകാരിക്ക് ആശംസകള്.\nരാമനും സീതയും പ്രധാന കഥാപാത്രമായ രാമായണത്തിലെ മറ്റു കഥാപാത്രങ്ങളെ മനസ്സിലാക്കാന് ഇതുവരെ ഞാന് ശ്രമിച്ചിരുന്നില്ല. ചിത്രകഥാ പുസ്തകങ്ങളിലും കവിതകളിലും വില്ലാളിവീരനായ രാമന് എന്നും ഹീറോ ആയിരുന്നു. നായകന്റെ കുറവുകളെ നാം കാണാറില്ലല്ലോ. എന്നും ജയിക്കാന് വേണ്ടി ജനിച്ചവന്, നായിക കരയാന് വിധിച്ചവളും. ഇതര കഥാപാത്രങ്ങള്‍ക്ക് രാമന്റെ നിഴലാവാനേ സാധിക്കുന്നുള്ളൂ. ഇവിടെ ഞാന് പറയുന്നത്, തുഞ്ചത്തെഴുത്തഛന് എഴുതിയ അധ്യാത്മ രാമായണത്തിലെ രാമനും സീതയുമാണ്. അത് അങ്ങനെ തന്നെ കാണാനാണ് എനിക്കിഷ്ടം.\nവാത്മീകി രാമായണം അമാനുഷിക തലത്തിലേക്ക് എത്തിപ്പെട്ടത്, നാശോന്മുഖമായ ഒരു ജനതയുടെ ഉദ്ദാരണത്തിനായി ഉപകരിച്ചിട്ടുണ്ടാവണം. ഇന്നും അത് അങ്ങനെ തന്നെ. വാത്മീകി രാമായണം ഞാന് വായിച്ചിട്ടില്ല. വളരെ വൈകിയാണെങ്കിലും എനിക്ക് വായിക്കാന് സാധിച്ചത് അധ്യാത്മ രാമായണമാണ്. അതിലെ ഓരോ പ്രദേശങ്ങളിലുടെയും രാജകൊട്ടാരങ്ങളിലൂടെയും ഗ്രാമവും പട്ടണങ്ങളും യാഗശാലകളും കടന്നു പോകുമ്പോഴും അതിശയകരമായ ഒന്നിനെ തേടി എന്റെ മനസ്സ് വെമ്പല് കൊണ്ടിരുന്നു, ഇതുവരെ കണ്ടിട്ടില്ലാത്ത ഒന്നിനെ. ചിത്രകൂട പര്‍വതത്തിലെത്തി നില്‍ക്കുമ്പോള് ഞാന് കരുതി, ഞാന് തേടിയ സുന്ദരദേശം ഇതാവുമെന്ന്. രാമന്റെ ദുഃഖങ്ങളിലൂടെ കിഷ്‌കിന്ദയും കടന്ന് ശിശിരവും വസന്തവും അനുഭവിച്ചറിഞ്ഞ് കാനന വഴികളിലൂടെ എന്റെ വായന ലങ്കാദേശത്ത് എത്തുമ്പോള്, ഞാന് ഇനി എവിടേക്കാവും എന്ന് ആകാംക്ഷ പൂണ്ടിരുന്നു. വിനയത്തിലൂടെ മുന്നോട്ടു നയിക്കാന് വായുപുത്രനായ ഹനുമാന് മാത്രം. പ്രതീക്ഷകള്‍ക്ക് വഴിയുണ്ടെന്ന് കരുതിയതേയില്ല, ഇനി എന്ത്? കാടന്മാരായ രാക്ഷസന്മാരുടെ രാജ്യം, വൃത്തിയും വെടിപ്പും അവര്‍ക്കറിയുമോ?\nഅമരാവതിയും ഇന്ദ്രപുരിയും അയോധ്യാപുരിയും കടന്നുപോന്നിട്ടുള്ള എന്റെ വായനനത്സുക്യത്തിന് പൂട്ടു വീണു എന്ന് തന്നെ കരുതി. ലങ്കയുടെ കോട്ടവാതില്‍ക്കല് ചെല്ലുമ്പോള് ലങ്കാ ലക്ഷ്മി കാവലിനുണ്ട്. ആളിന്റെ പേര് ലങ്കിനി. സാഹിത്യകൗതുകങ്ങള്‍ക്കുമേല് മനസ്സിന്റെ കടിഞ്ഞാണഴിച്ചുവിട്ടു. ലങ്കാ ദേവി - ലങ്കിനി, കൊള്ളാം, പ്രാസം നന്നായി. പതുക്കെ അകത്തേക്ക് പ്രവേശിച്ചു. ഞാന് ഇതുവരെ കൂടെക്കൊണ്ടു പോന്നിട്ടുള്ള സര്‍വമാന കാഴ്ചകളെയും പതുക്കെ താഴത്തുവെച്ചു. ഇനിയും ഏതെങ്കിലും എഴുത്തുകാരുടെ തൂലികക്ക് ഇത്ര മനോഹരമായ രാജ്യം നിര്‍മിക്കാനാവുമോ? നിശ്ചയം ആവില്ലതന്നെ!\nപരിഷ്‌കൃത സമൂഹമെന്ന് കരുതുന്ന ഇന്നത്തെ മനുഷ്യന് സംഗീതത്തിന്റെ അനന്ത സാധ്യതകളെ പഠിച്ചുവരുന്നതേയുള്ളൂ. എന്നാല് ലങ്കാ രാജ്യത്തെ രാത്രികള്, വീടുകളില് നേരിയ സംഗീതം അലയടിച്ചിരുന്നു. മൃദുലമായ നൃത്തച്ചുവടുകള്‍ക്ക് അരമനകള് വേദിയായിരുന്നു. തെരുവീഥികള് ചന്ദനം പുകഞ്ഞിരുന്നു. നിലാവില് വെട്ടിത്തിളങ്ങുന്ന രത്‌നങ്ങളും പവിഴങ്ങളും തെരുവീഥികളെ അലങ്കരിച്ചിരുന്നു. അല്ലലെന്തെന്നറിയാതെ അവരുടെ സ്ത്രീകള് പരവതാനികളില് വീണുറങ്ങിയിരുന്നു. ഇനിയും ലങ്കാ നഗരിയോളം സുന്ദരമായ മറ്റൊരു നഗരം വര്‍ണിക്കാന് എഴുത്തഛന് ആവുമായിരുന്നില്ല എന്നു തോന്നി. താനേ കവിത വിരിയുന്ന ഒരു രാജ്യം! ഞാന് ഇനിയും കണ്ടിട്ടില്ലാത്ത, കാണാനിടയില്ലാത്ത ഒരു പട്ടണം.\nരാവണനോ? പൊന്നു നിറഞ്ഞൊരു കൊട്ടാരം പോലെ, എന്നാലും തപ്തഹൃദയനായി വീണുകിടക്കുന്നു. എങ്കിലും പൊന്നില് നിറച്ചാണ് അദ്ദേഹത്തെ വായനക്കാര്‍ക്ക് മുമ്പില് അനാവരണം ചെയ്തിരിക്കുന്നത്. വെറുമൊരു കാട്ടാളനല്ല, നായകനായ രാമനോട് ഏറ്റുമുട്ടേണ്ടയാളാണ്, പ്രധാന വില്ലന്. അദ്ദേഹം യഥാര്‍ഥത്തില് നായകനോടൊപ്പം പ്രാധാന്യമുള്ളയാളാണ്. അദ്ദേഹത്തിനു വേണ്ടിയാണ് രാമന് ജന്മം കൊണ്ടത്. രാവണദേശം തന്നെ ഉണ്ടായത് രാമനെ പ്രതീക്ഷിച്ചാവാം. ഒരു സാധാരണ പോരാളിയോട് ഏറ്റുമുട്ടേണ്ടയാളാവരുതല്ലോ. പാപവും പുണ്യവും വേര്‍തിരിച്ചെടുത്ത ഒരു കഥയിലെ നായകന്- അദ്ദേഹം അസാധാരണമായ ഒരു കൃത്യം നിര്‍വഹിക്കാന് അവതരിച്ചവനാണ്. ഒട്ടും തന്നെ മോശമായില്ല, എന്നു തന്നെയല്ല, അമാനുഷികമായ നിര്‍മിതിയിലൊന്നായിത്തീര്‍ന്നു ലങ്കാനഗരി. ഇനിയും ഉദയം ചെയ്യാനില്ലാത്തൊരു പഞ്ച നക്ഷത്ര നഗരം! രാവണന് തൊട്ടത് തീയിലാണെന്ന് മാത്രം.\nസീതാദേവിയുടെ ലങ്കാവാസം രാവണനെ മൂഢത്വത്തിലേക്ക് നയിക്കുന്നു, പരിഹാസ്യനാക്കുന്നു. അതല്ല, ഹനുമാന് ഒന്നു തുള്ളിക്കളിച്ചപ്പോഴേക്ക് ലങ്ക ചില്ലുകൊട്ടാരം ഉടഞ്ഞ പോലെ ആകെ അലങ്കോലമാകുന്ന കാഴ്ച പുറമെ വായനക്കാരെ രസിപ്പിച്ചുവെങ്കിലും ഇത്ര മനോഹരമായ ഒരു നഗരത്തിന്റെ തകര്‍ച്ച ഹൃദയത്തെ മുറിവേല്‍പ്പിച്ചവരുമുണ്ട്. ഉത്തമ സാഹിത്യത്തിന്റെ പൂര്‍ണത ഉള്‍ക്കൊള്ളാത്തവരെ അത് കരയിക്കുന്നുണ്ട്, അതിശയിപ്പിക്കുന്നുമുണ്ട്. കാരണം, ലങ്കാനഗരി കണ്ടുകണ്ട് വായനക്കാരന് മദോന്മത്തനായിരിക്കുന്ന അവസരത്തിലാണ് ആ ഭയങ്കരമായ തകര്‍ച്ച കാണാനിടയായത്. ലങ്കക്ക് തൊടുകുറി പോലെയാണ് സീതാദേവി കുറച്ചു കാലം അവിടെ കഴിഞ്ഞത.് രാമായണം പുതിയ വായനക്കാരിലൂടെ വളരട്ടെ.\nരാഷ്ട്രീയ സംഘര്‍ഷത്തിന്റെ ഭൂമികയില് വായിക്കുമ്പോള്..\n- സുഫീറ എരമംഗലം -\n'അധികാരം എല്ലാറ്റിന്റെയും അവസാനവാക്കാണ്. അത് എല്ലാത്തിനെയും അപ്പപ്പോള് ഒതുക്കുന്നു കുറച്ചുകാലമെടുത്തെങ്കിലും നാം ഇപ്പോള് അതു മനസ്സിലാക്കിയിരിക്കുന്നു. നമ്മുടെ യൂറോപ്പ് കണ്ടില്ലേ- ഇപ്പോള് ശരിയായ രീതിയിലാണ് പ്രതികരിക്കുന്നത്. ക്ലിഷ്ടമില്ലാതിരുന്ന പഴയകാലത്തെപ്പോലെ നമ്മള് പറയുന്നേയില്ല. 'ഇതാണെന്റെ അഭിപ്രായം. എന്തൊക്കെയാണ് തടസ്സവാദങ്ങള്? ആ കാലം പോയി. നമുക്ക് കുറേക്കൂടി വ്യക്തത വന്നിരിക്കുന്നു. ഇപ്പോള് സംഭാഷണങ്ങളും സംവാദങ്ങളുമില്ല. ഡയലോഗിനു പകരം അറിയിപ്പുകളാണ്.' ഇതാണ് സത്യം- നമ്മള് പറയുന്നു: നിങ്ങള്‍ക്ക് ആകാവുന്നിടത്തോളം അതേപ്പറ്റി ചര്‍ച്ചയുമാവാം. പക്ഷേ ഞങ്ങള്‍ക്ക് അതില് ഒരു താല്‍പര്യവുമില്ല. കുറച്ചുകാലം കൂടി കഴിഞ്ഞോട്ടെ. ഞാന് പറയുന്നതാണ് ശരിയെന്ന് നിങ്ങളെ കാണിച്ചുതരാന് പോലീസും ഉണ്ടാവും' (അല്‍ബേര് കമ്യൂ: പതനം)\n2012 മാര്‍ച്ചില് പ്രതീക്ഷ ബുക്‌സ് പുറത്തിറക്കിയ കെ.ഇ.എന്നിന്റെ 'സംസ്‌കാരത്തിലെ സംഘര്‍ഷങ്ങള്' എന്ന പുസ്തകത്തിലെ 'ഡയലോഗിനു പകരം അറിയിപ്പുകളോ' എന്ന അധ്യാത്തിലെ പ്രഥമ ഖണ്ഡികയാണ് മുകളിലുദ്ധരിച്ചത്.\nഫാഷിസ്റ്റ് അധികാരം കല്‍പിക്കുന്ന ശരികളോട് കലഹിക്കുന്ന ഈ ചരിത്രസന്ധിയില് കെ.ഇ.എന് എന്ന സാംസ്‌കാരിക വിമര്‍ശകന്റെ ശരികള് പുലരുന്നതിന് കൂടിയാണ് നാം അനുഭവ വേദ്യരാകുന്നത്.\nഓരോ മനുഷ്യനും സ്വന്തത്തോട് സത്യസന്ധരാകുന്നതിനെക്കുറിച്ച് അദ്ദേഹം മുഖവുരയില് ഉന്നയിക്കുന്നുണ്ട്. സര്‍ഗാത്മകതയും സംവാദവും കീഴ്‌മേല് മറിച്ചിട്ട ഇടത്തിലാണ് ഇന്ത്യയിലെ ഹിന്ദുത്വ ഫാഷിസം അതിന്റെ വേരുകള് പടര്‍ത്തിയിരിക്കുന്നത് ഇന്ത്യ എന്ന ആശയം അര്‍ധപ്രാണനിലെങ്കിലും അവശേഷിക്കുന്നു എന്ന ശുഭ വിശ്വാസമാണ് ഇന്നത്തെ ജനകീയ പ്രക്ഷോഭങ്ങള് തെളിയിക്കുന്നത്.\nചരിത്രങ്ങളും സാമൂഹിക പഠനങ്ങളും ഊര്‍ജമായി സ്വീകരിച്ചുകൊണ്ട് വെളിപാടുകളെന്നോണമുള്ള നിരീക്ഷണങ്ങളും ഫാഷിസ്റ്റ് വിശകലനങ്ങളുമാണ് കെ.ഇ.എന് കൈകൊണ്ടത്.\nഓരോ മനുഷ്യനും സ്വന്തത്തോട് സത്യസന്ധരാവുന്നതിനെക്കുറിച്ച് 'ഒരു തിരുത്തിനുള്ള പൂച്ചെണ്ട്' എന്ന മുഖവുരയില് അദ്ദേഹം എഴുതി. സൗഹൃദത്തിന്റെ രാഷ്ട്രീയം വ്യത്യസ്തകളുടെ ആഘോഷമാണ്. പരസ്പരം ആശയപരമായ വ്യത്യസ്തതകളില് നില്‍ക്കുമ്പോഴും സ്വന്തം എന്നത് വിശാലതയിലേക്ക് വ്യാപിക്കുന്ന സര്‍ഗാത്മക അനുഭൂതിയാകുന്നത് ഇന്നത്തെ ഇന്ത്യന് ജനകീയ പ്രക്ഷോഭത്തിന്റെ സൗന്ദര്യമാണ്. ഫാഷിസം ഇല്ലാതാക്കിയ വൈവിധ്യങ്ങളുടെ പൊതു ഇടങ്ങളായി പ്രതിഷേധ മാര്‍ച്ചുകള് മാറിക്കൊണ്ടിരിക്കുന്നതിന്റെ ചരിത്ര സാക്ഷികളാണ് നാം.\nസ്റ്റേറ്റിന്റെ ശരികളെ ശക്തമായി അവതരിപ്പിക്കുന്ന പോലീസ് സംവിധാനവും സ്റ്റേറ്റ് മീഡിയകളും സത്യാനന്തര കാലത്തെ കരാളതകളായി ജനാധിപത്യ പ്രക്ഷോഭങ്ങളെ അടിച്ചമര്‍ത്തുന്ന കാഴ്ചകള്. ഇന്റെര്‍നെറ്റ് നിര്‍ത്തലാക്കി യും സിവിലിയന്മാര്‍ക്കെതിരില് വെടിയുണ്ടകള് ഉതിര്‍ത്തുകൊണ്ടും ജനകീയ സമരങ്ങളെ അടിച്ചമര്‍ത്തുന്നതില് വ്യാപൃതമാകുന്ന ഫാഷിസ്റ്റ് ഭരണകൂടം. ഫാഷിസത്തിന്റെ കരാളതകള് പ്രത്യക്ഷമായിത്തുടങ്ങിയതിന്റെ പ്രഹര ശേഷി ഓരോ പൗരന്റെയും അസ്തിത്വത്തെ ചോദ്യംചെയ്യുന്ന തലത്തിലേക്ക് മൂര്‍ച്ചപ്പെട്ടു.\nകെ.ഇ.എന് വായനകള് ഇന്നത്തെ ഇന്ത്യയുടെ മുന്നറിയിപ്പുകളായി മാറുന്ന പശ്ചാത്തലത്തില് വായനകള് ഇന്ത്യന് അവസ്ഥയുടെ തീക്ഷ്ണതകളിലേക്ക് വഴിമാറുകയാണ്. മരണത്തോടൊപ്പം സര്‍വമൂല്യങ്ങളും ശ്മശാനത്തിലേക്ക് പോകുമ്പോള്, നീതി മാത്രം പിന്നെയും ജീവിതത്തിലേക്ക് തിരിച്ചുവരുമെന്ന് വായിച്ചതോര്‍മയുണ്ടെന്ന് അദ്ദേഹം പറയുന്നുണ്ട്. നീതി തന്നെയാണ് നീരുറവ. അതില് വിഷം കലര്‍ന്നാല് മുഴുവന് ജീവിതത്തിന്റെയും നിറം കെടുമെന്ന് അദ്ദേഹം തുടര്‍ന്നെഴുതുന്നുണ്ട്.\nമനുഷ്യാവകാശം എന്നത് എന്നുമെന്നും നിലനില്‍ക്കേണ്ട, ജനാധിപത്യ നീതിയുടെ മറ്റൊരുപേര് മാത്രമാണ്. വിവേചനങ്ങളുടെ നിഴല് വീഴുമ്പോഴാണ് മഹത്തായ മനുഷ്യാവകാശങ്ങള്‍ക്കകത്തും മാലിന്യക്കൂമ്പാരങ്ങള് ഉണ്ടാവുന്നത്.\nനിലപാടുകളും അക്ഷരങ്ങളും സമരമുഖത്തെ ഊര്‍ജമായി മാറുന്നത് അനീതിക്കെതിരിലുള്ള ഐക്യപ്പെടലിന്റെ സമരാനുഭൂതി പകരുന്നതുകൊണ്ടുകൂടിയാണ്. ഇത്തരമൊരു പ്രതിരോധ കാലത്താണ് സംസ്‌കാരത്തിലെ സംഘര്‍ഷങ്ങള് എന്ന കെ.ഇ.എന്നിന്റെ പുസ്തക വായന പ്രസക്തമാകുന്നത്.


തിരുനക്കരയില് നാളെ കൊടിയേറും :: Janmabhumi Daily\nതിരുനക്കര ശ്രീമഹാദേവ ക്ഷേത്രത്തിലെ ഉത്സവത്തിന് നാളെ കൊടിയേറും. വൈകിട്ട് ഏഴിന് തന്ത്രി താഴ്മണ്‍മഠം കണ്ഠരര് മോഹനരുടെ കാര്‍മ്മികത്വത്തിലാണ് കൊടിയേറ്റ്. എട്ടിന് പൊതുസമ്മേളനം തിരുവഞ്ചൂര് രാധാകൃഷ്ണന് എംഎല്‍എ ഉദ്ഘാടനം ചെയ്യും.\nകോട്ടയം: തിരുനക്കര ശ്രീമഹാദേവ ക്ഷേത്രത്തിലെ ഉത്സവത്തിന് നാളെ കൊടിയേറും.\nവൈകിട്ട് ഏഴിന് തന്ത്രി താഴ്മണ്‍മഠം കണ്ഠരര് മോഹനരുടെ കാര്‍മ്മികത്വത്തിലാണ് കൊടിയേറ്റ്. എട്ടിന് പൊതുസമ്മേളനം തിരുവഞ്ചൂര് രാധാകൃഷ്ണന് എംഎല്‍എ ഉദ്ഘാടനം ചെയ്യും. ക്ഷേത്രോപദേശക സമിതി പ്രസിഡന്റ് ടി.സി. രാമാനുജം അദ്ധ്യക്ഷനാകും. പൂയം തിരുനാള് ഗൗരി പാര്‍വ്വതിഭായി തമ്പുരാട്ടി കലാപരിപാടികളുടെ ഉദ്ഘാടനം നിര്‍വ്വഹിക്കും. തിരുവിതാംകൂര് ദേവസ്വംബോര്‍ഡ് പ്രസിഡന്റ് എ. പത്മകുമാര് മുഖ്യപ്രഭാഷണം നടത്തും. 9.30ന് ഗാനമേള.\n16 മുതല് 23 വരെ രാവിലെ 7ന് ശ്രീബലി എഴുന്നള്ളിപ്പ്, 2ന് ഉത്സബലി ദര്‍ശനം എന്നിവ നടക്കും. 16ന് വൈകിട്ട് 8ന് ഡാന്‍സ്, 9.30ന് കഥകളി-നളചരിതം ഒന്നാം ദിവസം, തോരണയുദ്ധം. കലാണമണ്ഡലം ഗോപിയാശാന് പങ്കെടുക്കും. 17ന് വൈകിട്ട്5മുതല് കല്ലൂര് ഉണ്ണിക്കൃഷ്ണന്, ചിറയ്ക്കല് നിധീഷ് എന്നിവരുടെ തായമ്പക. 7ന് ഭക്തിഗാനമേള, 8.30ന് സംഗീതസദസ്, 10ന് കഥകളി-ബകവധം സമ്പൂര്‍ണ്ണം. 24നാണ് ആറാട്ട്.


Fake driving test | വാഹനം നിന്നു പോകാതിരിക്കാൻ ആക്സിലേറ്ററിൽ ക്ലിപ്പിടും; മുന്നിലെ ബ്രേക്കും അഴിച്ചുവിടും; എട്ടെടുക്കാൻ വാഹനങ്ങളിൽ ക്രമക്കേടു കാട്ടി ഡ്രൈവിങ് സ്‌ക്കൂളുകളുടെ പൊടിക്കൈ; ജോയിന്റ് ആർടിഒ ഡ്രൈവിങ് ടെസ്റ്റ് നടക്കുന്ന ഗ്രൗണ്ടിൽ മിന്നൽ പരിശോധന നടത്തിയപ്പോൾ കള്ളക്കളി പുറത്തുവന്നു; മൂന്ന് വാഹനങ്ങൾ പിടിച്ചെടുത്ത് മോട്ടോർ വാഹന വകുപ്പ് അധികൃതർ; കൃത്യമായ സിലബസോടെ പഠിപ്പിക്കുന്ന ഡ്രൈവിങ് സ്‌കൂളുകൾക്ക് തലവേദനയായി വ്യാജന്മാർ - MarunadanMalayalee.com\nFebruary 04, 202012:09 PM IST Permalink\nകൊച്ചി: വാഹനം നിന്നുപോകാതിരിക്കാനായി ആക്സിലേറ്ററിൽ ക്ലിപ്പിടും. വേഗം കൂടിയോ കുറഞ്ഞോ പോകാതെ എഞ്ചിൻ നിയന്ത്രണത്തിലായിരിക്കും. ഇന്നലെ എറണാകുളം ജോയിന്റ് ആർ.ടി.ഒ ഡ്രൈവിങ് ടെസ്റ്റ് നടക്കുന്ന ഗ്രൗണ്ടിൽ മിന്നൽ പരിശോധന നടത്തിയപ്പോൾ ടെസ്റ്റിന് ഉപയോഗിക്കുന്ന ഇരു ചക്ര വാഹനങ്ങളിൽ കണ്ടെത്തിയ ക്രമക്കേടാണിത്. ചെറിയ വേഗം കണക്കാക്കി ആക്സിലേറ്റർ നിയന്ത്രിച്ചിരിക്കുന്നതിനാൽ എളുപ്പത്തിൽ ടെസ്റ്റ് പാസായി ലൈസൻസ് സ്വന്തമാക്കാൻ കഴിയും. ഇത്തരത്തിൽ വ്യാപക ക്രമക്കേട് നടക്കുന്നതായി ആർ.ടി.ഒയ്ക്ക് ലഭിച്ച രഹസ്യവിവരത്തെ തുടർന്ന് ജോയിന്റ് ആർ.ടി.ഒ കെ.മനോജ് നടത്തിയ പരിശോധനയിലാണ് ഗുരുതര ക്രമക്കേട് കണ്ടെത്തിയത്.\nകഴിഞ്ഞ ദിവസമാണ് കാക്കനാട് ഡ്രൈവിങ് ടെസ്റ്റ് നടക്കുന്ന ഗ്രൗണ്ടിൽ പരിശോധന നടത്തിയത്. ടെസ്റ്റ് നടത്തിക്കൊണ്ടിരുന്ന ഒരു ഇരു ചക്ര വാഹനം ജോയിന്റ് ആർ.ടി.ഒ ഓടിച്ചു നോക്കിയപ്പോഴാണ് തട്ടിപ്പ് മനസ്സിലായത്. വേഗം കൂട്ടാൻ ശ്രമിച്ചപ്പോൾ കഴിയാതെ വന്നു. തുടർന്ന് നടത്തിയ പരിശോധനയിലാണ് ആക്സിലേറ്ററിൽ ക്ലിപ്പ് ഇട്ട് വേഗം നിയന്തിച്ചിരിക്കുകയാണ് എന്ന് മനസ്സിലായത്. ഡ്രൈവിങ് സ്‌ക്കൂളിന്റെ വാഹനത്തിലായിരുന്നു പരിശോധന നടത്തിയത്. ഇതോടെ മറ്റ്് സ്‌ക്കൂളുകാരുടെ വാഹനങ്ങളും പരിശോധിച്ചപ്പോൾ സമാന രീതിയിലുള്ള ക്രമക്കേട് കണ്ടെത്തി. ഇതോടെ മൂന്ന് വാഹനങ്ങൾ മോട്ടോർ വാഹന വകുപ്പ് ഉദ്യോഗസ്ഥർ പിടിച്ചെടുത്തു.\nഡ്രൈവിങ് ടെസ്റ്റ് എളുപ്പമാക്കാനുള്ള ചില ഡ്രൈവിങ് സ്‌ക്കൂളുകാരുടെ സൂത്രപ്പണിയാണിതെന്ന് ജോയിന്റ് ആർ.ടി.ഒ പറഞ്ഞു. ടെസ്റ്റിനെത്തുന്നവർ ഓടിച്ചു പഠിക്കുന്നതും ടെസ്റ്റിന് ഉപയോഗിക്കുന്നതും ഡ്രൈവിങ് സ്‌ക്കൂളിലെ വാഹനങ്ങളാണ്. ഇതിൽ ഇരു ചക്ര വാഹനങ്ങളിൽ എളുപ്പത്തിൽ എട്ടെടുക്കാനും ആക്സിലേറ്ററിന്റെ വേഗം നിയന്ത്രിക്കാനുമാണ് ക്ലിപ്പിടുന്നത്. ഇതു മൂലം വാഹനം നിന്നു പോകില്ല. ചെറിയ വേഗത്തിൽ പോകുന്നതിനാൽ എളുപ്പത്തിൽ ടെസ്റ്റ് ജയിക്കാനാവും. അതു പോലെ തന്നെ വണ്ടിയുടെ മുന്നിലെ ബ്രേക്കും അഴിച്ചിടും. ടെസ്റ്റിനിടയിൽ വാഹനം ഓടിക്കുന്നവർ അബദ്ധത്തിൽ ബ്രേക്ക് പിടിച്ച് കാൽ താഴെകുത്തി തോൽക്കാതിരിക്കാൻ വേണ്ടിയാണ് ഇങ്ങനെ ചെയ്യുന്നതെന്നും ജോയിന്റ് ആർ.ടി.ഒ പറഞ്ഞു. പിടികൂടിയ വാഹനങ്ങൾക്ക് പിഴ ചുമത്തിയ ശേഷം ക്രമക്കേടുകൾ പരിഹരിച്ച് ഹാജരാക്കാൻ നിർദ്ദേശിച്ചിട്ടുണ്ട്.\nകേന്ദ്ര മോട്ടോർ വെഹിക്കിൾ നിയമം പാലിക്കാതെ ഡ്രൈവിങ് സ്‌കൂളുകൾ പ്രവർത്തിക്കുന്നു എന്ന വിവരത്തിന്റെ അടിസ്ഥാനത്തിൽ വിജിലൻസ് യൂണിറ്റ് ഡ്രൈവിങ് സ്‌കൂളുകളിൽ മിന്നൽ പരിശോധന നടത്തിയിരുന്നു. പരിശോധനയിൽ വ്യാപക ക്രമക്കേടുകൾ കണ്ടെത്തി. മെക്കാനിക്ക് മോട്ടോർ വെഹിക്കിൾ (എം എം വി/ ഐ ടി ഐ) സർട്ടിഫിക്കേറ്റ് യോഗ്യതയുള്ളവരാവണം ഡ്രൈവിങ് ഇൻസ്ട്രക്ടർമാർ എന്ന നിയമം പാലിക്കാതെ ഇത്തരം ഇൻസ്ട്രക്ടർമാരുടെ ലൈസൻസ് ഉപയോഗിച്ച് നിശ്ചിത യോഗ്യത ഇല്ലാത്തവരെ കൊണ്ട് ഡ്രൈവിങ് പഠിപ്പിക്കുന്നത് ശ്രദ്ധയിൽപ്പെട്ടു. യോഗ്യതയുള്ള ഇൻസ്ട്രക്ടർമാർ അവരുടെ ലൈസൻസ് ഡ്രൈവിങ് സ്‌കൂളുകൾക്ക് നൽകി മാസപ്പടി പറ്റുകയും മറ്റുജോലികൾക്ക് പോവുകയും ചെയ്യുന്നതായി കണ്ടെത്തി.\nമോട്ടോർവെഹിക്കിൾ ഡിപ്പാർട്ടുമെന്റ് ഡ്രൈവിങ് സ്‌കൂൾ നടത്തുന്നതിന് അനുവദിച്ച ലൈസൻസിൽ ഉൾപ്പെടാത്ത വാഹനങ്ങളുപയോഗിച്ച് ഡ്രൈവിങ് പഠിപ്പിക്കുന്നതായും വിജിലൻസ് കണ്ടെത്തി. ഇത്തരം വാഹനങ്ങളിൽ ഡ്രൈവിങ് പഠിപ്പിക്കുന്നതിനിടയിൽ അപകടം സംഭവിച്ചാൽ പഠിതാക്കൾക്കോ മറ്റുള്ളവർക്കോ ഇൻഷ്വറൻസ് പരിരക്ഷ കിട്ടുവാൻ ബുദ്ധിമുട്ടാണെന്നിരിക്കെ മോട്ടോർ വാഹന വകുപ്പ് ഉദ്ധ്യോഗസ്ഥരും ഡ്രൈവിങ് സ്‌കൂൾ ഓണർമാരും ചേർന്നാണ് ഇത്തരത്തിലുള്ള കാര്യങ്ങൾ നടത്തിവരുന്നതെന്നും വിജിലൻസ് സംഘം കണ്ടെത്തി.\nഅംഗീകാരത്തോടെ, കൃത്യമായ സിലബസോടെ പഠിപ്പിക്കുന്ന ഡ്രൈവിങ് സ്‌കൂളുകൾക്ക് തലവേദനയാകുകയാണ് വ്യാജന്മാർ. ഇവർക്ക് ഡ്രൈവിങ് സ്‌കൂൾ നടത്താനുള്ള അടിസ്ഥാന യോഗ്യതയോ, ഓഫീസോ ഇല്ല. യാഥാർഥ ഡ്രൈവിങ് സ്‌കൂളുകളുടെ പേരിനോട് സാമ്യമുള്ള ബോർഡ് വച്ചാണ് ഇവർ വാഹനവുമായി റോഡിലിറങ്ങുന്നത്. വെഹിക്കിൾ ഡിപ്പാർട്ട്‌മെന്റിന്റ സ്‌ക്വാഡ് പരിശോധനയുള്ള ദിവസംമാത്രം വാഹനം റോഡിലിറക്കില്ല.\nഡ്രൈവിങ് സ്‌കൂൾ ഇൻസ്ട്രക്ടർമാർക്ക് പഠിപ്പിക്കുന്നതിന് പ്രത്യേക ലൈസൻസും പെരുമാറ്റച്ചട്ടവും ഉണ്ട്. പോളിടെക്‌നിക്കിൽ ഓട്ടോമെബൈൽ ഡിപ്ലോമയും എൻജിനീയറിങ്ങിൽ ഡിപ്ലോമയും അഞ്ച് വർഷത്തെ മുൻപരിചയവും വേണം. മോട്ടോർ വാഹന നിയമപ്രകാരം ഡ്രൈവിങ് സ്‌കൂളിൽ പരിശീലനം നൽകാനുള്ള യോഗ്യത വേണം. എന്നാൽ, പഴയകാല ഇൻസ്ട്രക്ടർമാക്ക് പ്രവൃത്തി പരിചയമാണ് കൈമുതൽ. ഇതിന് പുറമെ, മോട്ടോർ വാഹന വകുപ്പും ഇൻസ്ട്രക്ടർമാർക്ക് സുരക്ഷാ പരിശീലനം നൽകുന്നുണ്ട്. ഇതൊന്നുമില്ലാതെ ഏതെങ്കിലും പഴയ വണ്ടി വാടകയ്ക്ക് എടുത്ത് പരിശീലിപ്പിക്കുന്നവരുടെ കീഴിൽ പഠിച്ചവർ പലരുമാണ് വാഹനാപകടങ്ങൾ ഉണ്ടാക്കുന്നതിൽ മുൻപന്തിയിലെന്ന് അംഗീകൃത ഡ്രൈവിങ് സ്‌കൂൾ നടത്തിപ്പുകാർ പറയുന്നു.


തെരഞ്ഞെടുപ്പ്: വിജയികൾക്കുളളിലെ ശ്രദ്ധേയർ\nWeb Desk May 20, 2016, 10:47 am IST\nഇക്കഴിഞ്ഞ നിയമസഭാതെരഞ്ഞെടുപ്പിൽ ഏറ്റവും കൂടുതൽ ഭൂരിപക്ഷം നേടിയത് പി.ജെ. ജോസഫാണ്. 45587 വോട്ടുകളുടെ ഭൂരിപക്ഷം നേടിയാണ് തൊടുപുഴയിൽ നിന്നും പി.ജെ.ജോസഫ് ജയിച്ചത്. ആകെ നേടിയ വോട്ടുകൾ 76,564\nഎന്നാൽ ഏറ്റവും കുറവു വോട്ടുകളുടെ ഭൂരിപക്ഷം നേടിയത് വടക്കാഞ്ചേരി നിയോജകമണ്ഡലത്തിലെ യു.ഡി.എഫ് സ്ഥാനാർത്ഥി അനിൽ അക്കരയാണ്. കേവലം 43 വോട്ടുകൾക്കാണ് അനിൽ അക്കര ‘അക്കര കടന്നത്‘.\nഅതേസമയം ഈ അളവുകോലുകളെയെല്ലാം അതിശയിപ്പിക്കുന്ന വിജയത്തിളക്കവുമായാണ് പൂഞ്ഞാറിൽ പി.സി.ജോർജ്ജ് നിൽകൊളളുന്നത്. ഈ തെരഞ്ഞെടുപ്പിൽ രാഷ്ട്രീയകേരളം ഏറെ ചർച്ച ചെയ്തത വിജയം ഒരു പക്ഷേ നേമം മണ്ഡലത്തിൽ ഒ.രാജഗോപാലിന്റെ വിജയവും, പൂഞ്ഞാറിലെ പി.സി ജോർജ്ജിന്റെ വിജയവും തന്നെയാവും.\nഇരു മുന്നണികളിൽ നിന്നും നേരിട്ട തിരിച്ചടികളെ ഒറ്റയ്ക്കു പൊരുതി തോൽപ്പിച്ച വീരപരിവേഷം തന്നെയാണ് പി.സി.ജോർജ്ജിനും അവകാശപ്പെടാനുളളത്. കഴിഞ്ഞ ത്രിതലപഞ്ചായത്ത് തെരഞ്ഞെടുപ്പിൽ ഒപ്പം നിർത്തി നേട്ടം കൊയ്ത സി.പി.എം നിയമസഭാതെരഞ്ഞെടുപ്പു വന്നപ്പോൾ അവസാന നിമിഷം പി.സി.ജോർജ്ജിനെ നിർദ്ദയം കയ്യൊഴിയുകയായിരുന്നു. അവിടെ നിന്നാണ് ജനപക്ഷ സ്ഥാനാർത്ഥിയെന്ന മേലങ്കി സ്വയമണിഞ്ഞ് പി.സി, ജനവിധിയെ അഭിമുഖീകരിച്ചതും, ഇരുപത്തിയേഴായിരത്തിലധികം വോട്ടുകളുടെ വമ്പൻ ഭൂരിപക്ഷത്തിൽ വിജയിച്ചതും.\nഅതേ സമയം പാലായിൽ, പി.സി യുടെ പ്രഖ്യാപിത എതിരാളി കെ.എം മാണി നേടിയ നാലായിരത്തി ശിഷ്ടം വോട്ടുകളുടെ മാത്രം ഭൂരിപക്ഷം പി.സി.ജോർജ്ജിന്റെ വിജയത്തിനു മാറ്റു കൂട്ടുകയും ചെയ്യുന്നു.\nപലവിധ നാടകങ്ങളെയും, കുതന്ത്രങ്ങളെയും അതിജീവിച്ചു നേടിയ ചരിത്ര വിജയമാണ് നേമത്ത് ഒ.രാജഗോപാലിനെ വ്യത്യസ്ഥനാക്കുന്നത്. രാഷ്ട്രീയകേരളത്തിലെ ബി.ജെപിയുടെ ചരിത്രത്തിൽ മാരാർജിയോടൊപ്പം തന്നെ എടുത്തു പറയാവുന്ന സേവനചരിത്രത്തിനുടമയാണ് ഒ.രാജഗോപാൽ. അതിലുപരി, കക്ഷിരാഷ്ട്രീയങ്ങൾക്കപ്പുറം വിശാലമാക്കിയ, അദ്ദേഹമാർജ്ജിച്ച ബഹുജനസ്വീകാര്യത എടുത്തു പറയേണ്ടതാണ്.\nബി.ജെ.പി ഈ തെരഞ്ഞെടുപ്പിനെ അഭിമുഖീകരിച്ചപ്പോൾ ഇടതു വലതു മുന്നണികൾ ഒറ്റക്കെട്ടായി ബി.ജെ.പിയെ കടന്നാക്രമിക്കുന്ന കാഴ്ചയാണ് രാഷ്ട്രീയ കേരളം കണ്ടത്. പലതും ബാലിശവും, രാഷ്ട്രീയനൈതികതയ്ക്കു നിരക്കാത്തതുമായ ആരോപണങ്ങളായിരുന്നു എന്നതും ശ്രദ്ധേയമാണ്. മറ്റു രണ്ടു മുന്നണികളുടേയും ദേശീയ നേതാക്കൾ പോലും ഈ അസംബന്ധത്തെ പരമാവധി പ്രൊമോട്ട് ചെയ്തിട്ടും സഭ്യതയുടെയും, രാഷ്ട്രീയ മര്യാദയുടെയും അതിർവരമ്പുകൾ ഒരിക്കൽ പോലും കൈവിടാതെ സമചിത്തതയോടെയും, പ്രശാന്തതയോടെയും നേടിയ സൗമ്യമായ വിജയം. ജാതി-മതങ്ങളുടെയോ കക്ഷിരാഷ്ട്രീയങ്ങളുടെയോ സമവാക്യങ്ങൾ ആദർശശുദ്ധിക്ക് വഴിമാറിയ ചരിത്ര വിജയം.\nദുഷ്പ്രചാരണങ്ങളുടെ പെരുമഴയിൽ പോലും പൗരന്മാർ സൂക്ഷ്മതയോടെ തെരഞ്ഞെടുത്ത സ്ഥാനാർത്ഥി എന്നതും ഒ.രാജഗോപാലിന്റെ വിജയത്തെ ഈ തെരഞ്ഞെടുപ്പിൽ ആദ്യം എടുത്തു പറയാൻ യോഗ്യമാക്കുന്നു.


ബദര് ശുഹദാക്കള് – SUNNIVOICE | FORTNIGHTLY\nHome / ലക്കങ്ങള് / 2015 / 2015 JUNE 16 / ബദര് ശുഹദാക്കള്\nബദ്റില് വീരമൃത്യുസൗഭാഗ്യം നേടിയ സ്വഹാബി വര്യര് 14 പേരാണ്. ആറു മുഹാജിറുകളും എട്ട് അന്‍സ്വാരികളും. ഉബൈദതുബ്നു ഹാരിസ്(റ), ഉമൈറുബ്നു അബീ വഖാസ്(റ), ദുശ്ശിമാലൈനിബ്നു അബൂ അംറ്(റ), ആഖിലുബ്നുല് ബുകൈര്(റ), മിഹ്ജഅ് മൗലാ ഉമറുബ്നില് ഖത്വാബ്(റ), സ്വഫ്വാനുബ്നു ബൈളാഅ്(റ) എന്നിവരാണ് മുഹാജിറുകളായ ശുഹദാക്കള്.\nസഅ്ദുബ്നു ഖൈസമ(റ), മുബശ്ശിറുബ്നു അബ്ദില് മുന്‍ദിര്(റ), യസീദുബ്നുല് ഹാരിസ്(റ), ഉമൈറുബ്നുല് ഹുമാം(റ), റാഫിഅ് ബ്നുല് മുഅല്ല(റ), ഔഫ് ബ്നുല് ഹാരിസ്ബ്നു രിഫാഅത്ത്(റ), മുഅയ്യിദ് ബ്നുല് ഹാരിസ് ബ്നു രിഫാഅ(റ) എന്നിവരാണ് അന്‍സ്വാരികളായ ശുഹദാക്കള്.\nഈ പതിനാലു മഹാരഥരുടെ വീരമരണം പ്രത്യക്ഷത്തില് ബദ്റിന്‍റെ നഷ്ടമായിത്തോന്നാമെങ്കിലും അവര് അനിതരമായ മഹാസൗഭാഗ്യമാണ് സ്വന്തമാക്കിയിട്ടുള്ളത്. അവരും അവര് ഉള്‍പ്പെടെ ആദ്യത്തെ സമര പങ്കാളികളായ സ്വഹാബിവര്യന്മാരും ഇസ്‌ലാമിക ചരിത്രത്തിലെ തിളക്കമുള്ള താരകങ്ങളാണ്. മുസ്ലിം ഹൃദയാന്തരങ്ങളില് പച്ചപിടിച്ചു നില്‍ക്കുന്ന വിശേഷ വ്യക്തിത്വങ്ങളാണ് ബദ്രീങ്ങള്, ബദര് ശുഹദാക്കള്.\nഎക്കാലത്തെയും മുസ്ലിംകള്‍ക്ക് ആത്മാഭിമാന ബോധത്തിന്‍റെ അര്‍ത്ഥവും അടയാളവും നിശ്ചയിച്ചു നല്‍കിയ പോരാട്ടത്തിന്‍റെയും മുന്നേറ്റത്തിന്‍റെയും കഥയാണ് ബദ്റിന്‍റേതും ബദ്രീങ്ങളുടേതും. ആ വിശുദ്ധ ഭൂമിയില് അമരത്വം നേടിയ സൗഭാഗ്യവാന്മാരായ ശുഹദാക്കളെ ഹ്രസ്വമായി പരിചയപ്പെടാം.\nനബി(സ്വ)യുടെ കുടുംബമായ ഖുറൈശിലെ അബ്ദുമനാഫിന്‍റെ സന്തതികളില് പെട്ട മുത്വലിബിന്‍റെ മകന് ഹാരിസിന്‍റെ മകനാണ് ഉബൈദത്(റ). നബി(സ്വ) ദാറുല് അര്‍ഖമില് കേന്ദ്രീകരിക്കുന്നതിനു മുമ്പുതന്നെ അദ്ദേഹം വിശ്വാസിയായിരുന്നു. ഉസ്മാനുബ്നു മള്ഊന്(റ) അബ്ദുല്ലാഹിബ്നുല് അര്‍ഖം(റ), അബൂസലമ(റ) എന്നിവര് ഒരേ സമയത്താണ് നബി(സ്വ)യെ സമീപിച്ച് ഇസ്‌ലാം സ്വീകരിച്ചത്. അദ്ദേഹത്തിന്‍റെ സഹോദരങ്ങളായ ത്വുഫൈല്(റ), അല്‍ഹുസ്വൈന്(റ), പിതൃസഹോദരനായ അബ്ബാദിന്‍റെ പുത്രന് മിസ്ത്വഹ് ബ്നു ഉസാസ(റ)യും ഒന്നിച്ച് മദീനയിലേക്ക് ഹിജ്റ പോയി. ഇവര് നാലുപേരും ബദ്റില് സംബന്ധിക്കാന് ഭാഗ്യം ലഭിച്ചവരാണ്.\nഉബൈദ്(റ)നു നബി(സ്വ)യുടെ അടുത്ത് വലിയ പരിഗണനയും സ്ഥാനവുമുണ്ടായിരുന്നു. നബി(സ്വ)യില് വിശ്വസിച്ച മക്കയിലെ ഖുറൈശി ഗോത്രത്തില് നിന്നുള്ള കാരണവരായിരുന്നു അദ്ദേഹം. നബി(സ്വ)യേക്കാള് പത്തു വയസ്സ് കൂടുതലുണ്ടായിരുന്നു. മദീനയിലെത്തിയ പ്രവാചകരെയും വിശ്വാസികളെയും അവിടെയും സ്വൈര്യമായി ജീവിക്കാന് ശത്രുക്കള് അനുദവിച്ചില്ല. അവരും സഖ്യകക്ഷികളും മദീനയെ പലവിധേനയും ശല്യപ്പെടുത്തി. അതിനാല് റസൂല്(സ്വ) നേരിട്ട് നേതൃത്വം നല്‍കിയ ചില മുന്നേറ്റങ്ങള് നടത്തി. അതിലൊന്നായിരുന്നു ഗസ്വതുവദാന്, ഗസ്വതുല് അബവാഅ് എന്നീ പേരുകളിലറിയപ്പെടുന്ന സൈനിക നീക്കം. മദീനയിലെത്തി ഒരു വര്‍ഷം തികയുന്നതിന് മുമ്പായിരുന്നു ഇത്. നബി(സ്വ) നടത്തിയ ആദ്യ ഗസ്വതും ഇതായിരുന്നു.\nവദാനിലെ ദൗത്യം സമാധാനപരമായി പൂര്‍ത്തീകരിച്ച് നബി(സ്വ) മദീനയില് തിരിച്ചെത്തി. മദീനയുടെ പരിസരത്ത് മക്കക്കാരുടെ ഇടപെടലും ശല്യപ്പെടുത്തലും തുടര്‍ന്നപ്പോള് പ്രതികരിക്കാന് തക്ക ശക്തരാണ് മുസ്ലിംകള് എന്ന് അവരെ ബോധ്യപ്പെടുത്തുന്നതിനുള്ള മാര്‍ഗങ്ങള് ആവശ്യമായി. അബൂസുഫ്യാന്‍റെ നേതൃത്വത്തില് മക്കക്കാരുടെ വര്‍ത്തക സംഘം മദീനയുടെ സമീപത്തെത്തിയ വിവരമറിഞ്ഞ നബി(സ്വ) പ്രതിരോധത്തിന് ഒരു സംഘത്തെ അയക്കാന് തീരുമാനിച്ചു.\nഈ സംഘത്തിന്‍റെ നായകത്വം ഉബൈദത്(റ)നെയാണ് ഏല്‍പ്പിച്ചത്. സംഘത്തില് മുഹാജിറുകള് മാത്രമാണുണ്ടായിരുന്നത്. അവര് 60 പേരാണെന്നും 80 പേരാണെന്നും വ്യത്യസ്ത അഭിപ്രായമുണ്ട്. അബൂസുഫ്യാനും സംഘവും റാബഗില് വിശ്രമിക്കുന്ന സമയത്താണ് ഉബൈദ(റ)ന്‍റെ നേതൃത്വത്തിലുള്ള സംഘം അവിടെ എത്തിയത്. സഅ്ദുബ്നു അബീവഖാസ്(റ) അസ്ത്രമെയ്തതല്ലാതെ മറ്റു ആക്രമണങ്ങളൊന്നും നടന്നില്ല. അവര് മുഖാമുഖം വന്നെങ്കിലും ഒറ്റപ്പെട്ട വാഗ്വാദങ്ങള് മാത്രമേ നടന്നുള്ളൂ. സഅ്ദ്(റ)ന്‍റെ അസ്ത്രപ്രയോഗം അവരെ അലോസരപ്പെടുത്തിയെങ്കിലും സംഘട്ടനത്തിന് നില്‍ക്കാതെ അവര് പിരിഞ്ഞുപോയി. അബൂസുഫ്യാന്‍റെ സംഘത്തിന്‍റെ കൂടെ യാത്ര ചെയ്ത് മദീനയിലെത്താമെന്ന നിലയില് സംഘത്തില് ചേര്‍ന്ന രണ്ടു വിശ്വാസികളുമുണ്ടായിരുന്നു. മിഖ്ദാദുബ്നു അംര്(റ), ഉത്ബതുബ്നു ഗസ്വാന്(റ). രണ്ടുപേരും മുസ്ലിംകളുടെ കൂടെ ചേര്‍ന്ന് മദീനയിലേക്കു വന്നു.\nസംഘട്ടനമൊന്നും ഉണ്ടായില്ലെങ്കിലും ഇത് മുസ്ലിം പക്ഷത്തിന് വലിയ വിജയമാണ് നല്‍കിയത്. അറുപതോ എണ്‍പതോ മാത്രം അംഗങ്ങളുള്ള സംഘം അബൂസുഫ്യാനെയും കൂട്ടരെയും ഭയവിഹ്വലരാക്കിയെന്നതാണ് കാരണം. സംവിധാനങ്ങളുണ്ടായിട്ടും അവര് നേരിടാന് ധൈര്യം കാണിച്ചില്ല. മക്കയിലെ മാടമ്പികള്‍ക്കിതൊരു പ്രഹരമായി. വിശ്വാസികള്‍ക്ക് വിജയവും.\nനബി(സ്വ)യോടൊപ്പം ഏതു ദൗത്യമേറ്റെടുക്കാനും സ്വഹാബികള് സന്നദ്ധരായിരുന്നു. ബദര് സംഭവത്തിന് നിദാനമായ യാത്രയും അത്തരത്തിലൊന്നായിരുന്നു. അതില് പങ്കാളികളായവരും നേരിട്ടും അല്ലാതെയും സേവനം ചെയ്തവരും ഉന്നത ശ്രേഷ്ഠരായി പരിഗണിക്കപ്പെട്ടു. എന്നാല് ഈ യാത്രയില് പങ്കെടുക്കാനായവരാകട്ടെ അന്നുണ്ടായിരുന്ന സ്വഹാബികളുടെ സംഖ്യയെ അപേക്ഷിച്ച് വളരെ ചെറുതായിരുന്നു. അതൊരു വേറിട്ട സൗഭാഗ്യമായിത്തീരുന്നത് ഈ പശ്ചാത്തലത്തിലാണ്.\nബദ്റിലെത്തുമ്പോള് ലക്ഷ്യപ്രാപ്തിയുടെ പൂമുഖത്തെത്തിയ ആവേശമായിരുന്നു അവര്‍ക്ക് വിജയത്തിനും ശഹാദത്തിനും പുറത്ത് ഒന്നും അവര് കണക്ക് കൂട്ടിയിരുന്നില്ല. നബി(സ്വ)യുടെ നേതൃസാന്നിധ്യവും പ്രാര്‍ത്ഥനയും ഒത്തിണങ്ങിയ പ്രധാന മുഹൂര്‍ത്തത്തിലേക്ക് നടന്നടുക്കുകയായിരുന്നു ബദ്രീങ്ങള്.\nശത്രുപാളയത്തില് അഹങ്കാരത്തിന്‍റെയും അര്‍മാദത്തിന്‍റെയും അരങ്ങുവാഴ്ചയാണ്. തങ്ങളുടെ സൗകര്യങ്ങളില് മതിമറന്ന് അക്രമാസക്തരാണവര്. വിശ്വാസികള് ദുര്‍ബലരാണെന്ന മൂഢവിശ്വാസം അവരെ സുഖിയന്മാരാക്കി. ഇബ്ലീസിന്‍റെ സാന്നിധ്യവും പ്രോത്സാഹനവും അക്രമോത്സുകരുമാക്കി.\nനബി(സ്വ)യോടൊപ്പം ഉബൈദത്ത്(റ)വും സഹോദരങ്ങളുമുണ്ടായിരുന്നു. അവര്‍ക്ക് നാലുപേര്‍ക്കും കൂടി ഒരു വാഹനമാണുണ്ടായിരുന്നത്. ഉബൈദ(റ)വാണത് സംഘടിപ്പിച്ചത്. പ്രായം മറന്ന ഉത്സാഹത്തോടെ തിരുനബി(സ്വ)ക്കൊപ്പം ഉബൈദ(റ) ബദ്റിലിറങ്ങി. പരിമിതികള് ഏറെയുണ്ടെങ്കിലും പരിഗണിക്കാതെ സത്യത്തിന്‍റെ നിലനില്‍പ്പിനായി പൊരുതാനുറച്ചു അദ്ദേഹം. പോരാട്ടത്തിനു തുടക്കമിട്ട് ശത്രുപാളയത്തില് നിന്ന് വീരവാദവും വെല്ലുവിളിയും ഉയര്‍ന്നു. അഭിശപ്തരും അഹങ്കാരികളുമായ നേതൃത്വം നാശമേ വിതക്കൂ. ശത്രുപക്ഷത്തിന്‍റെ സ്ഥിതി അതായിരുന്നു.\nമക്കക്കാരില് നിന്നും ഉത്ബത്ബ്നു റബീഅത്തും ശൈബത്തുബ്നു റബീഅത്തും വലീദുബ്നു ഉത്ബത്തും മുന്നോട്ടുവന്നു. ആരുണ്ട് ഞാനുമായി ദ്വന്ദ യുദ്ധത്തിന്. കടന്നുവരൂ – അവര് ഓരോരുത്തരായി വെല്ലുവിളിച്ചു.\nഅന്‍സ്വാരികളായ യുവാക്കള് നബി(സ്വ)ക്ക് നല്‍കിയ അഖബയിലെ വാഗ്ദാനം പാലിക്കാന് മുന്നോട്ടാഞ്ഞു.\nഉത്ബ അവരെ പരിഹസിച്ചു ചോദിച്ചു:\nനിങ്ങളോ, ആരാണു നിങ്ങള്?\nഞങ്ങള് മദീനക്കാരായ ഇന്ന ഇന്ന ആളുകളാണെന്നവര് പറഞ്ഞപ്പോള് ഉത്ബ:\n‘വേണ്ട, നിങ്ങളെ ഞങ്ങള്‍ക്കാവശ്യമില്ല. ഞങ്ങളുടെ നാട്ടുകാര്, കുടുംബക്കാര് വരട്ടെ.’\nനബി(സ്വ) സൈനിക നിരയിലേക്കു നോക്കി പറഞ്ഞു:\n‘ഹംസ, അലി, ഉബൈദ എതിരിടൂ.’\n‘ഖും യാ ഉബൈദതബ്നല് ഹാരിസ്’ – റസൂല്(സ്വ) പ്രത്യേകം വിളിച്ചു.\nപ്രായമേറെയായെങ്കിലും ഈ നിയോഗം ഉബൈദ(റ)വിനെ കോള്‍മയിര് കൊള്ളിച്ചു. മൂന്നുപേരും അടര്‍ക്കളത്തിലേക്കു ചാടി. പ്രതിയോഗികള് പരസ്പരമടുത്തു. പ്രായത്തില് അല്‍പം പൊരുത്തമുള്ളവര് തമ്മിലാണ് നേരിട്ടത്. ശൈബത്തിനെ ഹംസ(റ), വലീദിനെ അലി(റ), ഉത്ബതിനെ ഉബൈദത്(റ). അലി(റ)ന്‍റെ മുമ്പില് വലീദ് നിലംപരിശായി. ഹംസ(റ)ന്‍റെ പ്രതിയോഗി ശൈബത്തിനും ആയുസ്സുണ്ടായില്ല.\nഉബൈദത്(റ)വും ഉത്ബതും തുല്യശക്തികളെപ്പോലെ പൊരുതി. പരസ്പരം വെട്ടി പരിക്കേല്‍പ്പിച്ചു. പിരടിക്ക് വെട്ടേറ്റ ഉത്ബത് ഉബൈദതി(റ)ന്‍റെ കാലില് ആഞ്ഞുവെട്ടി. ഉബൈദ(റ) വീണു. രംഗം കണ്ട അലി(റ)വും ഹംസ(റ)വും ഓടിയെത്തി ഉത്ബതിനെ നേരിട്ടു. നിമിഷ നേരം കൊണ്ട് അവന്‍റെ കഥ കഴിഞ്ഞു.\nശേഷം ഉബൈദത്(റ)വിനെ എടുത്ത് പ്രവാചക സന്നിധിയിലെത്തിച്ചു. നബി(സ്വ)യുടെ മടിയില് തലവെച്ചു കിടന്നു മഹാന്. അബൂത്വാലിബ് പാടിയ കവിതയില് നിന്ന് രണ്ടു വരികള് ആ കിടത്തത്തില് അദ്ദേഹം ചൊല്ലി.\n‘അല്ലാഹുവിന്‍റെ ഭവനം തന്നെ സത്യം. ഞങ്ങള് മുഹമ്മദിനെ കൈവെടിയുമെന്നും നബിയോര്‍ക്കുവേണ്ടി പോരാടില്ലെന്നും ഞങ്ങളെല്ലാം നിലംപതിച്ചെങ്കിലല്ലാതെ പ്രവാചകരെ നിരുപാധികം വിട്ടുതരുമെന്നുമുള്ള നിങ്ങളുടെ ധാരണ തെറ്റാണ്, കള്ളമാണ്’ എന്നായിരുന്നു അതിന്‍റെ സാരം.\nഎന്നിട്ട് പറഞ്ഞു: ‘അബൂത്വാലിബ് ഇപ്പോള് ജീവിച്ചിരിപ്പുണ്ടെങ്കില് അതു പറയാന് എനിക്കാണ് കൂടുതല് അര്‍ഹത എന്ന് അദ്ദേഹം മനസ്സിലാക്കുമായിരുന്നു.’\nശേഷം അദ്ദേഹം നബി(സ്വ)യോട് ചോദിച്ചു: ‘ഞാന് യുദ്ധവേളയില് കൊല്ലപ്പെട്ടവനായി പരിഗണിക്കപ്പെടുകയില്ലേ നബിയേ.’\nഅവിടുന്ന് പറഞ്ഞു: ‘അതേ, ഞാനതില് താങ്കള്‍ക്ക് സാക്ഷിയാണ്.’\nആ സമയത്ത് അദ്ദേഹം പാടിയ കവിത പ്രസിദ്ധം. അതില് ഈ അനുഭവത്തെ സൗഭാഗ്യമായും മക്കക്കാരുടെ വീരവാദത്തിനും വെല്ലുവിളിക്കും പ്രതികരിക്കാന് തിരുനബി തനിക്കവസരം നല്‍കിയതും അതിന്‍റെ പരിണതിയായി ലഭിച്ച വീരമരണത്തെ ഉപഹാരമായും വര്‍ണിക്കുന്നു. ഇതു മക്കക്കാരറിയട്ടെ എന്നു പറഞ്ഞാണ് മഹാന് കവിത തുടങ്ങിയത്.\nബദര് അവസാനിച്ചു. നബി(സ്വ)യും സ്വഹാബത്തും വിജയശ്രീലാളിതരായി മദീനയിലേക്ക് തിരിച്ചു. സ്വഫ്റാഇനു അടുത്തെത്തിയപ്പോള് സ്വഹാബികളില് ചിലര് പറഞ്ഞു: ‘റസൂലേ, ഞങ്ങള്‍ക്കിവിടെ കസ്തൂരിയുടെ സുഗന്ധം അനുഭവപ്പെടുന്നു.’\nഅപ്പോള് നബി(സ്വ) പറഞ്ഞു: നിങ്ങള്‍ക്ക് അങ്ങനെ സംഭവിക്കുന്നതിന് വല്ല തടസ്സവുമുണ്ടോ? ഇവിടെയാണ് അബൂമുആവിയ(റ)ന്‍റെ ഖബ്റിടം (ഉബൈദത്-റ-ന്‍റെ സന്തതിയാണ് മുആവിയ. അദ്ദേഹത്തിലേക്ക് ചേര്‍ത്തിയുള്ള അപരനാമമാണ് അബൂമുആവിയ). അവര് സ്വഫ്റാഇലെത്തിയ സമയത്താണ് ഉബൈദത്(റ) അന്ത്യശ്വാസം വലിച്ചത്. അവിടെ അദ്ദേഹത്തെ മറവ് ചെയ്യുകയുണ്ടായി. നബി(സ്വ) തന്നെ ഖബറടക്കത്തിന് നേതൃത്വം നല്‍കി. ഖബ്റില് ഇറങ്ങിയവരിലും നബി(സ്വ) തങ്ങളുണ്ടായിരുന്നു.\nഅറുപത് വയസ്സിലധികം പ്രായമുള്ള സമയത്താണ് നബി(സ്വ) ഉബൈദ(റ)നോട് ദൗത്യസംഘത്തിന്‍റെ നായകത്വമേറ്റെടുക്കാന് പറയുന്നതും ബദ്റില് ഉത്ബത് വെല്ലുവിളിച്ചപ്പോള് പോരാട്ടത്തിനിറങ്ങാന് കല്‍പിക്കുന്നതും. അതെല്ലാം ഭംഗിയായി പൂര്‍ത്തീകരിച്ചാണ് സ്വര്‍ഗീയാരാമത്തിലേക്ക് അദ്ദേഹം പറന്നത്. ശഹീദായി എന്നു മാത്രമല്ല, യുദ്ധഭൂമിക്ക് പുറത്തുവെച്ച് മരിക്കുന്നതുമൂലം രക്തസാക്ഷിത്വ അവസരം നഷ്ടപ്പെടുമോ എന്ന് അദ്ദേഹം ഉത്കണ്ഠാകുലനായപ്പോള് റസൂല്(സ്വ) ആശ്വസിപ്പിച്ചത് റസൂലും മഹാനും തമ്മിലുള്ള ബന്ധം കുറിക്കുന്നതാണ്.\nസത്യവിശ്വാസത്തിലും ഹിജ്റയിലും തന്‍റെ മാര്‍ഗം പിന്തുടര്‍ന്ന സഹോദരങ്ങളായ ത്വുഫൈല്, അല്‍ഹുസൈന് എന്നിവരും പിതൃസഹോദര പൗത്രന് മിസ്ത്വഹ്(റ)വും ബദര് യുദ്ധത്തിലും ഒന്നിച്ചുണ്ടായിരുന്നു. ത്വുഫൈല്(റ) ബദ്റിനു ശേഷം നടന്ന മുഴുവന് ഗസ്വതുകളിലും സംബന്ധിച്ചിട്ടുണ്ട്. 70 വയസ്സുള്ളപ്പോഴാണ് അദ്ദേഹം വഫാത്തായത്. ഹുസൈന്(റ)വും ബദ്റിലും മറ്റു ഗസ്വത്തിലും നബി(സ്വ)യോടൊപ്പം പങ്കെടുത്തു. ത്വുഫൈല്(റ)നു ശേഷമാണ് ഇദ്ദേഹത്തിന്‍റെ വഫാത്ത്. കുടുംബക്കാരനായ മിസ്ത്വഹ്(റ)വും ബദ്റിനു ശേഷമുള്ള പോരാട്ടങ്ങളിലെല്ലാം സംബന്ധിച്ച സ്വഹാബിയാണ്.\nമാതൃപിതൃ വഴിയുള്ള സാഹോദര്യ ബന്ധത്തിനു പുറമെ നബി(സ്വ) നിശ്ചയിച്ചു നല്‍കുന്ന സാഹോദര്യമുണ്ട്. സുരക്ഷിതത്വം പകരുന്നതിന്‍റെ അടിസ്ഥാനമായി വര്‍ത്തിക്കുന്ന ഈ സാഹോദര്യ ബന്ധം ആത്മവിശ്വാസവും ആത്മധൈര്യവും പകരുന്നതായിരുന്നു. മക്കയില് നിന്നു തന്നെ നിരാലംബര്‍ക്കും പീഡിതര്‍ക്കും ആശ്വാസമായി ഇങ്ങനെ സാഹോദര്യ ബന്ധം സ്ഥാപിച്ചു നല്‍കിയിരുന്നു. ഇത്തരത്തില് മക്കയില് അദ്ദേഹത്തിന്‍റെ സഹോദരനായിരുന്നു ബിലാല്(റ). സത്യത്തിലും സഹകരണത്തിലുമൂന്നിയായിരുന്നു പ്രധാനമായും ഈ ബന്ധം. മദീനയില് ഉബൈദത്ത്(റ)ന്‍റെ സഹോദരന് ഉമൈറുബ്നുല് ഹുമാമെന്ന അന്‍സ്വാരി സ്വഹാബി വര്യനായിരുന്നു. അവര് രണ്ടുപേരും ബദ്റില് വീരമൃത്യു വരിച്ചു.\nസൈനബ ബിന്‍തു ഖുസൈമ അല്‍ഹിലാലിയ്യ(റ)യാണ് ഉബൈദ(റ)ന്‍റെ ഭാര്യ. ബദ്റില് അദ്ദേഹം ശഹീദായപ്പോള് മഹതിക്ക് 60 വയസ്സിലധികം പ്രായമുണ്ടായിരുന്നു. അവരെ പ്രവാചകര്(സ്വ) വിവാഹം ചെയ്തു. ഉമ്മുല് മുഅ്മിനീന് എന്ന അതിവിശിഷ്ടമായ പദവി ലഭിക്കാന് ഭര്‍ത്താവിന്‍റെ ശഹാദത്ത് സാഹചര്യമൊരുക്കി.\nഉബൈദ(റ)നു ശേഷം അബ്ദുല്ലാഹിബ്നു ജഹ്ശ്(റ)വാണ് ഇവരെ വിവാഹം ചെയ്തതെന്ന അഭിപ്രായവും പ്രബലമാണ്. അബ്ദുല്ല(റ) ഉഹ്ദില് ശഹീദായതിനു ശേഷമാണ് അവരെ നബി(സ്വ) വിവാഹം ചെയ്തതെന്നാണ് ഈ പക്ഷത്തിന്‍റെ അഭിപ്രായം. രണ്ടായാലും തിരുനബിയുമായുള്ള വിവാഹ ബന്ധത്തിലൂടെ വിശ്വാസികളുടെ മാതൃപദവി നേടി. സൈനബ ബിന്‍ത് ഖുസൈമ(റ) ഭാഗ്യവതിയായി. ചരിത്രത്തിലും സമൂഹത്തിലും നേരത്തെതന്നെ മഹതി സദ്ഗുണ സമ്പന്നയെന്ന നിലക്ക് അറിയപ്പെടുകയുണ്ടായി. പാവപ്പെട്ടവരെ സഹായിക്കുന്നതും ഭക്ഷണം നല്‍കുന്നതും അവരുടെ ദിനചര്യയായിരുന്നു. അതിനാല് ഉമ്മുല് മസാകീന് എന്ന് വിളിക്കപ്പെട്ടിരുന്നു.\nഅവസാനം നബി(സ്വ)യുടെ പ്രിയ പത്നിയും വിശ്വാസികളുടെ മാതാവുമായി ചരിത്രത്തില് അനശ്വര പദവിയും നേടി. നബി(സ്വ)യുടെ ജീവിത കാലത്ത് തന്നെ നിര്യാതയായ അവരുടെ അന്ത്യകര്‍മങ്ങള്‍ക്ക് അവിടുന്ന് നേതൃത്വം നല്‍കി. ജന്നതുല് ബഖീഇല് മറവ് ചെയ്യപ്പെട്ട ആദ്യ ഉമ്മുല് മുഅ്മിനീന് അവരായിരുന്നു.\n← Previous Story ഇഅ്തികാഫിന്റെ പുണ്യം\nNext Story → ബദര് സ്വേഛാധിപത്യത്തിനെതിരായ വിജയം


മകന്റെ മരണത്തിൽ അവയവമാഫിയ സംശയം ഉന്നയിച്ച് പിതാവ് | Amrita TV Stories\nHome Kerala മകന്റെ മരണത്തിൽ അവയവമാഫിയ സംശയം ഉന്നയിച്ച് പിതാവ്\nമൂന്ന് വർഷങ്ങൾക്ക് മുൻപേ മരിച്ച നജീബുദ്ദീൻ എന്ന വിദ്യാർത്ഥിയുടെ മരണം സംബന്ധിച്ച് പിതാവ് ഉസ്മാൻ നൽകിയ പരാതിയിൽ പുനരന്വേഷണത്തിന് ഉത്തരവിട്ടു. രണ്ട് വർഷങ്ങൾ എടുത്ത് ശേഖരിച്ച രേഖകളും, ചിത്രങ്ങളും തെളിവായി കാണിച്ചാണ് മകന്റെ മരണം അപകടമല്ല, കൊലപാതകാമെന്ന് പിതാവ് സമർത്ഥിക്കുന്നത്. ജോസഫ് എന്ന സിനിമ പ്രമേയമാക്കിയ അവയവ മാഫിയയുടെ ഇടപെടൽ ഇതിൽ ഉണ്ടെന്നുള്ള സംശയം ഉന്നയിച്ച് പിതാവ് മുഖ്യമന്ത്രിയ്ക്കും, പോലീസ് മേധാവിക്കും പരാതി നൽകിയിരുന്നു. ഇതിലാണ് സർക്കാർ ക്രൈംബ്രാഞ്ച് അന്വേഷണത്തിന് ഉത്തരവിട്ടത്.\nമൂന്ന് വർഷങ്ങൾക്ക് മുൻപാണ് പൊന്നാനി പെരുമ്പടപ്പിൽ ഉണ്ടായ ബൈക്ക് അപകടത്തിൽ തൃശൂർ ചാവക്കാട് അവിയൂർ സ്വദേശികളായ നജീബുദ്ദീൻ (16), സുഹൃത്ത് പെരുമ്പടപ്പ് വന്നേരി സ്വദേശി വാഹിദ് (16) എന്നിവർ മരിച്ചത്. 2016 നവംബർ 20ന് രാത്രി വന്നേരി സ്കൂൾ മൈതാനത്തു നടക്കുന്ന ഫുട്ബോൾ മത്സരം കാണാനെത്തിയപ്പോഴാണ് സുഹൃത്തുക്കളായ വിദ്യാർഥികൾ അപകടത്തിൽപെടുന്നത്. അപകട സമയത്ത് ഇല്ലാതിരുന്ന മുറിവുകൾ മകന്റെ ശരീരത്തിൽ കണ്ടതോടെയാണ് പിതാവ് ഉസ്മാൻ കൊലപാതകമാണ് എന്ന ആരോപണം ഉന്നയിച്ചത്.\nപിതാവ് ഉന്നയിക്കുന്ന ആരോപണങ്ങൾ:\nഅപകടത്തിൽ പരുക്കേറ്റ നജീബുദ്ദീനിനെ ആദ്യം കുന്നംകുളത്തെ സ്വകാര്യ ആശുപത്രിയിലും പിന്നീട് തൃശൂരിലെ സ്വകാര്യ ആശുപത്രിയിലും പ്രവേശിപ്പിക്കുകയായിരുന്നു. ആരാണ് ആശുപത്രിയിൽ എത്തിച്ചതെന്ന വിവരങ്ങൾ ഈ രണ്ട് ആശുപത്രികളിലും ഇല്ല. ആശുപത്രിയിലേക്കു കൊണ്ടുപോയവരെ സംബന്ധിച്ച് അപകടം നടന്ന ഇടത്തെ പ്രദേശവാസികൾക്കും അറിവില്ല. അപകടത്തിന് തൊട്ടുപിന്നാലെയെടുത്ത ചിത്രങ്ങളിൽ കുട്ടിയുടെ മുഖത്ത് മാത്രമാണ് കാര്യമായ മുറിവുണ്ടായിരുന്നത്. എന്നാൽ മരണശേഷമെടുത്ത ചിത്രത്തിൽ ശരീരമാസകലം ശസ്ത്രക്രിയ നടത്തിയത് പോലുള്ള മുറിവുകൾ കണ്ടു. പൊലീസിന്റെ ഇൻക്വസ്റ്റ് റിപ്പോർട്ടിൽ ഇക്കാര്യം പരാമർശിച്ചിട്ടില്ല. ഇൻക്വസ്റ്റ് സമയത്തെടുത്ത ചിത്രം വിവരാവകാശ നിയമ പ്രകാരം ആവശ്യപ്പെട്ടപ്പോൾ ചിത്രങ്ങൾ കാണാനില്ലെന്ന മറുപടിയാണ് പെരുമ്പടപ്പ് പോലീസിസ് നൽകിയത്.\nമകന്റെ മൃതദേഹം മോർച്ചറിയിലേക്ക് മാറ്റുന്നതിനെ കുറിച്ചോ, പോസ്റ്റ്മോർട്ടം സംബന്ധിച്ചോ രക്ഷിതാവായ തന്നെ അറിയിച്ചിരുന്നില്ല. തൃശൂർ ഗവ.മെഡിക്കൽ കോളജിലും, ചാവക്കാട് താലൂക്ക് ആശുപത്രിയിലും സൗകര്യം ഉണ്ടായിരിക്കെ പോസ്റ്റ്മോർട്ടം കുന്നംകുളം താലൂക്ക് ആശുപത്രിയിൽ മതിയെന്ന് പോലീസ് നിർബന്ധം പിടിച്ചു.\nനജീബുദ്ദീൻറെ കൂടെ പരിക്കേറ്റ വാഹിദ് ആശുപത്രിയിലെത്തിക്കുന്നതിനു മുൻപേ മരിച്ചു. തൃശൂരിലെ സ്വകാര്യ ആശുപത്രിയിൽ പ്രവേശിപ്പിച്ച നജീബുദ്ദീൻ മൂന്നാം ദിവസമാണ് മരിച്ചത്. തലയ്ക്കേറ്റ ക്ഷതമാണു മരണ കാരണമെന്നാണു പോസ്റ്റ്മോർട്ടം റിപ്പോർട്ട്.\nമകന്റെ ഇൻക്വസ്റ്റ് റിപ്പോർട്ടിൽ പൊരുത്തക്കേട് ശ്രദ്ധയിൽ പെട്ടതോടെയാണ് കൂടുതൽ തെളിവുകൾ ശേഖരിക്കാൻ ഉസ്മാൻ ശ്രമിച്ചത്. അപകട സമയത്തും, മരണശേഷവും എടുത്ത ചിത്രങ്ങളും, വിവരാവകാശ രേഖകളിലൂടെ ശേഖരിച്ച വിവരങ്ങളും അടക്കമാണ് മുഖ്യമന്ത്രിക്കു പരാതി നൽകിയത്.\nകഴുത്തിലും വയറിന്റെ ഇരുവശങ്ങളിലും ഉൾപ്പെടെ നജീബുദ്ദീനിന്റെ ശരീരത്തിൽ എട്ടിടങ്ങളിൽ ശസ്ത്രക്രിയ നടത്തിയിട്ടുണ്ടെന്നാണു പിതാവിന്റെ ആരോപണ‌ം. മരിച്ച വാഹിദിന്റെ ഇരു കൈകളിലും കഴുത്തിലും കെട്ട് മുറുകിയ തരത്തിലുള്ള കറുത്ത പാടുകൾ ഉണ്ടായിരുന്നെന്നും ഉസ്മാൻ ആരോപിക്കുന്നുണ്ട്. ചികിത്സയുടെ ഒരു ഘട്ടത്തിലും ആരോഗ്യനില മോശമായതായി ഡോക്ടർമാർ പറഞ്ഞില്ല എന്നതും സംശയം ബലപ്പെടുത്തി.\nപുനരന്വേഷണം ആവശ്യപ്പെട്ടതിന്റെ പേരിൽ തനിക്കെതിരെ രണ്ടുതവണ വധ ശ്രമമുണ്ടായെന്നും, കേസിൽ നിന്നു പിൻമാറാൻ ഭീഷണിയുണ്ടെന്നും ഉസ്മാൻ സംസ്ഥാന പോലീസ് മേധാവിക്കു നൽകിയ പരാതിയിൽ അറിയിച്ചിട്ടുണ്ട്.\nPrevious articleസ്ത്രീ സുരക്ഷ വിഷയമാക്കി സെയ്ഫ്!\nNext articleകണ്ടെയ്‌നറിൽ 39 മൃതദേഹങ്ങൾ!


ഗ്രന്ഥപ്പുര | Page 192 | കേരളവും മലയാളവുമായി ബന്ധപ്പെട്ട പൊതുസഞ്ചയരേഖകളുടെ ശേഖരം\nPosted on November 6, 2016 by Shiju Alex\nഈയടുത്ത് ബാംഗ്ലൂരിലെ ഒരു വീട്ടിൽ നിന്നു തപ്പിയെടുത്ത ഒരു പുസ്തകത്തിന്റെ സ്കാനാണ് പങ്കു വെക്കുന്നത്.\nരചയിതാവ്: കൃത്യമായ രചയിതാവെന്ന് ആരെന്ന് അറിയാത്ത പാരമ്പര്യ കൃതിയാണെന്ന് കരുതുന്നു.\nപ്രസിദ്ധീകരണ വർഷം: അജ്ഞാതം\nഹൈന്ദവ വിശ്വാസങ്ങളുമായി ബന്ധപ്പെട്ട പുരുഷന്മാരുടെ അനുഷ്ഠാനകലയാണ് പാന എന്നു മലയാളം വിക്കിപീഡിയയിലെ ലേഖനത്തിൽ പറയുന്നു. രാമായണം പാന തന്നെ കുറച്ചധികം വേർഷനുകൾ ഉണ്ടെന്ന് ഒന്ന് ഓടിച്ചു തിരഞ്ഞപ്പോൾ കണ്ടു. കേരള സാഹിത്യ അക്കാദമി കുറച്ച് നാളുകൾക്ക് മുൻപ് പുറത്തു വിട്ട സ്കാനുകളുടെ കൂട്ടത്തിലും ഒരു രാമായണം പാന (1906) കണ്ടു. അത് ഇവിടെ കാണം. പക്ഷെ അതിന്റെ ഉള്ളടക്കത്തിൽ നിന്നു വ്യത്യസ്തമാണ് ഈ പുസ്തകത്തിലെ ഉള്ളടക്കം.\nപക്ഷെ ഉള്ളടക്കത്തിന്റെ ലേ ഔട്ട് രണ്ട് പുസ്തകത്തിലും ഏകദേശം ഒരേ പോലെ തന്നെ. കാവ്യം ആണെങ്കിലും വരികളായി തിരിക്കുകയോ ഇടയ്ക്ക് സ്പേസ് ഇടുകയോ ഒന്നും ചെയ്തിട്ടില്ല. പുസ്തകം മൊത്തം ഒരു ഖണ്ഡികയായാണ് വിന്യസിച്ചിരിക്കുന്നത്. അതിനാൽ ഇന്നത്തെ വായനാ രീതി വെച്ച് ഇതിന്റെ വായന അല്പം കഷ്ടമാകും.\nഡിജിറ്റൈസ് ചെയ്യാനായി കൈയ്യിൽ കിട്ടിയ പുസ്തകത്തിന്റെ നില വളരെ മോശമായിരുന്നു. കാലം അവശേഷിപ്പിച്ചത് പുസ്തകത്തിന്റെ പ്രധാന ഉള്ളടക്കം മാത്രമാണ്. ടൈറ്റിൽ താൾ അടക്കം ആദ്യത്തെ മിക്ക താളുകളും അപ്രത്യക്ഷമായിരുന്നു. ബാക്കി ഉള്ള താളുകൾ മറിക്കുമ്പോൾ പൊടിയുന്ന അവസ്ഥയിലും ആയിരുന്നു. എന്തായാലും പ്രധാന ഉള്ളടക്കം മൊത്തമായി കേടുപാടില്ലാതെ കിട്ടി എന്നത് നല്ല കാര്യമാണ്.\nതാളുകൾ പൊടിയുന്ന അവസ്ഥയിൽ ആയിരുന്നതിനാൽ വളരെ ബുദ്ധിമുട്ടിയാണ് ഫോട്ടോ എടുത്തതും അത് പോസ്റ്റ് പ്രോസസ് ചെയ്തതതും. ടൈറ്റിൽ താൾ അടക്കമുള്ള താാളുകൾ നഷ്ടമായതിനാൽ ഈ പുസ്തകം ഏത് വർഷം അച്ചടിച്ചെന്നോ, ഏത് പ്രസ്സിൽ അച്ചടിച്ചെന്നോ, ആരാണ് സമാഹരിച്ചത് എന്നോ ഒന്നും വ്യക്തമല്ല.\nലഭ്യമായ പ്രധാന താൾ: https://archive.org/details/ramayanam_pana\nഡൗൺലോഡ് കണ്ണി (ബ്ലാക്ക് ആന്റ് വൈറ്റ്): ഡൗൺലോഡ് കണ്ണി (4.3 MB)\nPosted on October 31, 2016 October 31, 2016 by Shiju Alex\nപൂജ-ദസറ അവധിക്കു നാട്ടിൽ പൊയപ്പോൾ കരസ്ഥമാക്കിയ മറ്റൊരു പൊതുസഞ്ചയ പുസ്തകത്തിന്റെ സ്കാനാണ് ഇന്നു പങ്കു വെക്കുന്നത്. ഈ പുസ്തകം കേരളക്രൈസ്തവ സഭകളുടെ ആരാധനാഭാഷയുടെ മലയാളവൽക്കരണവുമായി ബന്ധപ്പെട്ട് പ്രാധാന്യമുള്ള പുസ്തകമാണ്.\nപേര്: യാക്കൊബ ശ്ലീഹായുടെ കുറുബാന ക്രമം (ഇന്നത്തെ മലയാള രീതി വെച്ച് ഇത് യാക്കോബ് ശ്ലീഹായുടെ കുറുബാന ക്രമം എന്നു വായിക്കണം.)\nരചയിതാവ്: ഒരാൾ ആവണം എന്നില്ല. അക്കാലത്തെ മലങ്കര മെത്രാപ്പൊലീത്ത ആയിരുന്ന മാർ അത്തനോസ്യസ് മെത്രാപോലിത്തയുടെ നേതൃത്തിൽ ആവണം ഇത് ചെയ്തത്.\nപ്രസിദ്ധീകരണ വർഷം: 1872\n1872 യാക്കൊബ ശ്ലീഹായുടെ കുറുബാന ക്രമം\nCMS മിഷനറിമാരുടെ ഇടപെടലുകൾ ഉണ്ടാകുന്നതിനു മുൻപ് കേരളക്രൈസ്തവ സഭകൾ സുറിയാനിയിൽ മുങ്ങി കിടക്കുകയായിരുന്നു. സുറിയാനി ആകട്ടെ പുരോഹിതവർഗ്ഗത്തിന്റെ കുത്തകയും. കെൾക്കുന്നവർക്ക് എന്തെങ്കിലും മനസ്സിലാകുമോ, ഇല്ല. എന്നാൽ ആർക്കെങ്കിലും ഇതു മാറ്റി ജനത്തിനു മനസ്സിലാകുന്ന ഭാഷ ഉപയോഗിക്കാൻ താല്പര്യമുണ്ടോ, അതിനു മുൻകൈ എടുക്കാൻ ആർക്കും വയ്യ. കേരള ക്രൈസ്തവ സഭകളുടെ ലിറ്റിററി ഭാഷ മാറ്റാൻ CMS മിഷനറിമാർ വരേണ്ടി വന്നു. അവരുടെ പ്രവർത്തനങ്ങളുടെ സ്വാധീനം മൂലമാണ് (ഇന്നു ഇത് നിഷേധിച്ച് ഞ്ങ്ങൾ ഒറ്റയ്ക്ക് ചെയ്തതാണ് എന്ന അവകാശവാദങ്ങൾ വരുന്നുണ്ട്) ഏകദേശം 1830കളിൽ മാരാമൺ പള്ളിയിൽ എബ്രഹാം മല്പാൻ മലയാളത്തിൽ കുർബ്ബാന ചൊല്ലുന്നത്. അന്ന് അത് ഒരു വിപ്ലവമായിരുന്നു. അതിന്റെ ഒക്കെ ഒരു തുടർച്ചയാണ് മലയാളഭാഷയിലുള്ള ഈ പുസ്തകം.\nഈ പുസ്തകം അക്കാലത്തെ മലങ്കരസഭയുടെ കുർബ്ബാന ക്രമമാണ്. ഇക്കാലത്തു തന്നെ ഈ സഭയിൽ ഇതുമായി ബന്ധപ്പെട്ടു തന്നെ ധാരാളം ചേരിതിരുവുകൾ ഉണ്ടായിയിരുന്നു. ഇന്നിപ്പോൾ അന്നത്തെ മലങ്കര സഭ എന്നു പറയുന്ന പ്രസ്ഥാനം യാക്കോബ, ഓർത്തഡോക്സ്, മാർത്തോമ്മ, ഇവാഞ്ചലിക്കൽ തുടങ്ങി വിവിധ സഭകളായി വിഘടിച്ചു പോയി താനും. ഈ പ്രത്യേക കുർബ്ബാനക്രമത്തിന്റെ വിശദാംശങ്ങളിലേക്കു പോവാൻ എനിക്കു അറിവില്ല. അതു ഈ മേഖലയിൽ അറിവുള്ളവർ ചെയ്യുമല്ലോ. എന്റെ അറിവിൽ ഇന്നു കുറഞ്ഞ പക്ഷം തൊഴിയൂർ സഭ-ഓർത്തഡോക്സ്-യാക്കോബ-മാർത്തോമ്മ സഭകൾ എങ്കിലും ഈ കുർബ്ബാന ക്രമത്തെ (St. James Liturgy) ആധാരമാക്കിയ കുർബ്ബാനക്രമമാണ് ഉപയോഗിക്കുന്നത്. കൂടുതൽ കാര്യങ്ങൾ പറവാൻ അറിവില്ല.\nമുകളിൽ സൂചിപ്പിച്ച പോലെ 1830കളിൽ മാരാമൺ പള്ളിയിൽ എബ്രഹാം മല്പാൻ മലയാളത്തിൽ കുർബ്ബാന ചൊല്ലി എന്നു പറയുന്നു എങ്കിലും ആ കാലഘട്ടങ്ങളിലെ മലയാളം കുർബ്ബാനയുമായി ബന്ധപ്പെട്ട പൊതുസഞ്ചയരേഖകൾ ഒന്നും തന്നെ നമുക്ക് കിട്ടിയിട്ടില്ല. അതാണ് ഈ രേഖയുടെ പ്രത്യെകത. ഈ പുസ്തകം നമുക്ക് ഇതുവരെ കിട്ടിയതിൽ ഏറ്റവും പഴക്കമുള്ള മലയാളം കുർബ്ബാനക്രമമാണ്.\nലഭ്യമായ പ്രധാന താൾ: https://archive.org/details/1872_Kurubana_Kramam\nPosted on October 29, 2016 October 29, 2016 by Shiju Alex\n1860കളിൽ തന്നെ കേരളത്തിൽ മലയാളത്തിനു പുറമേയുള്ള അച്ചുകളും നിർമ്മിച്ച് പുസ്തകമച്ചടി നടന്നിരുന്നു എന്ന് തെളിയിക്കുന്ന ഒരു പുസ്തകം ആണ് ഇന്നു പങ്കു വെക്കുന്നത്.\nപേര്: ഗ്രമത്തി എന്ന പുസ്തകം\nരചയിതാവ്: ആരെന്നു ഉറപ്പില്ല, 1862ലൊക്കെ മലങ്കര മെത്രാപ്പൊലീത്ത ആയിരുന്ന മാർ അത്തനോസ്യസ് മെത്രാപോലിത്ത ആവാം\nപ്രസ്സ്: കോട്ടയം സെമിനാരി (ഇന്നു കോട്ടയം പഴയ സെമിനാരി എന്നു അറിയപ്പെടുന്നു)\nപ്രസിദ്ധീകരണ വർഷം: 1862\nസുറിയാനി വ്യാകരണം ആണ് പുസ്തകത്തിന്റെ ഉള്ളടക്കം എന്നു പുസ്തകത്തിൽ കണ്ട മലയാള ഉള്ളടക്കം വായിച്ചതിൽ നിന്നു മനസ്സിലാക്കാം. ഈ പുസ്തകത്തിന്റെ ഹാർഡ് കോപ്പി മറ്റു Right to Left സ്ക്രിപ്റ്റുകൾ പോലെ (ഉദാഹരണം ഹീബ്രൂ, അറബി തുടങ്ങിയ) പിറകിൽ നിന്നാണ് വായന തുടങ്ങുന്നത്.\n1860കളിൽ തന്നെ കേരളത്തിൽ മലയാളത്തിനു പുറമേയുള്ള അച്ചുകളും നിർമ്മിച്ച് പുസ്തകമച്ചടി നടന്നിരുന്നു എന്ന് തെളിയിക്കുന്ന ഒരു പുസ്തകം ആണിത്. അതേ പോലെ കേരളത്തിൽ നിന്നു മലയാള വ്യാകരണത്തിനു ശേഷം വന്ന മറ്റൊരു ഭാഷാ വ്യാകരണം ഇതാണെന്നു പറയാമെന്നു തോന്നുന്നു.\nസുറിയാനി വായിക്കാൻ അറിയാത്തതുമൂലം പുസ്തകത്തിന്റെ ഉള്ളടക്കവും പ്രത്യേകതകളും കൂടുതൽ ചികഞ്ഞെടുക്കാൻ പറ്റിയില്ല. എങ്കിലും 1860കളിൽ കോട്ടയത്തു സുറിയാനി ലിപിയുടെ അച്ചു നിർമ്മിച്ചു എന്നത് പ്രധാനപ്പെട്ട ഒരു സംഗതി ആണെന്ന് ഞാൻ കരുതുന്നു.\nനോയിസ് കുടുതൽ ആയതിനാൽ പുസ്തകം ബ്ലാക്ക് ആന്റ് വൈറ്റിൽ ചെയ്യാൻ പറ്റിയില്ല. അതിനാൽ സൈസ് കൂടുതൽ (40 MB യ്ക്കു മുകളിൽ) ആണ്.\nലഭ്യമായ പ്രധാന താൾ: https://archive.org/details/1862GramathiEnnaPusthakam\nഡൗൺലോഡ് കണ്ണി (ബ്ലാക്ക് ആന്റ് വൈറ്റ്): ഡൗൺലോഡ് കണ്ണി (40 MB)


Viral: Sussanne Khan's New Boyfriend Arslan Goni Is Impressed With His Lover Latest Workout Video,സൂസൈൻ ഖാന്റെ വർക്കൗട്ട് വീഡിയോയ്ക്ക് കാമുകന്റെ കമന്റ്, നടന്റെ വാക്കുകൾ വൈറലാകുന്നു - Malayalam Filmibeat\n| Updated: Wednesday, August 4, 2021, 20:09 [IST]\nബോളിവുഡ് താരങ്ങൾ വർക്കൗട്ടിന് ജീവിതത്തിൽ അമിതമായ പ്രധാന്യം കൊടുക്കുന്നവരാണ്. താരങ്ങളുടെ ജീവിത രീതിയുടെ ഭാഗമായി മാറിയിരിക്കുകയാണ്. സോഷ്യൽ മീഡിയ പേജുകളിൽ ചിത്രങ്ങളും വീഡിയോയും പങ്കുവെയ്ക്കാറുണ്ട്. ഇതെല്ലാം ആരാധകരുടെ ഇടയിൽ വൈറലുമാണ്. താരങ്ങളുടെ വർക്കൗട്ട് വീഡിയോകൾ പ്രേക്ഷകർക്ക് പ്രചോദനമാകാറുമുണ്ട്.\nഇപ്പോൾ സോഷ്യൽ മീഡിയയിലും ബോളിവുഡ് കോളങ്ങളിലും വൈറലാകുന്നത് നടൻ ഹൃത്വിക് റോഷന്റെ മുൻഭാര്യ സുസൈൻ ഖാന്റെ വർക്കൗട്ട് വീഡിയോയാണ്. തന്റെ ഔദ്യോഗിക ഇൻസ്റ്റഗ്രാം പേജിൽ ഇത്തരത്തിലുള്ള വർക്കൗട്ട് വീഡിയോകൾ താരം പങ്കുവെയ്ക്കാറുണ്ട്. ഇത് പ്രേക്ഷകരുടെ ഇടയിൽ വൈറലും ആകാറുണ്ട്. എന്നാൽ ഇപ്പോൾ പ്രേക്ഷകരുടെ ഇടയിൽ ചർച്ചയാകുന്നത് സുസൈൻ ഖാന്റെ വീഡിയോയ്ക്ക് ലഭിച്ച ഒരു കമന്റാണ്. നടൻ അസ്ലാൻ ഗോനിയാണ് താരത്തിന്റെ വർക്കൗട്ട് വീഡിയോയ്ക്ക് കമന്റുമായി എത്തിയിരിക്കുന്നത്. ഇവരുടെ പേര് ഗോസിപ്പ് കോളങ്ങളിൽ സജീവമാകുമ്പോഴാണ് വീഡിയോയ്ക്ക് കമന്റുമായി നടൻ എത്തുന്നത്.\nവർക്കൗട്ട് തുടർന്ന് പോകുന്നതിന്റെ രഹസ്യം എന്താണെന്ന് അറിയാമോ? അത് വലിയ പ്രചോദനം നൽകുകയും നമ്മളെ കൂടുതൽ ഉയരങ്ങളിലേയ്ക്ക് എത്തിക്കുകയും ചെയ്യുമെന്ന അടിക്കുറിപ്പോടെയാണ് താരം വീഡിയോ പങ്കുവെച്ചിരിക്കുന്നത്. #tryingtostayconsistent #thejumpboxmorning #comeasuare എന്നിങ്ങനെയുള്ള ഹാഷ്ടാഗും പോസ്റ്റിൽ ചേർത്തിട്ടുണ്ട്.\nസൂസൈൻ ഖാന്റെ വീഡിയോയ്ക്ക് 'Space Girl' എന്നാണ് അസ്ലാൻ ഗോനി കമന്റ് ചെയ്തിരിക്കുന്നത് ഇതിന് മറുപടിയുമായി താരവും എത്തിയിട്ടുണ്ട്. ലവ് ഇമോജിക്കൊപ്പം ശരിക്കും അങ്ങനെ തന്നെയാണെന്നാണ നടി മറുപടി നൽകിയിരിക്കുന്നത്. വീഡിയോയ്ക്കൊപ്പം തന്നെ ഇവരുടെ കമന്റുകളും വൈറലായിട്ടുണ്ട്. താരങ്ങളുടെ പ്രണയത്തെ കുറിച്ച് നിരവധി കഥകൾ ബോളിവുഡ് കോളങ്ങളിൽ പ്രചരിക്കുന്നുണ്ട്. എന്നാൽ ഗോസിപ്പ് വാർത്തകളെ കുറിച്ച് താരങ്ങൾ പ്രതികരിച്ചിട്ടില്ല.\nസൂസൈന്റെ വർക്കൗട്ട് വിഡിയോക്ക് കമന്റുമായി ആരാധകർ മാത്രമല്ല സുഹൃത്തുക്കളും എത്തിയിട്ടുണ്ട്. താഴെ സഹോദരി ഫറ ഖാന്, പ്രീതി സിന്റ, ദിഷ പഠാനി, റിഥിമ കപൂർ, സോണാലി ചൗഹാൻ എന്നിവരും കമന്റ് ചെയ്തിട്ടുണ്ട്. 2000 ൽ ആയിരുന്നു നടൻ ഹൃത്വിക് റോഷന്റേയും സൂസൈൻ ഖാന്റേയു വിവാഹം കഴിയുന്നത്. 14 വർഷത്തിന് ശേഷം 2014 ആയിരുന്നു ഇരുവരും വേർപിരിയുന്നത്. താരങ്ങളുടെ വേർപിരിയൽ ഇന്ന് ബോളിവുഡ് കോളങ്ങളിൽ വലിയ ചർച്ചയായിരുന്നു. പ്രേക്ഷകരെ ഞെട്ടിച്ച ഒരു വേർപിരിയലായിരുന്നു ഇത്. ഇരുവർക്കും രണ്ട് ആൺമക്കളുണ്ട്. മക്കൾക്ക് വേണ്ടി ഇരുവരും ഒന്നിച്ച് കൂടാറുണ്ട്.\nജീവിത്തിൽ ഒരു പ്രത്യേക ഘട്ടത്തിൽ എത്തിയപ്പോൾ വേർപിരിയുന്നതാണ് നല്ലെതെന്ന് തോന്നിയെന്നും ബന്ധം തുടർന്ന് പോകുന്നതിൽ കാര്യമില്ലെന്ന് തോന്നിയപ്പോഴാണ് വിവാഹ ജീവിതം അവസാനിപ്പിച്ചതെന്ന് സൂസൈൻ ഖാൻ ഒരു അഭിമുഖത്തിൽ പറഞ്ഞിരുന്നു. നല്ല സുഹൃത്തുക്കളാണെന്നും താരം പറഞ്ഞിരുന്നു. നടി കങ്കണയും ഹൃത്വിക് റോഷനും തമ്മിലുള്ള ബന്ധമാണ് ഇവരുടെ വിവാഹമോചനത്തിന് കാരണമെന്നും വാർത്തകൾ പ്രചരിക്കുന്നുണ്ട്. എന്നാൽ ഇതുവരെ വിവാഹമോചനത്തെ കുറിച്ചുള്ള കൃത്യമായ കാരണം താരങ്ങൾ വെളിപ്പെടുത്തിയിട്ടില്ല. ഹൃത്വിക്കുമായി പിരിഞ്ഞതിന് ശേഷമാണ് നടൻ അസ്ലാൻ ഗോനിയുടെ പേരിനോടൊപ്പം സുസൈൻ ഖാന്റെ പേര് ഗോസിപ്പ് കോളങ്ങളിൽ പ്രചരിക്കാൻ തുടങ്ങിയത്.\nViral: Sussanne Khan's New Boyfriend Arslan Goni Is Impressed With His Lover Latest Workout Video


2017ല് ഈ 28കാരന് നേടിയത് 4128 കോടി രൂപ! – Media Ink Online\nസ്നാപ്ചാറ്റിന്റെ ഓഹരിവില്‍പ്പനയാണ് ഇവാന് സ്പീഗെലിന്റെ സമ്പാദ്യം ഉയര്‍ത്തിയത്\nസ്നാപ്ചാറ്റ്…നമ്മള് അയക്കുന്ന മെസേജുകള് ഓട്ടോമാറ്റിക് ആയി അപ്രത്യക്ഷമായിപ്പോകുന്ന ആപ്പ്. ഫോട്ടോ അയച്ചാല് അത് അപ്പുറത്തെ ആള് കണ്ട് കഴിഞ്ഞ് ഉടന് തന്നെ അപ്രത്യക്ഷമാകുന്ന മാജിക്കല് ട്രിക്ക്. ടീനേജുകാരെല്ലാം ഫേസ്ബുക്കിനെ വിട്ടി സ്നാപ്പില് തല കുത്തി നില്‍ക്കാന് കാരണവും ഇതായിരുന്നു. ഒരിക്കല് ഫേസ്ബുക്കിന് പോലും വെല്ലുവിളിയാകും സ്നാപ് എന്ന് കരുതിയിരുന്നു പലരും. പിന്നീട് ചില താളപ്പിഴകള് സംഭവിച്ചെങ്കിലും ഇപ്പോഴും എഴുതി തള്ളാറായിട്ടില്ല ഈ അമേരിക്കന് സ്റ്റാര്‍ട്ടപ്പിനെ.\n28കാരനായ ഇവാന് സ്പീഗെലാണ് സ്നാപ്പിന്റെ സാരഥി, ഔദ്യോഗികമായി സിഇഒ എന്ന് പറയാം. കഴിഞ്ഞ വര്‍ഷമായിരുന്നു കമ്പനിയുടെ പ്രഥമ ഓഹരി വില്‍പ്പന. ഇപ്പോള് സ്നാപ്പില് ചില റീഡിസൈനിങ് എല്ലാം വന്നത് യൂസേഴ്സിന് അത്ര പിടിച്ചിട്ടില്ല, പലരും കടുത്ത അതൃപ്തിയിലുമാണ്. സ്നാപ്പിന്റെ ഓഹരി വിലയിലുണ്ടാകുന്നത് ഇടിവും. എന്നാല് പോയ വര്‍ഷം സ്നാപ് സിഇഒ സ്പീഗെല് നേടിയ തുക എത്രയാണെന്നറിയേണ്ടേ…4128 കോടി രൂപ!\nകമ്പനിയുടെ പ്രഥമ ഓഹരി വില്‍പ്പന സമയത്ത് അനുവദിച്ച ബോണസും പോയ വര്‍ഷത്തെ ശമ്പളവും എല്ലാം ചേര്‍ത്താണ് ഇത്രയും തുക ഇവാന് ലഭിക്കുന്നത്. ഏറ്റവും ശമ്പളം പറ്റുന്ന സിഇഒമാരുടെ കൂട്ടത്തില് ഇതോടെ മുന്‍നിരയിലെത്തും ഇവാന്. എന്നാല് ആപ്പിന് അടുത്തിടെ ഡിസൈന് മാറ്റം സംഭവിച്ചിരുന്നു. കെയ്ലി ജെന്നറെപ്പോലുള്ള സെലിബ്രിറ്റികള് ഇതില് വലിയ അതൃപ്തി പ്രകടിപ്പിക്കുകയും ആപ്പ് ഉപയോഗിക്കില്ലെന്ന് പ റയുകയും ചെയ്തു. ഇതിനെത്തുടര്‍ന്നും സ്നാപ്പിന്റെ ഓഹരിയില് വമ്പന് ഇടിവുണ്ടായി.\nഎന്തായാലും സ്നാപ്പിന്റെ സ്ഥാപകന് ഇവാന് സ്പീഗെലിന്റെ മൊത്തം ആസ്തി കൂടി ഒന്ന് കേട്ടോളൂ, 26,000 കോടി രൂപയോളം വരും.\nRelated Topics:evan spiegelleadsnapchat


കിസാൻ ക്രെഡിറ്റ് കാർഡ് ഉടമയ്ക്ക് ലഭിക്കാവുന്ന ഇൻഷുറൻസ് ആനുകൂല്യങ്ങൾ\nBy: Arun T Published on: 20 October, 2020 7:30 AM IST\nകാർഷികവൃത്തിക്ക് പ്രാധാന്യമുള്ള രാജ്യത്ത് അതിൽ ഏറ്റവും പ്രധാനപ്പെട്ട പങ്ക് വഹിക്കുന്ന കർഷകരുടെ ക്ഷേമം കണക്കിലെടുത്ത് സർക്കാർ ഇന്ത്യയിൽ കിസാൻ ക്രെഡിറ്റ് കാർഡ് പദ്ധതിക്ക് തുടക്കമിട്ടു. ഈ പദ്ധതി പ്രകാരം ഒരു കർഷകന് കിസാൻ ക്രെഡിറ്റ് കാർഡ് (കെസിസി) നേടാനും കുറഞ്ഞ പലിശനിരക്കിൽ വായ്പ നേടാനും കഴിയും.\nപ്രധാനമന്ത്രി കിസാൻ സമ്മൻ നിധി യോജനയുടെ ഗുണഭോക്താക്കൾക്ക് കിസാൻ ക്രെഡിറ്റ് കാർഡ് നൽകുന്നു. ഈ കാർഡ് വഴി കർഷകർക്ക് ധാരാളം ആനുകൂല്യങ്ങൾ ലഭിക്കുന്നു. കുറഞ്ഞ നിരക്കിൽ വായ്പയ്ക്ക് പുറമേ, ഇൻഷുറൻസ് തുകയും ഈ കാർഡ് വഴി കർഷകർക്ക് നൽകുന്നു. ഇതിലൂടെ വളം, വിത്ത് തുടങ്ങിയവയ്ക്ക് എളുപ്പത്തിൽ വായ്പ നൽകുന്നു.\n2.5 കോടി രൂപ കർഷകർ കെ‌സി‌സിയിൽ നിന്ന് പ്രയോജനം നേടി.\nപ്രധാൻ മന്ത്രി കിസാൻ സമൻ നിധി യോജനയിലെ 2.5 കോടി ഗുണഭോക്താക്കൾക്ക് കിസാൻ ക്രെഡിറ്റ് കാർഡുകൾ നൽകാനുള്ള ദൗത്യം സർക്കാർ പൂർത്തിയാക്കി. ഇതുവരെ ദശലക്ഷക്കണക്കിന് കർഷകരുടെ കാർഡുകൾ കെസിസി കാർഡാക്കി. വെബ്സൈറ്റ് വഴി വീട്ടിൽ ഇരിക്കുന്ന ഫോം ഡൗൺലോഡ് ചെയ്തുകൊണ്ട് ഒരാൾക്ക് ഇതിന് അപേക്ഷിക്കാം.\nകെ‌സി‌സിയുടെ മറ്റ് ആനുകൂല്യങ്ങൾ എന്തൊക്കെയാണ്?\nകിസാൻ ക്രെഡിറ്റ് കാർഡിനെക്കുറിച്ച് പലപ്പോഴും കർഷകരുടെ മനസ്സിൽ നിരവധി ചോദ്യങ്ങളുണ്ട്, പക്ഷേ കൃത്യമായ വിവരങ്ങളുടെ അഭാവം കാരണം അവ ആശയക്കുഴപ്പത്തിലാണ്. ഒരു ചോദ്യം പലപ്പോഴും കർഷകരുടെ മനസ്സിൽ അവശേഷിക്കുന്നു, ഈ കാർഡിലൂടെ നൽകുന്ന ആനുകൂല്യങ്ങൾ എന്തൊക്കെയാണ്? കിസാൻ ക്രെഡിറ്റ് കാർഡ് വഴിയുള്ള കുറഞ്ഞ വായ്പയ്ക്ക് പുറമേ, അപകട ഇൻഷുറൻസ് പദ്ധതി പ്രകാരം കർഷകർക്ക് പരിരക്ഷ നൽകുന്നു.\nമരണമടഞ്ഞാൽ, കാർഡ് ഉടമയുടെ കുടുംബത്തിന് 50,000 രൂപ ലഭിക്കും.\n- സ്ഥിരമായ വൈകല്യമുണ്ടെങ്കിൽ 50,000 രൂപ ക്ലെയിം ചെയ്യാം\n- അവയവം അല്ലെങ്കിൽ കണ്ണ് അല്ലെങ്കിൽ ഒരു അവയവം, ഒരു കണ്ണ് എന്നിവ നഷ്ടപ്പെടുകയാണെങ്കിൽ, കാർഡ് ഉടമയ്ക്ക് 50,000 ലഭിക്കും.\n- ഒരു അവയവത്തിനോ ഒരു കണ്ണിനോ കേടുപാടുകൾ സംഭവിച്ചാൽ 25,000 രൂപ\nഗ്യാരണ്ടിയല്ലാതെ വായ്പ നൽകുന്നു:\n1.6 ലക്ഷം രൂപ വരെ കർഷകർക്ക് ഗ്യാരണ്ടിയില്ലാതെ വായ്പ നൽകുന്നു. അതേസമയം,5വർഷത്തിനുള്ളിൽ3ലക്ഷം രൂപ വരെ ഹ്രസ്വകാല വായ്പകൾ നൽകുന്നു. പലിശ നിരക്ക്4ശതമാനമാണ് (സമയത്തിന് മുമ്പ് തിരിച്ചടയ്ക്കേണ്ടത്).\nEnglish Summary: Kisan credit card beneficiaries kjoctar2020


നിങ്ങളുടെ പ്രത്യുല്‍പാദനശേഷി വര്‍ദ്ധിപ്പിയ്ക്കാം | Surprising Ways To Up Your Fertility Levels - Malayalam BoldSky\nനിങ്ങളുടെ പ്രത്യുല്‍പാദനശേഷി വര്‍ദ്ധിപ്പിയ്ക്കാം\n| Published: Friday, January 13, 2017, 17:00 [IST]\nഗര്‍ഭം ധരിക്കണമെങ്കില് നിങ്ങളുടെ ശരീരം പ്രത്യുല്‍പാദനക്ഷമതയുള്ളതായിരിക്കണം. ഇന്നത്തെ ലോകത്ത് നമ്മുടെ പരിസ്ഥിതിയും ജീവിതശൈലിയും വിഷലിപ്തമായ അവസ്ഥയില് എത്തിച്ചേര്‍ന്നിരിക്കുന്നതിനാല് ശരീരം ഉത്പാദനക്ഷമമായിരിക്കുക എന്നുള്ളത് ഒരു വെല്ലുവിളിയായിത്തന്നെ മാറിയിരിക്കുന്നു.\nനിങ്ങള്‍ക്ക് ഒരു കുഞ്ഞ് വേണമെന്നുള്ള ആഗ്രഹമുണ്ടെങ്കില്, ശരീരത്തിന് അനുകൂലമായുള്ള ചെറിയ ചില മാറ്റങ്ങള് വരുത്തേണ്ടതുണ്ട്. അത് നിങ്ങളുടെ പ്രത്യുല്‍പാദനശേഷി കൂട്ടുകയും ഗര്‍ഭധാരണം എളുപ്പമാക്കുവാനും സഹായിക്കുന്നതാണ്.\nഅതിനായി, ചില പൊടിക്കൈകള് ഇതാ :-\nആദ്യം ശരീരത്തിലെ പരാന്നഭോജികളായ ജീവികളെ തുരത്തുക. അതിനായി ഒരു ചെറിയ കഷ്ണം വെളുത്തുള്ളിയും ഒരു കരയാമ്പൂവും എല്ലാ ദിവസവും കഴിക്കുക.\nഡോക്ടര് അനുവദിക്കുകയാണെങ്കില് നിങ്ങളുടെ ഭര്‍ത്താവിനോട് സിങ്ക് സപ്ലിന്റുകള് കഴിക്കാന് ആവശ്യപ്പെടുക. സിങ്ക് ബീജത്തിന്‍റെ അളവ് കൂട്ടുവാന് സഹായിക്കുന്നു.\nബീജത്തെ ഗര്‍ഭാശയത്തിലേക്ക് എളുപ്പത്തില് കടക്കാന് സഹായിക്കുന്ന ഗര്‍ഭാശയമുഖത്ത് കാണുന്ന മുട്ടയുടെ വെള്ള പോലെയുള്ള ദ്രാവകമാണ് സെര്‍വിക്കല് മ്യുക്കസ്. ഇതിന്‍റെ gഗുണം വര്‍ധിപ്പിക്കുന്നതിനായി ഒരു ഡോക്ടറുടെ സഹായം തേടുക. വൈറ്റമിന് എ സപ്ലിമെന്റുകള് കഴിക്കുന്നത് നല്ലതായിരിക്കും.\nദിവസത്തില് രണ്ടു തവണ വീതം ഔഷധ ചായ കുടിക്കുക. ഇത് ദഹന വ്യവസ്ഥയെ ആരോഗ്യപ്രദമാക്കാന് സഹായിക്കുന്നു.\nമാനസിക പിരിമുറുക്കം ഒഴിവാക്കുക. അതിനായി യോഗ, ധ്യാനം പോലെയുള്ള കാര്യങ്ങള് ചെയ്യുക.\nപോഷക സമ്പുഷ്ടമായ പച്ചക്കറികൾ ആഹാരക്രമത്തിൽ ഉൾപ്പെടുത്തുക. ശരീരപോഷണം നല്ല രീതിയിൽ നടക്കുവാൻ ഇത് സഹായിക്കും.\nനിങ്ങളുടെ വൻകുടൽ ശുദ്ധമാണെന്ന് എപ്പോഴും ഉറപ്പുവരുത്തുക. ഇതിനായി ഗോതമ്പുപുല്ലിന്‍റെ ജൂസ് കുടിക്കുന്നത് നല്ലതാണ്.\nഇലക്കറികളും മുട്ടയും മീനും കഴിക്കുക. ഇത് ശരീരത്തിലെ അണ്ഡത്തിന്‍റെ ഉത്പാദന പ്രക്രിയ എളുപ്പത്തിലാക്കുവാന് സഹായിക്കും.\nRead more about: pregnancy infertility ഗര്‍ഭം\nSurprising Ways To Up Your Fertility Levels, Read more to know about,


രാജ്യത്ത് കോവിഡ് ബാധിതരുടെ എണ്ണം ആറ് ലക്ഷം കടന്നു - Janayugom Online\nJuly 04, 2020, 9:31 am\nരാജ്യത്ത് കോവിഡ് ബാധിതരുടെ എണ്ണം ആറ് ലക്ഷം കടന്നു\nരാജ്യത്ത് ഇരുപത്തിനാല് മണിക്കൂറിനിടെ ഏറ്റവും ഉയര്‍ന്ന കോവിഡ് കേസുകള് റിപ്പോര്‍ട്ട് ചെയ്തു. പുതിയ 20,903 കേസുകളാണ് റിപ്പോര്‍ട്ട് ചെയ്തത്.ഇതോടെ രോഗബാധിതരുടെ എണ്ണം 6,25,544ലായി വര്‍ദ്ധിച്ചു. മരണം 18,213 കടന്നതായി കേന്ദ്ര ആരോഗ്യമന്ത്രാലയം പറഞ്ഞു.\nമഹാരാഷ്ട്രയില് ഇരുപത്തിലാണ് മണിക്കൂറിനിടയില് 6,000 പുതിയ കേസുകളാണ് റിപ്പോര്‍ട്ട് ചെയ്തത്. ആകെ കേസുകളുടെ എണ്ണം 1.86 ലക്ഷം കടന്നു. തെലങ്കാനയില് കോവിഡ് ബാധിച്ചവരുടെ എണ്ണം 20,462 എത്തി. 10,195 പേര്‍ക്ക് രോഗമുക്തി നേടിയതായി പുതിയ റിപ്പോര്‍ട്ട്. 9,799 പേര് ചികിത്സയിലാണ്. അസമ്മില് 365 പുതിയ കേസുകളാണ് റിപ്പോര്‍ട്ട് ചെയ്തത്.\nഇതോടെ ആകെ കോവിഡ് കേസുകലുടെ എണ്ണം 9,799 ആയി. മഹാരാഷ്ട്രയില് ഇരുപത്തിനാല് മണിക്കൂറിനിടെ 198 പേര് രോഗം ബാധിച്ച് മരണപ്പെട്ടത്. ഇതോടെ കോവിഡ് മരണസംഖ്യ 8367 ആയി ഉയര്‍ന്നു. ഇന്നലെ മാത്രം 6324 പേര്‍ക്കാണ് കോവിഡ്-19 സ്ഥിരീകരിച്ചത്. ഇതോടെ സംസ്ഥാനത്തെ കോവിഡ് ബാധിതരുടെ എണ്ണം 1,92,990 ആയി.\n79,911 പേരാണ് നിലവില് ചികിത്സയിലുള്ളത്. 1,04687 പേര് ഇതുവരെ രോഗമുക്തി നേടി. മുംബൈയിലെ ധാരാവിയിലും കോവിഡ് കേസുകളുടെ എണ്ണം വര്‍ധിക്കുകയാണ്. വെള്ളിയാഴ്ച 8 പുതിയ കേസുകള് റിപ്പോര്‍ട്ട് ചെയ്തു. 2309 പേര്‍ക്കാണ് ധാരാവിയില് ഇതുവരെ രോഗം സ്ഥിരീകരിച്ചത്.\nENGLISH SUMMARY:covid upadation in country 4–7‑2020\nബോക്സിങ്ങിനുള്ള പഞ്ചിങ് ബാഗിൽ പരിശീലനം നടത്തവെ കയർ കഴുത്തിൽ കുരുങ്ങി 15കാരന് ദാരുണാന്ത്യം\nഉത്തരേന്ത്യന് സംസ്ഥാനങ്ങളില് പ്രളയവും ശക്തമായ മഴയും; 58 മരണം\nടോള്‍ബൂത്തുകള്‍ക്ക് പകരം ജിപിഎസ് സംവിധാനം വരും: നിതിന് ഗഡ്കരി\nശബരിമല വിഷയത്തിൽ വിശാല ബെഞ്ചിനെ എതിർത്ത് ജസ്റ്റിസ് നരിമാൻ\nസംസ്ഥാനങ്ങൾക്ക് ഓക്സിജൻ വാങ്ങാന് അനുമതിയില്ലെന്ന് കേന്ദ്രം


ഡല്‍ഹി അക്രമം: ഐബി ഉദ്യോഗസ്ഥന്റെ കൊല; യുവാവ് അറസ്റ്റിൽ\nWed Sep 30 2020 06:08:06 GMT+0530 (India Standard Time)\nഫെബ്രുവരി 27ന് പശ്ചിമ ഡല്‍ഹിയിലെ ചാന്ദ്ബാഗ് പ്രദേശത്തെ അഴക്കുചാലില് നിന്നാണ് അങ്കിത് ശര്‍മയുടെ മൃതദേഹം കണ്ടെടുത്തത്.\nABH12 March 2020 2:16 PM GMT\nന്യൂഡല്‍ഹി: ഡല്‍ഹി അക്രമത്തിനിടയില് ഐബി ഉദ്യോഗസ്ഥന് അങ്കിത് ശര്‍മ കൊല്ലപ്പെട്ട കേസില് ഒരാളെകൂടി ഡല്‍ഹി പോലിസ് അറസ്റ്റ് ചെയ്തു. സല്‍മാന് എന്നയാളാണ് അറസ്റ്റിലായതെന്ന് ഡല്‍ഹി പോലിസ് സ്‌പെഷ്യല് സെല് അറിയിച്ചു.\nകേസില് നേരത്തെ ആം ആദ്മി കൗണ്‍സിലറായ താഹിര് ഹുസൈനേയും ഡല്‍ഹി പോലിസ് അറസ്റ്റ് ചെയ്തിരുന്നു. കേസില് ആരോപണ വിധേയനായതിന് പിന്നാലെ താഹിറിനെ എഎപി പാര്‍ട്ടിയില്‍നിന്ന് പുറത്താക്കിയിരുന്നു. ഡൽഹിയിലെ കർക്കാർദുമ കോടതി ഹുസൈനെ വെള്ളിയാഴ്ച7ദിവസത്തെ പോലിസ് കസ്റ്റഡിയിൽ വിട്ടു.\nഡൽഹിയിൽ നടന്ന രണ്ട് അക്രമ കേസുകളിൽ കൂടി താഹിർ ഹുസൈനെ പ്രതിചേർത്തിട്ടുണ്ട്. ദയാൽ‌പൂർ, ഖജൂരി ഖാസ് പ്രദേശങ്ങളിലെ അക്രമങ്ങളുമായി ബന്ധപ്പെട്ട് അതത് പോലിസ് സ്റ്റേഷനുകളിലാണ് കേസ് രജിസ്റ്റർ ചെയ്തിരിക്കുന്നത്. ഡല്‍ഹി അക്രമത്തിനിടെ ഫെബ്രുവരി 27ന് പശ്ചിമ ഡല്‍ഹിയിലെ ചാന്ദ്ബാഗ് പ്രദേശത്തെ അഴക്കുചാലില് നിന്നാണ് അങ്കിത് ശര്‍മയുടെ മൃതദേഹം കണ്ടെടുത്തത്. കൊലപാതകത്തിൽ ഹുസൈനും കൂട്ടാളികളും പങ്കാളികളാണെന്ന് അദ്ദേഹത്തിന്റെ കുടുംബം ആരോപിച്ചിരുന്നു.\nഅക്രമ സമയത്ത് പ്രദേശത്ത് പെട്രോൾ ബോംബുകൾ എറിഞ്ഞിരുന്നവരെ ഹുസൈൻ വീട്ടിൽ പാർപ്പിച്ചിരുന്നെന്നും ശർമയുടെ പിതാവ് ആരോപിച്ചിരുന്നു. ശർമയുടെ പിതാവ് ഡൽഹി പോലിസിൽ അസിസ്റ്റന്റ് സബ് ഇൻസ്പെക്ടറാണ്. സെൻട്രൽ ഡൽഹിയിലെ കരോൾ ബാഗ് പോലിസ് സ്റ്റേഷനിൽ ജോലി ചെയ്തുവരുന്നു. അതേസമയം, ഹുസൈൻ ആരോപണങ്ങൾ നിരസിച്ചിട്ടുണ്ട്.\nNRC / CAA CAA PROTEST rss terror north east delhi


സര്‍ക്കാരിന്റെ വാഗ്ദാനം കടലാസിലൊതുങ്ങി; ചവറയില് കയര്‍മേഖല പ്രതിസന്ധിഘട്ടത്തില് • Suprabhaatham\nസര്‍ക്കാരിന്റെ വാഗ്ദാനം കടലാസിലൊതുങ്ങി; ചവറയില് കയര്‍മേഖല പ്രതിസന്ധിഘട്ടത്തില്\nSeptember 4, 2018 | 7:57 am IST\nചവറ: കയര് മേഖലക്ക് പുത്തനുണര്‍വ്് നല്‍കുമെന്ന് സര്‍ക്കാരിന്റെ വാഗ്ദാനങ്ങള് കടലാസില് മാത്രം ഒതുങ്ങാന് സാധ്യത.\nജില്ലയിലെ കയര് വ്യവസായ മേഖലയുടെ വളര്‍ച്ചക്ക് വലിയ സംഭാവന നല്‍കിയ ചവറയിലെ കയര് മേഖല പ്രതിസന്ധിയിലായിരിക്കുകയാണ്. ചവറയിലെ കായലോരങ്ങളെ ശബ്ദമുഖരിതമാക്കിയിരുന്ന തൊണ്ടുതല്ല് പുതുതലമുറക്ക് അന്യമാകുന്നു. ജില്ലയിലെ കയര് വ്യവസായ മേഖലയുടെ വളര്‍ച്ചക്ക് വലിയ സംഭാവന നല്‍കിയ ചവറയിലെ കയര് മേഖല പ്രതിസന്ധിയിലായിരിക്കുകയാണ്.\nകയര് വ്യവസായത്തോടും തൊഴിലാളികളോടും സര്‍ക്കാര് കാട്ടുന്ന അവഗണന ഇതിന്കാരണമെന്നാണ് വിലയിരുത്തപ്പെടുന്നത്. കയര് വ്യവസായത്തിന്റെ വളര്‍ച്ചക്കായി കയറിന്റേയും കയറുല്‍പ്പന്നങ്ങളുടേയും അന്തര്‍ദേശീയനിലവാരമുള്ള കേന്ദ്രം ചവറയില് സ്ഥാപിക്കുമെന്ന കഴിഞ്ഞ സര്‍ക്കാരിന്റെ വാഗ്ദാനവും ഭലവത്തായില്ല.\nചവറക്ക് ലഭിച്ച ഫൈബര് പാര്‍ക്കിന്റെ ഉദ്ഘാടനം കഴിഞ്ഞ് ദിവസങ്ങള്‍ക്കകം തന്നെ പ്രവര്‍ത്തിപ്പിക്കാന് പണം ഇല്ലാത്തതിനാല് പൂട്ടേണ്ടിവന്നു.\nറാട്ടും പിരിപ്പും തല്ലും കുരുക്കും കെട്ടുമൊക്കെയായി സജീവമായിരുന്ന ചവറ, പന്മന, തേവലക്കര കയര് മേഖല ഇന്ന് ആളും ആരവവുമില്ലാത്ത ഓര്‍മയാകുകയാണ്.\nചവറയിലെ ഈഴവാധി പിന്നോക്കക്കാരുടെ ഉപജീവന മാര്‍ഗമായിരുന്നു കയര് നിര്‍മാണം. വീടുകളിലെ തൊണ്ട് കായലില് കെട്ടിത്താഴ്ത്തി ചീയുമ്പോള് കരയ്‌ക്കെത്തിച്ചാണ് കയര് നിര്‍മാണ പ്രവര്‍ത്തനം നടത്തിയിരുന്നത്.\nതൊണ്ട്തല്ല് സ്ത്രീ തൊഴിലാളികളാണ് ഏറ്റെടുത്തിരുന്നത്. നാട്ടിന്‍പുറങ്ങളില് രണ്ട് കതിരുള്ള ഇരുപ്പുവണ്ടിയും ഒരു കതിരുള്ള നടവണ്ടിയും അച്ചും ഉപയോഗിച്ച് മൂന്ന് തൊഴിലാളികള് ചേര്‍ന്നാണ് കയറുണ്ടാക്കിയിരുന്നത്.\nവണ്ടിയുടേയും ആളുകളുടേയും എണ്ണം കൂടുതലായിരുന്നു കയര് സംഘങ്ങളില് ആലപ്പാടന്, മങ്ങാടന് എന്നീ പേരുകളില് അറിയപ്പെടുന്ന കയറാണ് കൂടുതലായും നിര്‍മിച്ചിരുന്നത്.\nമുകുന്ദപുരം, ചാമ്പക്കടവ്, കുറ്റിവട്ടം, ചിറ്റൂര്, മുല്ലക്കേരി, പൊന്മന, തെക്കുംഭാഗം, തേവലക്കര, ചെറുശ്ശേരിഭാഗം, പാലക്കടവ് വട്ടത്തറ, കുരിശുംമൂട്, അരിനെല്ലൂര്, പുത്തന്‍സങ്കേതം, നീണ്ടകര തുടങ്ങിയ വിവിധ കേന്ദ്രങ്ങളിലായി കയര് പിരി കേന്ദ്രങ്ങളും സംഘങ്ങളും സജീവമായിരുന്നു. എന്നാല് ഇന്ന് സംഘങ്ങളും കളങ്ങളും പലയിടങ്ങളിലും പൂട്ടിയ നിലയിലാണ്. ഒരുക്ക്, പിരിപ്പ്, കറക്ക്, വളയല്, കെട്ട് എന്നിങ്ങനെയായിരുന്നു ഒരു വണ്ടിക്കളത്തിലെ തൊഴിലാളികളുടെ തിരിവ്.


ചെന്നൈ: നടനും മക്കള് നീതി മയ്യം അധ്യക്ഷനുമായ കമല്‍ഹാസനെ യുപിഎ സഖ്യത്തിലേക്ക് ക്ഷണിച്ച് കോണ്‍ഗ്രസ്. തമിഴ്‌നാട് കോണ്‍ഗ്രസ് അധ്യക്ഷന് കെ.എസ്. അളഗിരിയാണ് കമല്‍ഹാസനെ യുപിഎയിലേക്ക് ക്ഷണിച്ചത്. മതേതര നിലപാടുള്ള കമല്‍ഹാസന് കോണ്‍ഗ്രസിന് ഒപ്പം പ്രവര്‍ത്തിക്കാന് കഴിയും. വരുന്ന തെരഞ്ഞെടുപ്പില് ഒറ്റയ്ക്ക് നിന്ന് മത്സരിച്ച് വിജയിക്കാന് കമല്‍ഹാസന് കഴിയില്ല, ഒരേ മനസുള്ളവര് ജനങ്ങള്‍ക്കായി ഒരുമിച്ച് നില്‍ക്കണമെന്നും അളഗിരി വ്യക്തമാക്കി. ഇതോടെ സംസ്ഥാനത്ത് രാഷ്ട്രീയ നീക്കങ്ങള് ചൂട് പിടിക്കുകയാണ്. കമല്- രജനീകാന്തുമായി പുതിയ സഖ്യനീക്കങ്ങള്‍ക്ക് […]


മഞ്ജുവും കാവ്യയും തമ്മിൽ ഏകദേശം സാമ്യങ്ങൾ ഉണ്ട് !! പ്രേക്ഷകരെ അമ്പരിപ്പിച്ച പ്രിയനായികമാരുടെ ജീവിത സാമ്യങ്ങൾ ഇതാ - മലയാളം ന്യൂസ് പോർട്ടൽ\nPosted on June 8, 2020, 6:56 PM\nമലയാളികള്‍ക്ക് ഏറെ പ്രിയപ്പെട്ട രണ്ട് നടിമാരാണ് നടന് ദിലീപിന്റെ ആദ്യ ഭാര്യ മഞ്ജു വാര്യരും നിലവിലെ ഭാര്യ കാവ്യാ മാധവനും. എന്നാല് ഇരുവരും തമ്മില് ഏറെ സാമ്യതകള് ഉണ്ട് എന്ന് പറഞ്ഞാല് വിശ്വസിക്കാന് ഏറെ പ്രയാസകരമാണ്. ഏവരെയും അമ്ബരപ്പിക്കും വിധമാണ് ഇരുവരുടെയും ജീവിതത്തില് ഉള്ള സാമ്യതകള് എന്ന് തന്നെ പറയാം.\nവളരെ രഹസ്യമായിട്ടായിരുന്നു ദിലീപിന്റെ രണ്ട് വിവാഹങ്ങളും നടന്നത്. ദിലീപ് മഞ്ജു വിവാഹം അടുത്ത സുഹൃത്തുക്കളെയും സാക്ഷിയാക്കിയാണ് നടന്നിരുന്നത്. ഇതേ രീതി തന്നെയായിരുന്നു ദിലീപിന്റെയും കാവ്യയുടെയും രണ്ടാം വിവാഹത്തിലും അരങ്ങേറിയിരുന്നത്. ലോകം ഇവര് വിവാഹിതരാവുന്ന വാര്‍ത്ത . മണിക്കൂറുകള്‍ക്ക് മുമ്ബാണ് അറിഞ്ഞിരുന്നത്. അതേസമയം ഈ രണ്ട് നായികമാരുടെയും സിനിമ ജീവിതത്തിലെ ആദ്യ നായകന് ദിലീപ് ആയിരുന്നു.\nസല്ലാപത്തിലൂടെ മഞ്ജു സിനിമയില് എത്തിയപ്പോള് കാവ്യയാകട്ടെ ചന്ദ്രനുദിക്കുന്നദിക്കിലൂടെ വെള്ളിത്തിരയിലേക്ക് എത്തിയിരുന്നു. എന്നാല് ഇപ്പോള് നടി കാവ്യയ്ക്ക് ഇപ്പോള് 36 വയസും മഞ്ജുവിന് 41 വയസുമാണ് പ്രായം. ഒരേ മാസമാണ് ഇരുവരും ജനിച്ചത്. മഞ്ജു സെപ്റ്റംബര് 10നും കാവ്യ സെപ്റ്റംബര് 19നുമായിരുന്നു ജനിച്ചത്. എന്നാല് ഇരുവരുടെയും പേരില് പോലും ഏറെ സാമ്യതകളാണ് നിലനില്‍ക്കുന്നത്. രണ്ട് നടിമാര്‍ക്കും ഇംഗ്ലീഷില് അഞ്ച് അക്ഷരങ്ങളാണുള്ളത്. ദിലീപ് നായകവേഷത്തില് എത്തിയ ആദ്യ ഹിറ്റ് സിനിമയായ മീശമാധവനില് ദിലീപിന്റെ കഥാപാത്രത്തിന്റെ പേര് മാധവന് ആയിരുന്നു. എന്നാല് ഈ രണ്ട് നായികമാരുടെയും അച്ഛന്‍മാരുടെ പേരും മാധവനെന്നുമാണ്.\nRelated Items:dileep, kavya madavan, Kavya Madhavan, manju warrier


LIC Pension Scheme: Pradhan Mantri Vaya Vandana Yojana Features And Benefits | എൽ‌ഐ‌സി പെൻഷൻ പദ്ധതിയിൽ മാറ്റംം: മാസം 10000 രൂപ വരെ പെൻഷൻ നേടാം - Malayalam Goodreturns\n» എൽ‌ഐ‌സി പിഎംവിവിവൈ പെൻഷൻ പദ്ധതിയിൽ മാറ്റം: മാസം 10000 രൂപ വരെ പെൻഷൻ നേടാം, അറിയേണ്ട കാര്യങ്ങൾ\nUpdated: Wednesday, May 27, 2020, 10:25 [IST]\nപലിശ നിരക്കുകൾ കുറയ്ക്കുന്നതിനിടയിൽ, 2020 മാർച്ച് 31 ന് അവസാനിച്ച മുതിർന്ന പൗരന്മാർക്കുള്ള പ്രധാനമന്ത്രി വയാ വന്ദന യോജന പെൻഷൻ പദ്ധതി പുതുക്കി.3വർഷത്തേക്ക് കൂടിയാണ് പദ്ധതി നീട്ടിയിരിക്കുന്നത്. പദ്ധതി കൈകാര്യം ചെയ്യുന്ന എൽ‌ഐ‌സിയാണ് പ്രസ്താവനയിൽ ഇക്കാര്യം വ്യക്തമാക്കിയത്.\nഈ പദ്ധതി ചൊവ്വാഴ്ച (മെയ് 26) മുതൽ മൂന്ന് സാമ്പത്തിക വർഷത്തേക്ക് ലഭ്യമാണ്. അതായത് 2023 മാർച്ച് വരെ നിങ്ങൾക്ക് പദ്ധതിയിൽ അംഗങ്ങളാകാമെന്ന് എൽ‌ഐ‌സി പ്രസ്താവനയിൽ പറഞ്ഞു. എൽ‌ഐ‌സി വെബ്‌സൈറ്റിൽ നിന്ന് ഓഫ്‌ലൈനിലും ഓൺ‌ലൈനിലും ഈ സ്കീം വാങ്ങാം. മൊത്തം 15 ലക്ഷം രൂപയാണ് നിക്ഷേപിക്കാൻ കഴിയുക. ഈ പദ്ധതി പ്രവർത്തിപ്പിക്കാൻ എൽ‌ഐ‌സിക്ക് മാത്രമേ അധികാരമുള്ളൂ. 60 വയസും അതിൽ കൂടുതലുമുള്ള മുതിർന്ന പൌരന്മാർക്ക് പുതുക്കിയ റിട്ടേൺ നിരക്കിൽ പദ്ധതിയിൽ അംഗങ്ങളാകാം.\nപ്ലാൻ വാങ്ങുന്നതിന് ഓൺലൈൻ, ഓഫ്‌ലൈൻ പ്ലാറ്റ്ഫോമുകൾ തിരഞ്ഞെടുക്കാം. ഓൺ‌ലൈൻ ഇടപാടിനായി, നിങ്ങൾക്ക് എൽഐസിയുടെ പോർട്ടലായ www.licindia.in സന്ദർശിക്കാം. പോളിസി കാലാവധി 10 വർഷമാണ്. ആദ്യ സാമ്പത്തിക വർഷത്തിൽ പ്രതിവർഷം 7.4% ആയി പെൻഷൻ നിരക്ക് നിശ്ചയിച്ചിട്ടുണ്ട്. പോളിസി കാലാവധിയുടെ മുഴുവൻ കാലയളവിനും 7.6 പലിശയും ലഭിക്കും. നിക്ഷേപ സമയത്ത് തന്നെ ഒരാൾക്ക് പെൻ‌ഷൻ മോഡ് തിരഞ്ഞെടുക്കാം, അതായത് പ്രതിമാസ, ത്രൈമാസ, അർ‌ദ്ധ വാർ‌ഷിക അല്ലെങ്കിൽ വാർ‌ഷികം അടിസ്ഥാനത്തിൽ പെൻഷൻ ലഭിക്കുന്നതിനാണിത്.\nമുതിർന്ന പൗരന്മാർക്ക് സ്കീമിൽ നിക്ഷേപിക്കുന്ന തുകയെ അടിസ്ഥാനമാക്കി പ്രതിമാസം 1,000 രൂപ മുതൽ പെൻഷൻ ലഭിക്കും. പരമാവധി പെൻഷൻ തുക പ്രതിമാസം 10,000 രൂപയായിരിക്കും. പെൻ‌ഷൻ ലഭിക്കുന്നയാൾ മരിച്ചാൽ അക്കൌണ്ട് ഉടമയുടെ നോമിനി അല്ലെങ്കിൽ നിയമപരമായ അവകാശികൾക്ക് തുക നൽകും.\nഅടുത്ത രണ്ട് സാമ്പത്തിക വർഷങ്ങളിൽ പോളിസികൾക്കായി, ബാധകമായ പലിശ നിരക്ക് ഓരോ സാമ്പത്തിക വർഷത്തിന്റെയും തുടക്കത്തിൽ സർക്കാർ അവലോകനം ചെയ്യുകയും തീരുമാനിക്കുകയും ചെയ്യും. പ്രതിവർഷം 12,000 രൂപ പെൻഷനായി ലഭിക്കുന്നതിന് 1,56,658 രൂപ നിക്ഷേപിക്കേണ്ടതുണ്ട്. പ്രതിമാസം 1000 രൂപ പെൻഷൻ തുക ലഭിക്കുന്നതിന് 1,62,162 രൂപ മിനിമം നിക്ഷേപം നടത്തണം. ത്രൈമാസ പെൻഷന് 1,61,074 രൂപ, അർദ്ധവാർഷിക പെൻഷന് 1,59,574 രൂപ എന്നിങ്ങനെയും നിക്ഷേപിക്കണം.\nഈ സ്കീമിന് കീഴിൽ ഒരാൾക്ക് ലഭിക്കുന്ന പരമാവധി പെൻഷൻ പ്രതിമാസം 9,250 രൂപയാണ്. മൂന്ന് പോളിസി വർഷങ്ങൾക്ക് ശേഷം നിക്ഷേപത്തിന്റെ 75 ശതമാനം വരെ വായ്പയും പോളിസി അനുവദിക്കുന്നുണ്ട്. സ്വന്തം അല്ലെങ്കിൽ പങ്കാളിയുടെ ഏതെങ്കിലും ഗുരുതരമായ / അസുഖത്തിന് ചികിത്സയ്ക്കായി ഈ സ്കീമിൽ നിന്ന് നേരത്തെ തന്നെ പണം പിൻവലിക്കാവുന്നതാണ്.\nRead more about: lic pension എൽഐസി പെൻഷൻ\nLIC Pension Scheme: Pradhan Mantri Vaya Vandana Yojana Features And Benefits | എൽ‌ഐ‌സി പെൻഷൻ പദ്ധതിയിൽ മാറ്റംം: മാസം 10000 രൂപ വരെ പെൻഷൻ നേടാം\nPradhan mantri Vaya Vandana Yojana Pension Scheme for Senior Citizens, which ended on March 31, 2020, was renewed while reducing interest rates. Read in malayalam.


43 കുളങ്ങള് നിര്‍മിച്ചു പാലക്കാടുനിന്നു ഒരു പെണ്‍വിജയഗാഥ... - FUTURELINE\n43 കുളങ്ങള് നിര്‍മിച്ചു പാലക്കാടുനിന്നു ഒരു പെണ്‍വിജയഗാഥ…\nവരള്‍ച്ചയും ജലദൗര്‍ലഭ്യവും നേരിടാന് ഒരുങ്ങി പൊല്‍പ്പുള്ളിയില് നിന്നൊരുപെണ്‍കൂട്ടായ്മ ഏതു വേനലിനേയും നേരിടാന് തയ്യാറായ കുളങ്ങളും കൊക്കര്‍ണികളും പൊല്‍പ്പുള്ളിയെ ജലസമൃദ്ധമാക്കിയിരിക്കുകയാണ്. വരള്‍ച്ചയെ നേരിടാനും കൃഷിയാവശ്യത്തിനുമായി കഴിഞ്ഞ വേനലില് ഇവിടെ തയ്യാറാക്കിയത് 43 കുളങ്ങളും, കാര്‍ഷികാവശ്യത്തിന് ജലം സംഭരിക്കുന്ന വലിയ കിണറുകളായ കൊക്കര്‍ണികളും. 1200 ഓളം തൊഴില്‍ദിനങ്ങളിലാണ്് ഓരോ കൊക്കര്‍ണിയും പൂര്‍ത്തിയായത്. തൊഴിലാളികളുടെ ലഭ്യതയ്ക്കനുസരിച്ച് ഓരോ പ്രവൃത്തിയും സമയബന്ധിതമായി പൂര്‍ത്തിയാക്കുകയായിരുന്നു. തൊഴിലാളികള് വര്‍ധിക്കുന്നതിനനുസരിച്ച് തൊഴില് ദിനങ്ങള് കുറയുകയും വേനലിനു മുമ്ബ് പണി പൂര്‍ത്തിയാക്കാന് കഴിയുകയും ചെയ്തു. മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയില് ഉള്‍പ്പെടുത്തി ആവശ്യക്കാര്‍ക്ക് അവരുടെ കൃഷിസ്ഥലത്ത് കൊക്കര്‍ണികള് കുഴിച്ചുകൊടുക്കുകയായിരുന്നു.\nപഞ്ചായത്തിലെ ഓരോ വാര്‍ഡുകളിലുമായി നടത്തിയ ഗ്രാമസഭകളില് നിന്നാണ് കൊക്കര്‍ണി ആവശ്യമുള്ള ഗുണഭോക്താക്കളെ കണ്ടെത്തിയത്. തികച്ചും സൗജന്യമായാണ് കൃഷിക്കാര്‍ക്ക് ഈ സൗകര്യം ലഭ്യമായത്. കടുത്ത വേനലിലും ജലസമൃദ്ധി കൈവരിക്കാന് സ്വാഭാവികമായി റീചാര്‍ജ് ചെയ്യപ്പെടുന്ന രീതിയില് നിര്‍മിച്ചിരിക്കുന്നതിനാല് മഴവെള്ളം ഒട്ടും പാഴാവാതെ സംഭരിക്കാനാവും.\nനീരുറവയുള്ള സ്ഥലങ്ങള് കണ്ടെത്തി കുഴിച്ചതിനാല് വേനലില് തന്നെ വെള്ളമുണ്ടായിരുന്ന ഈ കിണറുകള് കാലവര്‍ഷം ശക്തമായതോടെ ജലസമൃദ്ധമായിരിക്കുകയാണ്. വരള്‍ച്ചയെ അതിജീവിച്ച് കൃഷി ചെയ്യുക എന്നത് ഇവര്‍ക്ക് ഒരു വെല്ലുവിളിയായിരുന്നു. ഇതിനെതിരെയുള്ള ശ്രമങ്ങളില് നിന്നാണ് കൊക്കര്‍ണികളില് ജലം സംഭരിക്കുക എന്ന ആശയമുണ്ടായതും തുടര്‍ന്ന് കൊക്കര്‍ണികള് നിര്‍മിച്ചതും. നമുക്ക് ലഭിക്കുന്ന കാലവര്‍ഷത്തെ പരമാവധി പ്രയോജനപ്പെടുത്തി ശാസ്ത്രീയമായ രീതിയില് ജലം സംഭരിക്കുന്നതിനുള്ള മാര്‍ഗങ്ങള് സ്വീകരിച്ചാല് ഏതു വരള്‍ച്ചയേയും നേരിടാം എന്നതിന്റെ തെളിവാണ് പൊല്‍പ്പുള്ളിയിലെ ജലസംഭരണികള്.\nജനസംഖ്യയിലേറെയും കൃഷിയെ ആശ്രയിച്ചു ജീവിക്കുന്ന കര്‍ഷകരും കര്‍ഷകതൊഴിലാളികളുമാണ്. വേനല് രൂക്ഷമായാല് വലിയൊരു വിഭാഗത്തെയാണ് അത് പ്രതികൂലമായി ബാധിക്കുക. കൊക്കര്‍ണികളില് ജലം സംഭരിച്ച് കൃഷി ചെയ്യുക എന്നത്് പരമ്ബരാഗത രീതിയാണെങ്കിലും ചെറുകിട കര്‍ഷകര്‍ക്ക് അത് സാധ്യമായിരുന്നില്ല. ഓരോ വ്യക്തികള്‍ക്കും സാമ്പത്തിക ബാധ്യത ഇല്ലാതെ തന്നെ കൊക്കര്‍ണികള് നിര്‍മിക്കാന് കഴിഞ്ഞു എന്നത് നേട്ടമാണ്.ജലസംരക്ഷണത്തിനായി നിരവധി പ്രവര്‍ത്തനങ്ങളാണ് പഞ്ചായത്തില് നടപ്പിലാക്കിയിട്ടുള്ളത്. കുളങ്ങളുടേയും കൊക്കര്‍ണികളുടേയും നിര്‍മാണത്തിനു പുറമെ തടയണകളുടെ നിര്‍മാണം, നവീകരണം, കുളങ്ങളുടെ പുനരുദ്ധാരണം, കിണര് നിര്‍മാണം എന്നിവയും നടപ്പിലാക്കിയിട്ടുണ്ട്.\nPrevious: പീഡിപ്പിക്കപ്പെട്ട പെണ്‍കുട്ടി വീണ്ടും കൂട്ടബലാത്സംഗത്തിനിരയായി…!!\nNext: വർഷങ്ങളായി ഫോൺ സെക്സിൽ അടിമപ്പെട്ടു പോയ കൊച്ചിക്കാരനായ ഒരു യുവാവ് വിവാഹം ചെയ്തപ്പോൾ സംഭവിച്ചത് ഞെട്ടിക്കുന്നത്..!!\nമലപ്പുറത്ത് ക്വട്ടേഷന് സംഘം എസ്‌ഐയെ തട്ടിക്കൊണ്ടു പോകാന് ശ്രമിച്ചു.!\nറോഹിങ്ക്യകളുടെ കൂട്ടക്കൊല:സൈനികരെ വിചാരണ ചെയ്യണമെന്ന യുഎന് ആവശ്യം മ്യാന്‍മര് തള്ളി…


വീട്ടില് അതിക്രമിച്ചുകയറി യുവാവ് കുത്തിപ്പരിക്കേല്‍പ്പിച്ച 20കാരി മരിച്ചു; കുത്തിയത് 17 തവണ - Media Vision News\nവീട്ടില് അതിക്രമിച്ചുകയറി യുവാവ് കുത്തിപ്പരിക്കേല്‍പ്പിച്ച 20കാരി മരിച്ചു; കുത്തിയത് 17 തവണ\nതിരുവനന്തപുരം: നെടുമങ്ങാട് ഉഴപ്പാക്കോണത്തില് കുത്തേറ്റ് ഗുരുതരാവസ്ഥയില് ആയിരുന്ന യുവതി മരിച്ചു. സൂര്യഗായത്രി (20) ആണ് മരിച്ചത്. തിരുവനന്തപുരം മെഡിക്കല് കോളേജ് ആശുപത്രിയില് ചികിത്സയിലായിരുന്നു സൂര്യഗായത്രി.\nതിങ്കളാഴ്ച ഉച്ചയ്ക്ക് രണ്ട് മണിയോടെയാണ് സംഭവം നടന്നത്. സൂര്യഗായത്രിയും അച്ഛനും അമ്മയും വാടകയ്ക്ക് താമസിച്ചിരുന്ന നെടുമങ്ങാട് കരുപ്പൂരെ വീട്ടിലെത്തിയായിരുന്നു പ്രതിയുടെ ആക്രമണം.\nശാരീരികവെല്ലുവിളികളുള്ള വ്യക്തികളാണ് സൂര്യയുടെ അച്ഛനും അമ്മയും. ഇവരേയും അരുണ് അക്രമിച്ചിരുന്നു.\nPrevious articleകേരളത്തിൽ നിന്ന് എത്തുന്നവർക്ക് നിർബന്ധിത ക്വാറൻ്റീൻ വേണമെന്ന് കർണാടക; ആർടിപിസിആർ നെഗറ്റീവെങ്കിലും ബാധകം\nNext articleകേരളത്തിൽ നിന്നെത്തുന്നവർക്ക് ഏഴ് ദിവസം നിരീക്ഷണം; നാളെ മുതൽ കർശനമാക്കുമെന്ന് കർണാടക സർക്കാർ


കേന്ദ്രജീവനക്കാർ ജനുവരി എട്ടിന് പണിമുടക്കും\nനീലേശ്വരം: കേന്ദ്രസർക്കാരിന്റെ തൊഴിലാളിവിരുദ്ധ നയങ്ങൾക്കും കേന്ദ്ര സർവീസ് മേഖലയിലെ സ്വകാര്യവത്കരണത്തിനും നിയമനനിരോധനത്തിനും കരാർവത്കരണത്തിനുമെതിരേ ജനുവരി എട്ടിന് നടക്കുന്ന ദേശീയ പണിമുടക്ക് വിജയിപ്പിക്കാൻ കാഞ്ഞങ്ങാട്ട് നടന്ന കോൺഫെഡറേഷൻ ഓഫ് സെൻട്രൽ ഗവ. എപ്ലോയീസ് ആൻഡ് വർക്കേഴ്‌സ് സംസ്ഥാന കമ്മിറ്റി ആഹ്വാനം ചെയ്തു. പണിമുടക്കിന്റെ ഭാഗമായി ജില്ലാ കൺവെൻഷൻ, പ്രചാരണ ജാഥകൾ എന്നിവ ഉൾപ്പെടെയുള്ളവ സംഘടിപ്പിക്കാൻ തീരുമാനിച്ചു.\nപടന്നക്കാട് കാർഷിക കോളേജ് ഓഡിറ്റോറിയത്തിൽ രണ്ടുദിവസമായി നടന്ന സംസ്ഥാന പഠനക്യാമ്പ് സമാപിച്ചു. ഞായറാഴ്ച എൻ.സുകന്യയും എ.വി.അനിൽ കുമാറും വിഷയങ്ങൾ അവതരിപ്പിച്ചു. സംസ്ഥാന മഹിളാവിഭാഗം ചെയർപേഴ്‌സൺ എ.എസ്.ബേബി, ഐ.എസ്.ആർ.ഒ. സ്റ്റാഫ് അസോസിയേഷൻ ജനറൽ സെക്രട്ടറി ജി.ആർ.പ്രമോദ് എന്നിവർ സംസാരിച്ചു.\nഎൻ.എഫ്.പി.ഇ. അഖിലേന്ത്യാ പ്രസിഡന്റായി തിരഞ്ഞെടുക്കപ്പെട്ട പി.വി.രാജേന്ദ്രൻ, ഓഡിറ്റ് ആൻഡ് അക്കൗണ്ട്‌സ് അസോസിയേഷൻ ജനറൽ സെക്രട്ടറിയായി തിരഞ്ഞെടുക്കപ്പെട്ട വി.ശ്രീകുമാർ എന്നിവരെ അനുമോദിച്ചു. സ്വാഗതസംഘം ചെയർമാൻ മുൻ എം.പി. പി.കരുണാകരൻ ഷാളണിയിച്ചു. പി.ശിവദാസ് ക്യാമ്പ് അവലോകനം നടത്തി.